iia e , 
= Tae pa CA tros 


— 


Foileten TRACIA MAGAZIN 


Continuă în noua formulă 


VP MAGAZIN 


Vă veţi întâlni cu foiletoane vechi şi noi, traduceri inedite în 
premieră şi multe surprize! 


Expeditii şi Exploratori 


ProArte TIM SEVERIN 
Jean Alexandru Expeditia IASON 
STERIADI 


Cap.5 


Special 
Sergiu Somesan 
O Moarte politicoasa 


Keith Douglass 
Atac! Atac! Atac! 
Partea a VIll-a 


JL STRATTON 


EMPATIE 
Thence Dave Wolverton 
Ascensiunea 
Fortei 
Ultima parte 
Aripi 


Pierre Clostermann 


Marele Cire 
Ep 6 


Tim Powers 
Pe ape si mai 
tulburi 


Lee Child Capitolele 22-23 


Persuader 
Capitolul 14 


a ¿e 


STERIADI 


Jean Alexandru Steriadi 
(n. 29 octombrie 1880, 
Bucuresti, d. 23 noiembrie 
1956, Bucuresti) a fostun 
pictor si grafician roman, 
profesor universitar la 
Scoala de Arte Frumoase 
din Bucuresti si membru 
de onoare al Academiei 
Romane din anul 1948. 


—a 
_ 
— aia 
`? 
3 í 


je 


See 


Special pentra WP Magazin 
SERGIY SOMEȘAN 


O MOARTE POLMCOASA 


ătrânul profesor pensionar se apropia încet de banca lui. „Banca lui” — 

vorba vine „banca lui”, pentru că la ora asta a dimineții aproape toate 

băncile din parc erau libere, aşa că oricare dintre ele ar fi putut fi a lui. 
Chiar dacă într-o dimineaţă şi-a găsit banca ocupată, nu a făcut o criză din asta, ci s-a 
aşezat pe alta din apropiere pentru lectura de dimineaţă a ziarelor. Dar banca lui 
preferată avea totuşi un avantaj față de celelalte: era aşezată cam la jumătatea aleii 
principale, cea care străbătea parcul dintr-un capăt în altul, aşa că de obicei trecătorii 
ocazionali se aşezau spre odihnă către marginea şirului de bănci, făcând ca banca lui să 
fie oarecum înconjurată de un con binecuvântat de linişte şi de singurătate. Pe de altă 
parte, soarele era ascuns dimineața de umbra deasă a teiului din spatele băncii, aşa că 
putea citi liniştit, învăluit într-o plăcută penumbră. Ba mai mult, odată, când l-a prins 
în parc o ploaie scurtă de vară, a observat că teiul era o umbrelă perfectă şi nici o 
picătură de apă nu a căzut pe ziare. 

De când ieşise la pensie, aproape în fiecare dimineață, când vremea îi permitea, 
cumpăra ziarele de la chioşcul de presă de la intrarea în parc, apoi se aşeza pe aceeaşi 
bancă şi parcurgea în linişte ştirile, editorialele şi câteodată rubrica de decese. Uneori 
întâlnea la rubrica cu multe chenare negre numele vreunuia dintre foştii colegi de liceu 
şi toată ziua se simțea urmărit de imaginea lui. A trecut destul de multă vreme până să 
îşi dea seama că nu mai întâlnise de mult timp niciunul dintre foştii lui colegi la rubrica 
cu decese. „Poate cei care au mai rămas o duc cu toţii bine”, îşi şopti el când, într-o zi 
putin mai mohorâtă decât altele, avu brusc o revelaţie. Nu făcea colecție din ziarele pe 
care le cumpăra, de obicei le arunca în coşul de gunoi din capătul aleii, dar avea 
memoria încă bună, aşa că îi reluă în minte în ordine alfabetică pe toți foştii lui colegi, 
de parcă ar fi răsfoit un catalog imaginar. „Nu se poate”, şopti el iar, „din toată clasa 
numai eu am mai rămas în viata!” Revazu iar în minte toate numele şi aproape fotografic 
îşi aminti anunțul din ziar, chiar daca fără amănuntele care de obicei însoțeau un astfel 

de anunț şi fără data precisă. Avea optzeci şi opt de ani când conştientiză acest adevăr si 
de atunci, cu fiecare nouă aniversare, se simțea tot mai izolat şi mai puţin pregătit 
pentru schimbările fulgerătoare din jurul lui. Deşi pe lângă el trecea zilnic o mulțime de 
oameni, i se părea că a rămas singur pe lume. 

* 

În fiecare zi, în jurul orei zece, pe lângă el trecea o maşină de gunoi în miniatură, 
parcă anume făcută atât de mică, încât să încapă uşor pe aleile parcului. Într-una dintre 
zile muncitorii care o însoțeau s-au oprit să ia masa chiar pe banca de lângă el şi 
profesorul, care încă îşi păstra curiozitatea intactă, se apropie de ei şi de maşinăria lor. 
Vădit mândri de ea, i-au prezentat-o cu atâtea laude, de parcă ar fi construit-o chiar ei. 

— Şi asta nu ar fi nimic, că este atât de mică şi de frumoasă, râse unul dintre ei. 
Dar uitati-va, aici în capăt are un malaxor cu lame făcute din otel suedez. Tot gunoiul 
din parc îl marunteste atât de fin, încât douăzeci şi opt de coşuri de gunoi de pe toată 
aleea principală încap în numai doi saci. Otel suedez, ce mai! spuse el.Si, ca să-i 

demonstreze eficiența, luă o scândură de lemn cine ştie cum 
rătăcită printre gunoaie şi-i dădu drumul în pâlnia 
malaxorului. În numai câteva clipe, din ea mai 
rămăsese numai un pumn de rumegus.Era chiar ora 
când de obicei echipa de curățenie îşi făcea apariția 
în capătul parcului şi întoarse din obisnuinta 
capul să se uite spre capătul parcului, dar o 
adiere de vânt mai rece îl atinse, făcându-l să 
uite de mica maşinărie. Un fior scurt îl 
străbătu, făcându-l să privească oarecum 
precaut în stânga şi dreapta, ca şi cum s-ar fi 
aşteptat să se apropie de el furişându-se printre 
tufişuri, cine ştie ce jivină periculoasă. Undeva 
în depărtare, spre marginea parcului ascuns de 
tufele de trandafiri, un om îşi ascutea coasa, 
pregătindu-se să taie iarba din locurile greu 
abordabile cu maşinile obişnuite de tuns iarbă. 
Privi oarecum îngrijorat spre locul unde sunetul 
părea că se amplifică şi avu un zâmbet obosit când 
îşi dădu seama că se apropie doar o biată bătrânică, 
poate cam de aceeaşi vârstă ca el, cel putin ţinând 
seama de mersul poticnit şi greoi. Mergea încovoiată de 
vârstă, cărând o sacoşă care părea prea grea pentru 
puterile ei, iar în cealaltă mână avea un baston mai înalt ca ea şi care părea nu numai 
complet inutil, ci şi greu de folosit. Se pare că puterile ei se terminaseră chiar lângă 
banca lui, pentru că se opri şi, privindu-l cu ochi albaştri şi neaşteptat de tineri, întrebă 
cu o voce pierită: 

— Permiteti, bunule domn, să iau şi eu loc? Am o mulțime de ani în spate si 
uneori zău că îi simt. 

Profesorul Adamescu ar fi vrut să îi răspundă că o înțelegea perfect pentru că 
uneori se simțea şi el exact la fel, dar, cum nu voia să se întindă la vorbă, preferă să îi 
arate cu mâna locul de lângă el şi îşi continuă lectura. I se părea că exprimarea bătrânei 
avea ceva din politetea desuetă a altor veacuri. Un timp nu mai spuse niciunul dintre ei 
nimic, apoi femeia, cu mişcări încete, scoase dintr-o sacoşă ponosită un album şi începu 
să îl răsfoiască. 

După o vreme, văzându-l că a terminat de citit ziarele şi că le pune deoparte, se 
dădu mai aproape şi îi arătă albumul. 

— Nu ati fi atât de amabil să ne uităm la câteva fotografii împreună? Uneori ma 
simt atât de singură... 

— Cu plăcere, spuse profesorul, oftând uşor exasperat, şi îşi plecă privirea 
asupra primei fotografii din album. 

Era, după câte se părea, un simplu album de familie, care începea cu obişnuita 
fotografie de la botez. Pe măsură ce bătrâna întorcea paginile, au urmat alte şi alte 
fotografii, marcând astfel scurgerea anilor în fotografii din ce în ce mai clare. Singurul 
lucru curios a fost faptul că în album era arătată evoluţia unui tânăr de când s-a născut 
şi pe măsura trecerii prin viata şi marcând momentele deosebite. S-ar fi aşteptat ca 
albumul să fie despre viata bătrânei doamne de alături, dar se pare că nu era aşa. Privea 
aproape fără să observe la filele întoarse una câte una de femeie. La un moment dat avu 
un sentiment acut de déja vu, dar nu putu cu nici un pret să îşi imagineze despre ce 
anume este vorba. „În fond, albumele astea de familie sunt toate o apă şi un pământ”, îşi 
spuse el şi chiar atunci îşi dădu seama că priveşte la o fotografie cu un grup de soldați 
aflați undeva într-o permisie, într-un oraş de munte. Grupul îi părea teribil de cunoscut 
şi, când femeia vru să întoarcă pagina, puse mâna pe filă şi o opri. Îşi potrivi mai bine 
ochelarii şi se aplecă să vadă de aproape fotografia. Fără nici o îndoială, cel din centrul 
fotografiei era el: tocmai îşi lăsase mustață, învingând după o luptă de săptămâni întregi 
o întreagă birocratie militară şi împotrivirea personală a comandantului de companie. 
Era prima dată când ieşea în permisie cu mustata şi era pregătit să rupă inima tuturor 
fetelor întâlnite, dar mai întâi a fost nevoie să le dea câte o bere tuturor camarazilor şi să 
se fotografieze cu ei în grup. Şi totuşi, el nu îşi mai amintea să fi păstrat fotografia asta. 
Oare cine era bătrâna doamnă şi de unde avea fotografia? De unde avea toate fotografiile 
lui de fapt, pentru că, văzându-l că nu mai spune nimic, paginile au fost date încet una 
după alta şi acolo, în paginile albumului, şi-a văzut rând pe rând cele mai importante 
momente din viata. 

— De unde aveți toate fotografiile mele în albumul acesta? întrebă el cu o voce 
stinsă. 

— Nu ştiu dacă asta este întrebarea care trebuie pusă, dragă domnule profesor, 
spuse femeia de lângă el cu o voce parcă brusc întinerită şi când se întoarse să o 
privească chiar şi ridurile îi dispăruseră, iar în ochi îi zări sclipiri jucause. 

Nu voia să participe la jocul în care încerca să îl atragă această femeie, dar, dacă 
voia să afle adevărul, atunci, fără îndoială că trebuia să întrebe. 

— Şi ce întrebare ar trebui să pun, atunci, mă rog? 

Femeia îl privi dintr-o parte şi răspunse în timp ce mai întoarse o foaie: 

— Păi, ar fi trebuit să întrebaţi de ce am aceste fotografii şi nu de unde le am. 

— Bine, acceptă el concesiv. De ce aveţi aceste fotografii? întrebă el şi ridică din 
umeri. 

Femeia arătă cu mâna la poza care urma şi-i spuse: 

— Poate că o să vă lamuriti singur dacă priviți la următoarea fotografie. 

Profesorul plecă ochii şi rămase înmărmurit: în album, clară şi în culori vii, 
următoarea poză îi arăta pe el şi pe bătrâna de lângă el cum priveau în album aplecati 
unul spre altul, ca într-o clipă furată eternității. 

Rămase tăcut, privind fotografia fără să priceapă. Chiar dacă nu adia deloc 
vântul, simți iar fiorul acela de dinainte răscolindu-i ființa. Undeva în depărtare se auzi 
din nou, tare şi clar, cum îşi ascute omul coasa. 

Femeia de alături chicoti ca o fetiță. 

— Incepeti să intelegeti, domnule profesor, din câte mi se pare... 

Nu întoarse privirea spre ea, ci doar privi mai atent fotografia, dar nu îşi dădu 
seama cum ar fi putut să fie făcută, din moment ce nici un om nu trecuse prin fata lor, 
nici cu aparat foto şi nici fără. 

— Cum ati făcut această fotografie? întrebă profesorul şi îşi simți dintr-odată 
gura uscată. 

Femeia de lângă el clătină dojenitor din cap. 

— Iar o întrebare greşită, domnule profesor. Întrebarea care ar trebui să vă 
preocupe este nu cum am făcut această fotografie, ci mai degrabă ce anume vom găsi 
dacă mai întoarcem o pagină din album? 

Închise albumul şi îl lăsă neglijent între ei, apoi se întoarse cu totul spre el. 

— Asta să îmi spuneți: dacă mai dăm o pagină, vom găsi doar o fotografie cu 
banca asta goală, sau banca şi dumneavoastră pe ea citindu-vă ziarele ca de obicei? 

Profesorul puse încet mâna pe albumul dintre ei şi îl privi lung, încercând să îşi 
adune gândurile. Apoi privi la femeia de lângă el, care părea dintr-odată tânără şi plină 
de vigoare. Poate putin cam palidă, dar, ţinând seama de ocupaţie, lucrul acesta părea 
perfect scuzabil. Oricum trebui să recunoască faptul că era o moarte extrem de 
politicoasă. Nu aşa îşi imaginase totul, deşi se gândise de multe ori la momentul ăsta. 

Avu un zâmbet pierit şi întrebă: 

— Deci aşa se sfârşeşte totul? Cu o întrebare? 

Femeia de lângă el ridică zâmbind din umeri. 

— Sau cu un răspuns, ricană ea. 

— Şi în funcție de răspuns eu mai capăt o amânare de o zi... sau poate un an. 

— Hai să ne înțelegem, domnule profesor. Din motive care nu ar trebui să vă 
intereseze, dumneavoastră mi-ati devenit simpatic. Vă urmăresc de multi ani şi din 
acest motiv am hotărât să vă acord un tratament preferențial, pe care în mod sigur nu îl 
acord altora. De obicei, cei implicaţi abia dacă au timp să mă vadă şi uneori, când nu 
sunt prea atentă, cei de lângă ei au timp să îmi vadă silueta aşa, ca într-o sclipire, 
împreună cu micul meu colector de suflete. 

Arătă spre bastonul supradimensionat de lângă ea şi când îl desfăcu văzu că ar 
putea fi fără îndoială confundat la o privire grăbită cu o coasă. 

— Din cauza acestei asemănări mai sunt uneori denumită „Doamna cu coasa”, 
dar nu îmi place deloc să mi se spună aşa. 

Rămase o clipă pe gânduri, cu ochii pierduţi în depărtare, apoi privi iar spre 
album şi spuse: 

— Hai să revenim totuşi la ale noastre: ganditi-va putin şi raspundeti-mi, ce 
credeți că vom întâlni la pagina următoare din album? 

Lua albumul în braţe şi îl mângâie delicat. 

— Sunteţi printre puţinii privilegiați care îşi pot hotărî soarta răspunzând la o 
simplă întrebare. 

— Au mai fost şi alții care au avut parte de acelaşi tratament? întrebă profesorul, 
curios. 

— Au fost, admise parca in sila femeia de lângă el si îşi făcu de lucru cu 
bastonul, care acum semana mai mult ca oricând cu o coasă. 

— Şi a fost vreunul care a câştigat acesta întrecere? A dat vreunul răspunsul 
corect? Banuiesc că pentru fiecare a fost altă întrebare. 

— Aşa este... fiecare om cu întrebarea lui. Şi, da, au fost vreo trei care chiar au 
reuşit să răspundă. Desi ar fi putut să răspundă corect toţi, dar... mi se pare uneori că 
oamenii sunt prea orgolioşi şi se lasă adesea conduşi mai mult de orgoliu decât de 
minte. 

Puse albumul pe bancă şi se întoarse cu totul spre profesor. 

— Uitaţi-vă, ştiu că nu ar trebui să ne intindem la vorbă, dar am atât de putin 
ocazia să stau de vorbă cu cineva... Nu că nu aş vrea, dar ca să pot face asta trebuie ca 
cei aleşi de mine să îndeplinească nişte condiţii speciale. E cam la fel de rar ca şi cum ai 
câştiga la loterie. Ca să vă ajut, am să vă spun o poveste Zen care mi-a plăcut mult de 

tot. Şi care s-ar putea să vă ajute să dați răspunsul corect. Cică a fost odată un om de 
ştiinţă atât de orgolios, încât i se părea nedrept ca si el să moară la fel ca toți ceilalți 
muritori. Aşa că, atunci când a simțit că îi vine timpul, s-a apucat şi a făcut zece clone 
identice, astfel că atunci când îngerul morţii a venit să-i ia sufletul s-a trezit în fața unei 
mari probleme, pentru că într-adevăr toți cei unsprezece oameni erau perfect identici. 
Dar îngerul morţii avea o mare experienţă şi până atunci nu mai avusese nici un eşec, 
aşa că se trase câțiva paşi în spate şi spuse: „Mă declar învins, bunule savant. Uite că 
nu pot să deosebesc copiile de original, aşa că, pentru a nu face o greşeală, va trebui să 
vă las pe toți in viata.” Se prefăcu gata să plece, dar din uşă se întoarse şi privi iar cu 
atenție la cei unsprezece oameni, apoi spuse: „Şi totuşi, cu toată ştiinţa dumneavoastră, 
ati făcut o mare greşeală. Există o deosebire!” „Nu se poate”, izbucni imediat, orgolios, 
adevăratul om de ştiinţă. „Toţi cei zece sunt perfect asemănători cu mine.” „Aşa m-am 
gândit şi eu”, spuse îngerul morții si îl inhata. 

Profesorul rămase pe gânduri, apoi ridică albumul dintre ei. Îl privi lung, ca şi 
cum ar fi putut străbate cu privirea prin foile groase, apoi întrebă: 

— Să înțeleg că dacă descopăr răspunsul corect voi fi 
iertat? De data asta, sau de tot? 

— De tot, bineînțeles, spuse îngerul morții. E 
cadoul meu, deşi aş putea spune că este un cadou 
otrăvit... cel putin în parte. Dar de asta o sa vă dati 
seama peste câteva sute de ani, dar numai dacă o să 
câştigaţi. 

— Şi nu este vorba de nici un fel de trucuri? 
întrebă precaut profesorul. Adică nu este vorba de 
schimbarea conţinutului fotografiei aşa, printr-un 
hocus-pocus? 

— Vai, făcu îndurerată femeia, chiar aşa mă 
credeți? 

— Nu ştiu, făcu bănuitor profesorul. Voiam 
doar să mă asigur. 

— Nu, nici vorbă de asemenea trucuri ieftine. 
Uitaţi-vă, drept dovadă a bunei mele credințe, păstraţi 
albumul la dumneavoastră ca să fiți sigur că nu îl mai 
ating sau îi mai modific ceva. 

Profesorul luă în braţe albumul, apoi privi în jur. 
Spre capătul parcului apăru maşina de gunoi cu cei doi 
muncitori. Mergea destul de repede, ca de obicei, oprind însă la 
fiecare coş de gunoi şi turnând atent conținutul in malaxorul cu otel suedez. 

— Poate ar trebui sá reveniti la înfăţişarea de dinainte... adică la cea de 
batranica modestă. Acum semánati mai degrabă cu Nike, zeița victoriei, şi, zău, nu ştiu 
dacă veți câştiga şi de data asta. 

— Cu fiecare nouă înfrângere am învățat câte ceva. Suficient cât să sper că nu 
voi mai fi învinsă niciodată, spuse îngerul morţii, cu orgoliu. 

Profesorul zâmbi uşor şi spuse: 

— Atunci, poate că ar fi bine să pliati coasa ca să semene iar a baston, şi dacă 
nu mă insel au apărut şi nişte aripi. Eu nu zic că nu vă stă bine, dar se apropie nişte 
muncitori cu maşina de gunoi şi nu ar fi bine să vă zărească aşa. 

Îngerul morţii privi spre gunoieri, care se apropiaseră între timp destul de mult, 
dar nu se sinchisi: 

— Nici o problemă, nu pot fi zărită decât de cei cărora le sunt destinată. 

— Interesant, spuse profesorul, dar se vedea că era cu gândul în altă parte. 

Ezită câteva minute, ca şi cum şi-ar fi pregătit o întreagă pledoarie, apoi întrebă: 

— De Schródinger şi de experimentul lui mental ati auzit? 

— Bineînţeles că am auzit şi de Schródinger, şi de mata lui. A încercat să mă 
ducă cu zăhărelul şi să-mi explice că eu sunt doar un simplu fenomen natural de natură 
cuantică şi că oamenii în ultimele clipe ale lor încearcă să îmi dea o înfăţişare antropoida 
tocmai pentru a le face aceste momente mai uşoare. 

— Interesant, spuse profesorul. Deci să înțeleg că mă puteți urmări daca voi 
spune ca acest album este cutia în care Schródinger voia să îşi desfăşoare experimentul 
său mental. Acest album este cutia, eu sunt pisica şi atât timp cât nu deschidem 
aceasta cutie, arătă profesorul spre album, eu nu sunt nici viu, nici mort. Adică sunt 
viu, dar în situația incertă care va deveni certitudine abia când voi deschide albumul. O 
situație clasică din fizica cuantică. 

— Nu e nimic cuantic aici, domnule profesor. Şi ştiţi de ce? Pentru că in acest 
caz sunt nevoită să devin ba fenomen natural, ba fiola cu otravă din aiuritul acela de 
experiment. Si eu sunt Îngerul morţii, nimic 
altceva. 

Se ridică în picioare şi acum se putea 
vedea în toată splendoarea, cu aripile negre 
deschise şi cu coasa fluturând amenintator. 
La fata era putin palidă, dar profesorului i se 
păru acum de-a dreptul frumoasă. 

— Ştiţi, făcu profesorul nostalgic, 
cum sunteți acum furioasă şi atât de 
frumoasă, semanati perfect cu prima mea 
iubită din liceu. O chema Sorina. Mi-a dat o 
palmă la un ceai dansant atunci când am 
încercat să o sărut prima oară. 

O clipă Îngerul morţii păru derutat, 
dar îşi reveni imediat. 

— Lăsaţi linguselile şi spuneți odată 
ce este în următoarea fotografie. Am început 
să îmi pierd răbdarea. 

Profesorul arătă spre maşina de gunoi 
şi spre ureche, în semn că nu aude. Chiar 
dacă era suedeză, maşina huruia totuşi destul de tare pentru ca el să nu audă foarte 
bine la numai trei metri de ea. 

— Alegeţi odată! făcu exasperată femeia-inger. 

Profesorul mai făcu un pas şi dădu drumul albumului cu fotografii în pâlnia de 
malaxare. Un scrasnet putin mai mătăsos decât celelalte se auzi şi unul dintre muncitori 
spuse: 


— Cu grijă, domnule profesor, să nu patiti ceva. 

— De acum nu prea mai am ce să mai patesc, spuse el şi se întoarse spre banca. 

— Experimentul s-a încheiat din cauză că incinta cu pisica s-a distrus în timpul 
manipulării neglijente a personalului, spuse bătrânul profesor, zâmbind. Este vorba 
totuşi, până la urmă, de un simplu experiment cuantic. Poate că ar fi trebuit ca amândoi 
să avem mai multă grijă. 

Moartea se lăsase uşor perplexă pe marginea băncii şi privea parcă năucă după 
maşina de gunoi, care se depărta uruind tot mai stins pe măsura ce se mărea distanţa. 
Apoi începu să râdă în hohote şi fata îi deveni chiar frumoasă, astfel că profesorului i se 
părea că seamănă mai mult ca oricând cu Sorina la cei şaisprezece ani ai ei. Sau poate 
că i se părea numai pentru că trecuseră totuşi prea multe zeci de ani de atunci. 

După un timp, tânăra fată se opri din râs, îşi strânse aripile, plie coasa şi 
redeveni modesta bătrânică de la început. 

— Păi, să plec şi eu, atunci, dar ţineţi minte: nu voi mai veni niciodată, nici chiar 
dacă o să mă rugați. 

— Dacă o fi sá mai veniți, aş prefera să veniți în forma când semanati mai mult 
cu Sorina, şopti el stins în urma ei, dar nu fu sigur că a fost auzit. 

În traducerea lui Cristian 


eva nu e în regulă. 
Alpha 2-4 o simte în oase; gândurile îl trădează, mintea îi 
rătăceşte. Apăsă butonul de pe antebraţul costumului de luptă, 
oferindu-şi trei doze de adrenalină pe când cobora în grotă... dar nu simţi 
nimic. Poate e de vina planeta asta — doar o altă stâncă luată în considerare 
pentru schimbarea conducerii şi ocupare. Nu, nu e vorba de aşa ceva; mai 
fusese pe o sută de planete precum aceasta, curatindu-le de amaratii de 
colonişti sponsorizati de stat. E altceva. A simtit-o în nava de aterizare; un 
gând, sau o premonitie, dincolo de conştientul său. Gânduri pe care el n-ar 
trebui să le aibă. Şi-a administrat încă o doză de adrenalină, dar tot degeaba. 
Ordinele îi revin în minte: trage la prima vedere, nu lăsa pe nimeni în viaţă. 
Atmosfera glacială a planetei îi pătrunde prin costumul de luptă învăluindu-i 
trupul şi sufletul cu întunericul straniu al grotei în timp ce el pătrunde tot 
mai adânc în întunecime. 

Acum păşeşte într-o caverna largă şi face o mişcare rapidă de baleiere cu 
arma de la dreapta la stânga, iluminand cu raza infrarosie ce dezvăluie umbre 
gri în vizorul cástii. Ceva se reflectă, iar el se fixează rapid pe obiect. În colțul 
îndepărtat al cavernei, o femeie se apleacă protector peste un copil mic 
înfăşurat într-o păturică. Îl priveşte cu ochii larg deschişi, aceştia apărând ca 
nişte puncte albe prin vizorul în infraroşu al lui Alpha 2-4. Plânge şi mormăie 
nişte cuvinte pe care echipamentul său de comunicare nu le poate descifra. 

Puse degetul pe trăgaci, dar ceva l-a făcut să ezite. Femeia plângea în 
hohote, iar el nu a mai văzut niciodată o asemenea revarsare de emoție. 
Gemetele, legănarea ritmică a copilului în braţe, ochii uzi, totul indică durere. 
Ce fel de durere poate simți? 

Alpha 2-4 rămase nemişcat, privind femeia. Auzi click-urile duble ale altor 
membri ai patrulei pe măsură ce soseau în grota întunecată şi plânsul femeii 
şi a copilului ce stârneau ecouri printre pereţii de piatră. 


Cacofonia de sunete ce-i asalta urechile făcea ca apelul Controlului să fie 
abia audibil în cască. 

— Alpha 2-4, aici Controlul. Răspunde. 

— Aici Alpha 2-4, a confirmat într-un târziu. 

— Ce dracu’ mai aştepţi? 

Vocea din Control era puternică, agresivă. 

— Ai ordin să tragi la prima vedere. Execută ordinul, soldat. 

— Roger”, 

Alpha 2-4 apasa butonul de adrenalină de pe costum - iarăşi fără efect. 

Scutură din cap ca să-şi limpezească mintea, ridică blasterul, ochind 
femeia. Începu să apese pe trăgaci, dar nu putu duce gestul până la capăt , ca 
şi cum trăgaciul devenise tare şi imobil ca o stâncă. Copilul plângea şi femeia 
i-a cuprins capul micut lipindu-l de ea. Alpha 2-4 simte o greutate 
inexplicabilă în piept şi o presiune în gât ca atunci când înghite ceva. 
Umezeala i se adună la colțurile ochilor, estompându-i vederea şi capacitatea 
de a gândi. Nu o poate ucide pe această femeie cu copilul ei — vrea să-i lase să 
trăiască — deşi nu-şi poate da seama de ce. Este răvăşit de durere. Nu una 
fizică, o altă durere, care îi afectează creierul şi sfidează tot ce a ştiut el 
vreodată. 


— Alpha 2-4, aici Controlul. Trage sau retrage-te. 


1 Roger — termen-cod în radiofonie; confirmare / am înțeles. 

Operatorul de la consola Controlului din navă observă femeia prin camera 
de pe casca lui Alpha 2-4. Pivotează-n scaun pentru a se întoarce cu fața către 
superiorul său. 

— Nu răspunde, domnule. 

Ofiţerul — în picioare în spatele operatorului — s-a gândit câteva momente, 
frecându-şi bărbia. 

— A devenit empatic, spuse, dând din cap autoaprobator. 

— Ce înseamnă asta? se încruntă operatorul privind în sus spre ofițer. 

— Înseamnă că ceva nu este în regulă. Înseamnă că instruirea, costumul 
de luptă, sau amândouă au dat greş. Înseamnă că a început să simtă emoții, 
empatie — exact acele lucruri pe care noi ne-am străduit ca prin selecția 
genetică şi antrenamentul acestor soldați să le îndepărtăm, spre binele lor. 
Înseamnă că tu va trebui să actionezi butonul de ucidere şi să risipeşti toate 
resursele obținute prin naşterea controlată, creşterea şi instructia soldatelului 
nostru de elită. 

Ofițerul a tăcut privind monitorul pe care văzu cum femeia a îndepărtat 
păturica de pe copil, lăsând la vedere o centură explozivă în jurul corpului 
acestuia. Tinea în mână un mic dispozitiv pentru detonare. Ofițerul s-a 
aplecat peste consola operatorului şi lovi cu palma butonul de transmisie. 

— Alpha 2-4, ucide femeia! 

Operatorul de la consolă şi ofițerul privesc oripilati cum alti membri ai 
patrulei pătrund în grotă, femeia apărând pe cinci monitoare corespunzătoare 
camerelor de pe căşti. 

Înainte ca ofițerul să poată ajunge la butonul de ucidere, monitoarele au 
redat un flash alb, apoi doar zgomotul static. 


SFÂRŞIT 

„Zbor pentru a-mi elibera mintea de 


„Poate fi descrisă în cuvinte 
tirania lucrurilor mărunte” 


magia zborului ? Nu cred !” 


Antoine de ®aint-Asupéry Michael Parfit 


„pământul nu este in nici un fel „Piloții îşi marchează viata dupa 
pus in față cu cerul înghețat din care numărul de ore de zbor... orice alt 
coboară avioanele noastre. E simplu, fel de timp nu este demn de 
altceva. remarcat.” 

Nu se pot alătura, cerul din care 
venim şi pământul pe care călcăm, şi 
asta naşte surd, dureros, înăbuşit, o 
nelinişte numai de noi ştiută...” 


Michael Rarfit 


PIERRE CLOSTERMANN MARELE CIRC 


Pierre Clostermann 


Maree Oe 


amintirile unui pilot de vânătoare francez 
(din Royal Air Force) 
Original: Le Grand Cirque 
Traducere 
ELSA GROZEA 


Lui Jaques Remlinger, 
vechiul meu coechipier, în amintirea celor două sute de misiuni în 
care am luptat împreună. 


Comandantilor Mouchote şi Martell, 
din Squadron 341 ,Alsace”, si tuturor camarazilor mei din Fortele 
Aeriene Franceze Libere morti pentru franta. 


Camarazilor mei piloți din R.A.F. 
care, si ei, au murit pentru eliberarea Frantei. 


Voua tuturor, 
cărora vă datorăm atât de mult, şi asupra cărora uitarea se lasă atât 
de repede, vă dedic cu drag aceste pagini pe care voi le-aţi trăit... 

e PARTEA A TREA ° 
e Miguuni de comandó in RAF. 


Typhoon-ul 


Pe la inceputul lui decembrie, dupa indelunga chibzuinta, am luat hotararea de a cere sa 
redevin operational. Ambianta de la Statul major nu-mi prea este pe măsură, iar cele trei 
luni pe care le-am petrecut acolo s-au dovedit jalnice, in ciuda băieţilor incantatori pe care 
i-am cunoscut. 

Am dat o fugă până la Paris, dar atmosfera oraşului era cât se poate de neplăcută. 

Jacques este cel care mă ţine la curent cu ultimele operaţii aeriene; el este acum 
„squadron-leader”, la biroul tactic, al Cartierului general al R.A.F.-ului, la Bentley Priory. 

În timpul unei vizite la Pete Wyckheam, marele stăpân al repartitiilor, din 
Comandamentul Vânătoarei, acesta mi-a făgăduit că mă va sprijini să o şterg cât mai iute 
la escadra de vânătoare 122, care urmează să se întoarcă pe continent echipată cu aparate 
Tempest V. 

Peste câteva zile, Cartierul General al Forțelor Aeriene Franceze primea următoarea notă 
de la Ministerul Britanic al Aerului: 


„La cererea expresă a Mareşalului Aerului J.H. Broadhurst D.S.O., D.F.C., Royal 
Air Force s-ar arăta foarte dornică să-l vadă pe sublocotenentul Pierre H. 
Clostermann D.F.C. detaşat în cadrul ei, de îndată ce-şi va fi încheiat reglementarul 
timp de odihnă. Rezultatele remarcabile pe care le-a obținut în anterioarele sale 
raiduri de operații îl fac indicat pentru postul de comandant de secțiune ori de 
escadrilă în escadra pe care şi-o va alege. 

Vă rugăm sá ne aduceți la cunoştinţă dacă acceptați reîntoarcerea la operațiuni 
active în R.A.F. a acestui pilot, în condițiile mai sus arătate.” 


L. HERRERA, 
Flight Lieutenant 
pentru Directorul Cooperării aeriene 
aliate şi a legăturii cu armatele străine. 


Notei acesteia pline de curtoazie, Ministerul Aerului din Paris i-a răspuns printr-un refuz 
subtil. 

La câteva zile după aceea l-am întâlnit pe generalul Vallin şi, mergând o bucată de drum 
împreună, l-am întrebat ce se aude cu reîntoarcerea mea. Elegant, mi-a dat acordul său de 
principiu, instiintandu-ma totodată că figuram pe lista piloților pe care generalul de Gaulle 
voia să-i păstreze cu orice pret şi să-i împiedice să se reîntoarcă în acțiune. 

Mi-a făgăduit că va interveni pe lângă ministrul Aerului. 

Dar timpul zorea din urmă, iar escadra 122 îşi începuse pregătirile de plecare. 

Colonelul Coustey, comandantul Forţelor Aeriene Franceze din Marea Britanie îmi veni 
atunci în ajutor. Văzând starea morală în care mă aflam şi fiind un şef bun, luă asupra lui 

acordarea permisiunii de a mă înapoia la R.A.F., rugându-mă totodată - cu acel simț al 
umorului care îl caracteriza — să nu mă las ucis, spre a nu-i pricinui neplăceri. 

Apoi, cât mai repede cu putință, pentru a preveni vreun eventual contra-ordin venit de la 
Paris, mi-am luat rămas bun de la domnul şi doamna Hermann - doi francezi ce locuiau la 
Londra de vreo patruzeci de ani — care mă îngrijiseră şi rasfatasera cu o generozitate de 
neînchipuit... Plângeau, bietii de ei, cu lacrimi fierbinți. 

În aceeaşi după-amiază chiar debarcam la Aston-Down, unde aveam să fac un curs 
rapid de inițiere pe avioane Typhoon şi Tempest. 

Când Wing Commander J.S. Shaw, comandantul bazei, mi-a văzut caracterizările de 
serviciu şi numărul orelor de zbor, a hotărât scurtarea formalităţilor, scutindu-mă de 
cursurile teoretice. 

— All right old boy, do a few circuits and bumps, and off you go to 83 Group Support Unit. 
If the weather is good, you can be in Holland within a week!! 

Seara, la popota, mă afundam iarăşi, cu bucurie, în calda atmosferă a R.A.F.-ului. 

° 

În sfârşit, o rază de soare. Aşadar, în după-amiaza aceasta voi face prima „escapadă” cu 
Typhoon-ul. 

Sosesc la ,flight”2-ul meu cu tot echipamentul de zbor şi mă prezint instructorului meu, 
Mac Far, un australian, poreclit de camarazii sai „immaculate Mac”, din pricina infátisarii 
sale dezordonate, nearătoase. 

A fost nevoie de trei oameni, după ce mi-am legat paraşuta de spate, care să mă ajute să 
urc în carlinga Typhoon-ului aflată la 2,50 m de sol. Şi pentru că avionul este tare fin, nu 
te poti agăța de nicăieri. Eşti nevoit să apuci de cavități acoperite cu plăci de metal montate 
pe arcuri, care revin la poziţia inițială, de îndată ce ţi-ai luat de pe ele mâna sau piciorul — 
întocmai ca în cazul unei capcane pentru vulpi. 

Sunt, până în cele din urmă, cocotat, instalat, bătut pe spate şi, după un ultim „Good 
luck” (noroc!) mă pomenesc singur în măruntaiele monstrului. 

Îmi rememorez rapid toate sfaturile instructorilor. 

Pentru că gazele de eşapament cu conţinut ridicat de carbon se infiltrează în carlingă şi 
sunt deosebit de primejdioase, mă văd nevoit să inhalez în permanenţă oxigen; de aceea mă 
şi grăbesc să-mi potrivesc masca respiratorie şi să deschid regulatorul de oxigen. 

La decolare, Typhoon-ul trage mult la stânga, trebuie deci să reglez cu grijă fletnerele 
comenzilor. 

Deschid complet radiatorul. 

Verific zăvorârea trenului de aterizare, al cărui levier de comandă se aseamănă într-un 
chip neplăcut cu cei al flapsurilor. 

Trag de maneta voletilor de intrados, pentru a deschide circuitele pneumatice şi a evita o 
lovitură de berbece asupra selectoarelor în clipa pornirii. 

Aprind semnalizatoarele tabloului de bord. 

Reglez maneta de gaze — deschisă la cinci optimi de deget (niciun milimetru mai mult, 
căci asta ar duce la înecarea carburatorului şi la întoarcere de flamă). 

Împing de levierul de schimbare a pasului elicei mult înainte şi îl dau înapoi cu câţiva 
centimetri, spre a evita blocarea dispozitivului de viteză constantă la decolare. 

Verific conținutul celor patru rezervoare de benzină şi selectionez rezervoarele centrale 
din fuzelaj, pentru a decola în caz de pană la pompă (alimentare pe baza gravitatii). 


1 E în ordine, dragul meu, execută câteva decolări și aterizári si zbugheste-o la 83 G.S.U. Dacă vremea este frumoasă, poți fi în Olanda la 
sfârșitul săptămânii! (G.S.U.-ul reprezenta unitatea însărcinată să adune, să echipeze si să indrume la diversele escadrile personalul celei de 
a 23-a Divizii aeriene). 

2 Patrulă. 

Deşurubez injectoarele; unul trimite un amestec de alcool şi eter în carburator, iar 
celălalt un amestec de ulei şi benzină în cilindri. 

Introduc un cartuş în demaror (după sistemul Kaoffman, care utilizează expansiunea 
gazelor puternic explozive pentru a lansa motorul; a rata pornirea nu e lucru de glumă, 
căci odată motorul umplut cu benzină, ai nouăzeci la sută şansă să iei foc). 

Cu un deget pe contactul magnetoului de pornire, cu celălalt pe cel de deteriorare, 
declanşez sistemul... Mecanicul, agăţat de aripă, imi dă o mana de ajutor să-mi pornesc 
motorul care începe sá o ia din loc într-un vacarm îngrozitor. Zgomotul pe care îl face este 
aproape de cinci ori mai puternic decât al Spitfire-ului. 

După câteva secunde de regim dezordonat, motorul, merge aproape normal, nu fără a 
scuipa ulei prin toți porii săi. 

Sunetul şi vibraţiile acestui motor mi se par suspecte. Îmi simt nervii incordati şi nu 
sunt foarte liniştit. Ce dracu am căutat în iadul ăsta? 

Reflectiile acestea trebuie să fi durat o veşnicie, căci în clipa în care ridic capul îi văd pe 
mecanici oarecum mirati în aşteptarea semnalului meu de scoatere a calelor. 

Încep să rulez — putin cam prea repede. Atenţie, să nu abuzez de frânele care se incing 
destul de iute. O frână caldă îşi pierde toată puterea de acțiune. 

Vai, ce motor! Rulezi orbeste, reperandu-ti drumul ca un crab, cu o frânare la dreapta, 
alta la stânga, alternativ, pentru a-ți degaja câmpul vizual. 

La marginea pistei, înainte de a intra la decolare, purjez bujiile, potrivit instrucțiunilor. 
Las în voie motorul, deschizând gazele până la trei mii ture şi pe dată un nor de ulei îmi 
umple parbrizul. 

Două avioane Typhoon, aflate în circuit, aterizează cu chiu şi vai, dar controlorul de zbor 
nu pare dispus să-mi dea cale liberă. 

Îmi scot capul din lăcaş, spre a-i face semn, cu riscul de a primi în ochi o picătură de 
ulei încins. Tot roşu. 

Drace, pesemne că am uitat ceva — şi blestematul meu de motor începe să se incinga. 
Radiatorul a şi ajuns la 95*. 

O privire fugară prin avion: voletii sunt într-adevăr la 15°, radiatorul deschis... 
Dumnezeule, radioul! 

Stabilesc repede legătura şi chem: 

— Hullo Skydoor, Skydoor. Typhie 28 calling. May 1 scramble?! 

Controlorul raspunde, dandu-mi in sfarsit verde. 

Bine. Strang „straps”-urile, slăbesc frânele, ma aliniez cu grijă pe dunga alba care 
marchează mijlocul pistei de ciment şi deschid încet gazele, cu piciorul stâng bine proptit 
în palonier. 

Mi se spusese, este adevărat, că Typhoon-ul fură la decolare, dar chiar atât de mult... 
Animalul ăsta accelerează ca o rachetă... 

Corectez cât pot, cu frâna, dar sunt purtat într-un chip primejdios spre dreapta... 

La jumătatea pistei, roata dreaptă mângâie iarba. Dacă ies de pe ciment cu maşinăria 
asta, o să capotez. 

Ce o fi o fi, mă smulge de la sol. Avionul acesta are o instabilitate laterală 
înspăimântătoare... Continui totuşi să derivez si nu prea îndrăznesc să cobor aripa stângă, 
cu aceste nenorocite de eleroane care nu prind decât de la două sute kilometri pe oră în 
sus. 

Din fericire, în urma unei serii de accidente datorate aceleiaşi cauze, au desființat 
hangarul F, astfel că trec — dar tot stânjenit — pe lângă hangarul E. 


1 Alo, Skydoor, alo Skydoor te cheamă Typhie 28. Pot decola? 

Escamotez trenul de aterizare, însă uit să blochez frânele. O vibraţie formidabilă, care 
zguduie avionul de la coadă până la vârfurile aripilor, îmi reaminteşte că roţile au intrat în 
lacasurile lor rotindu-se cu toată viteza. De n-aş fi ciuruit cumva pneurile! 

Cât de liniştit fusesem în biroul meu de la Statui major... 

În sfârşit, peste câteva minute, redevin încetul cu încetul stăpân pe mine şi mă simt mai 
la largul meu. Virajele glisează într-adevăr putin, dar treaba nu merge prea rău. 

Un picaj mic, timid, să văd cum merge. Drace, uriaşă masă! Cu cele şapte tone ale lui, 
animalul ăsta accelerează pe pantă într-un chip uimitor. 

Constat cu satisfacție că are o viteză mult mai mare decât Spit-ul. Ce o să fie cu 
Tempest-ul! 

O jumătate de oră trece repede şi încep să-mi adun tot curajul pentru aterizare. 

Întâi un circuit cu motorul în plin, cu şapte sute de kilometri la oră, pentru a curăța 
aceste blestemate de bujii care se ancrasează repede. Dar mai apoi, zadarnic reduc gazele, 
fac cozi de peşte, cobor radiatorul, că tot nu ajung să reduc îndestul viteza pentru a scoate 
trenul de aterizare cu toată siguranța necesară. 

Un circuit cu motorul în ralanti — cinci sute kilometri la ora. 

Un alt circuit cu patru sute. 

În disperare de cauză execut o şandelă fără motor, care mă urcă iar cu o mie metri, dar 
îmi reduce viteza la trei sute douăzeci. 

La viteză mică, animalul meu este teribil de instabil, iar scoaterea uriaşului tren de 
aterizare are consecinţe neprevăzute asupra centrării. Şi în situația aceasta, deşi fusesem 
prevenit, mă las surprins de devieri bruşte formidabile, care seamănă, aproape, cu intrări 
în vrie. 

Cer voie să aterizez. Prudent, în linie dreaptă, cu o rezervă bună de viteză, îmi pregătesc 
venirea, cobor voletii şi totul merge bine până la manevra de aterizare. Dar aripile acestea 
groase, care par să aibă rezerve de sustentatie, sunt viclene; abia am început să pipăi 
manşa, că masinaria vine la vale, cade ca o piatră pe aripa stângă si se saltă zece metri in 
sus, cu botul drept spre cer, într-un zgomot înfiorător. 

Deschid complet gazele, spre a îndulci căderea, luptându-mă ca un nenorocit cu 
eleroanele, ca să evit trecerea pe spate. 

În sfârşit, după două, trei sărituri de berbec, după puternice puneri de frână, Typhoon-ul 
meu îmblânzit rulează târâş-grăpiş pe pista care pare foarte scurtă. 

Totuşi, înainte de a intra în decor, mă opresc într-un nor de fum şi aburi uleioşi. Un 
miros puternic de cauciuc ars emană din sărmanele mele pneuri, care au rezistat eroic 
celor şapte tone pornite într-o viteză de 200 kilometri pe oră. 

Din fericire, proasta mea aterizare nu a fost observată — au mai fost altele atât de rele în 
după-amiaza aceasta, dintre care două cu pagube destul de mari, că atâta vreme cât 
maşina este intactă, „sosirea” se socoteşte bună. 

Fruntea mi-e umedă de sudoare, dar moralul oarecum mai ridicat. 


e Ü naui [apă a uleiului aerian 


Hawker Tempest V, cu formidabilul său motor Napier „Sabre” de 24 cilindri in H, era cel 
mai modern avion de vânătoare, nu numai din R.A.F., dar chiar pe ansamblul forțelor 
aliate. 

Sydney Camm, inginerul şef al casei Hawker — desenatorul de mai înainte al faimosului 
Hurricane — luase pe ultimul său nou-născut, Typhoon-ul, care era un avion de asalt, solid, 

masiv, cu un profil de aripă greoi, în măsură să asigure sustentatia, şi, după şase luni de 
muncă, îl transformase în Tempest. 

Fuzelajul era lungit cu mai mult de un metru, spre a înmagazina patru sute litri de 
benzină suplimentară. Înălțimea trenului de aterizare mărită, pentru a permite folosirea 
unei elice uriaşe cu patru pale de câte patru metri diametru. În scopul de a-i mări 
stabilitatea la sol, a fost prevăzută o îndepărtare de aproape cinci metri a jambelor fine cu 
amortizare oleopneumatica; pneurile speciale, de mărime foarte mică — căci trenul de 
aterizare urma să fie escamotat în aripi — au fost studiate de Dunlop. Elipticele aripi ale 
Tempest-ului erau într-adevăr atât de fine, încât se simtise chiar nevoia construirii unor 
tunuri speciale (Hispano tip V) care să poată încăpea în ele. 

Postul de pilotaj, dat mai spre spate, pentru a ameliora vizibilitatea în jos, iar carlinga 
redusă la minimum - cu o bulă de plastic transparentă aşezată pe profilul perfect al 
carlingii... 

Suprafața planului fix de direcție fusese aproape dublată, pentru a asigura o stabilitate 
desăvârşită la supra-viteze, iar sistemul de voleti de intrados, ce se întindea pe aproape 
toată lungimea bordului de scurgere, fusese astfel studiat încât să asigure aterizării un 
maximum de siguranţă, aterizare care se efectua totuşi la o viteză de aproape trei sute 
kilometri pe oră. 

S-a făcut orice pentru a se asigura Tempest-ului performanţe maxime la înălțime joasă şi 
medie. Nişte rezervoare suplimentare speciale au fost desenate de-a dreptul cu pasiune, cu 
racordări în perspex!, pentru a fi agátate pe sub aripi. Nituirea, actionárile reciproce, 
lustruirea suprafeţelor, toate au fost realizate cu o grijă greu de închipuit. 

A rezultat o maşină de război minunată. 

Rasat, în pofida radiatorului său mare care îi dădea o personalitate furibundă şi 
voluntară, Tempest-ul se dovedea a fi de o finețe uimitoare. Foarte greu, cu cele opt tone pe 
care le avea în cárca, el dispunea - datorită celor două mii opt sute cincizeci de cai putere 
ai motorului său — de un considerabil excedent de putere, iar acceleraţia îi era fenomenala. 

Pilotarea lui se dovedea într-adevăr „neplăcută”, dar performanţele dobândite cu el 
aduceau compensații: 

La o mie metri, în al treilea regim de zbor economic la o treime din puterea instalată 
(adică 950 cai putere), cu două rezervoare suplimentare de 250 litri fiecare: 540 kilometri 
pe oră pe anemometru, adică o viteză reală de aproape 580 kilometri la oră. 

În croazieră rapidă, la jumătate din puterea instalată (1 425 cai putere) fără rezervoare 
suplimentare: 640 kilometri la oră anemometru, adică o viteză reală de 690 kilometri pe 
oră. 

Viteză maximă în zborurile la înălțime constantă, cu treisprezece livre de avans la 
admisie şi 3 850 ture: 735 până la 745 kilometri la oră pe anemometru, adică o viteză reală 
de aproximativ 760. 

La cele două înălțimi de restabilire, respectiv la 5 000 şi 2 000 metri, ajungem până la 
800 kilometri la oră. 

În fortaj — regim de urgenţă — puteam împinge motorul până la 3 000 cai putere si 4 000 
ture, iar viteza urca până la 820 km pe oră. 

În regim de supra-viteză, Tempest-ul a fost singurul aparat al aliaţilor care a atins 
normal, fără inconveniente mari de pilotare, viteza de ordin sonic, adică de 1 100 pana la 1 
200 km/h. 

Cu raza sa de acțiune de 800 kilometri, cu cele patru tunuri ale sale de 20 mm 
alimentate cu aproape 800 proiectile în cele patru lăcaşuri pentru muniții (respectiv 


1 Masă plastică dură. 

aproape 20 secunde de foc) şi 1 800 litri în rezervoarele sale, Tempest-ul era „corsarul” 
ideal al zilei, demnă pereche a lui Mosquito, „corsar de noapte”. 

Primele două unități de Tempest (escadrilele 3 si 56 din R.A.F.) fuseseră echipate si 
lansate în grabă, în iunie 1944, împotriva bombelor zburătoare (V-1) care amenințau 
Londra. Din pricina atacurilor lor, au explodat în plină mare aproape nouă sute V-1. 
Mustang-urile şi avioanele P. 47 Thunderbolt americane, precum si Spitfire-le R.A.F.-ului 
nu puteau prinde drăceştile maşinării decât în picaj, ceea ce le scădea şansa de izbândă. În 
schimb, Tempest-urile puteau să patruleze liniştite la jumătate din forță, apoi, când vedeau 
un V-1, să accelereze, să ia poziție şi să tragă fără grabă, datorită resursei lor fulgerătoare. 

Totuşi, rapida lor punere la punct dezvăluise şi unele inconveniente, Motorul „Sabre” nu 
prea tolera benzina de 150 octane. 

S-au ivit accidente grave. Necazuri în privința cămăşilor de distribuţie (într-adevăr, 
motorul „Sabre” nu are supape); necazuri la ungere, cu căderi verticale în postul de pilotaj 
etc... 

Lucrul cel mai grav l-a reprezentat acumularea de vapori de benzină şi ulei la priza de 
aer a carburatorului, unde cel mai mic retur provoca un incendiu la bord, urmat uneori 
imediat de explozia în văzduh a avionului. 

De îndată ce primejdia acelor V-1 a trecut, Tempest-urile au fost retrase din prima linie. 
În timp ce se făcea organizarea unei escadre cu patru escadrile, tehnicienii de la Hawker şi 
Napier lucrau în colaborare strânsă la îndepărtarea tuturor acestor neajunsuri. 

Între timp, odată cu iarna lui 1944, războiul intra într-o perioadă statică, trupele aliate 
se refăceau şi îşi consolidau pozițiile pe malul stâng al Rinului. 

Dar ce se mai întâmpla cu Luftwaffe? 

Lumii i se spunea, în general, că Germania nu mai avea nici avioane, nici piloți. 
Versiunea aceasta era întreținută cu grijă de serviciile de informație aliate, din multiple 
pricini: 

În primul rând, formidabila ofensivă de bombardament împotriva uzinelor de avioane a 
Reich-ului, în ciuda distrugerii complete a Warnemund-ului, a Marienburg-ului (Uzine 
Focke Wulf), a Wiener Neustadt-ului şi Regensburg-ului (Uzine Messerschmitt) nu păreau 
să fi atras o scădere vădită în efectivele de linie de care dispunea Luftwaffe. 

Lucrul acesta crea o situație stânjenitoare, cu atât mai mult cu cât aviația americană 
publica cifre, ca de pildă două sau trei sute avioane de vânătoare-germane doborâte la 
fiecare raid asupra Germaniei, şi pentru că rezultatele acestea erau obținute cu prețul unor 
pierderi uriaşe (187 Fortărete Zburătoare din 642 angajate în raidul asupra Schweinfurt- 
ului la 14 octombrie 1943), care trezeau mirarea în rândurile poporului american, 
activitatea Luftwaffe-i trebuia acoperită cu un văl discret. 

Nouă - care ne aflam în contact zilnic cu Luftwaffe — nu ne putea fi ascunsă, fireşte, 
situația adevărată a efectivelor sale, astfel că optimismul serviciilor de Informaţii (O.W.I. 
American) avea pentru noi un gust sărat. Cu cât acestea se inmulteau! 

Un lucru era sigur: ofensiva împotriva uzinelor de montaj şi a atelierelor de reparații ale 
aviației militare germane, deşi foarte eficace, nu impiedicase - din iulie 1943 până în martie 
1945 - creşterea producţiei de avioane de vânătoare. Germanii au reuşit să menţină o 
producție lunară de 1 200 până la 1 700 avioane (2 325 în noiembrie 1944). 

Fireşte, trebuie să mai menţionăm că, fără aceste bombardamente, germanii ar fi realizat 
producția prevăzută de aproape trei mii de avioane pe lună în 1944 şi patru mii cinci sute 
la începutul lui 1945. 

Vitalitatea aceasta extraordinară se datora: în primul rand rapiditatii reconstrucției şi 
repunerii în funcțiune a uzinelor bombardate; în al doilea rând, numărului crescând de 
uzine subterane invulnerabile. 


VP MAGAZIN 


PIERRE CLOSTERMANN MARELE CIRC 


Uzina din Wiener Neustadt, de pildă, s-a dovedit în stare să scoată două Messerschmitt- 
uri pe zi, la şase săptămâni după ce părea să fi fost cu desăvârşire distrusă. Peste două 
săptămâni era ca si nouă, şi în mai putin de trei luni după raid îşi producea, zilnic, cele 
cincisprezece Messerschmitt- uri 109. 

Era un adevărat tur de forță, şi a fost nevoie de repetarea unui costisitor raid cu 
Fortárete (dintre care cam e sută au fost iarăşi doborâte). Nemţii nu aveau să suporte la 
infinit jocul acesta. Cu toate că bombele Fortărețelor Zburdtoare nu erau destul de grele 
(între 75 şi 150 de kilograme) pentru a distruge maşinile unelte, clădirile deveneau de 
nefolosit, în ciuda reparațiilor improvizate ce li se aduceau. 

Atunci nemții au început să-şi îngroape uzinele. 

Conducerea operaţiei a fost preluată de doctorul Kalmmler, în directă legătură cu 
Góering, prin intermediul lui Sonderstab H si a doctorului Treiber. Turul de forță a fost 
într-adevăr extraordinar. 

Începând din ianuarie 1944 nemţii rechizitionaserá carierele, pivnițele şi clădirile cele 
mai potrivite pentru aceasta. Adesea, chiar, au deviat mai multi zeci de kilometri de cale 
ferată, spre a-i folosi tunelurile. Până şi metroul din Berlin a adăpostit benzi de montaj. 

Din aprilie 1944, Royal Air Force şi serviciile de informaţii britanice posedau dovada 
indiscutabilă că germanii produceau în uzinele lor subterane cel putin trei sute avioane 
complete şi un mare număr de motoare. 

Abia mai târziu, după ocuparea Germaniei, a putut fi evaluată toată întinderea acestei 
munci de trogloditi. 

Sovieticii au descoperit în inima unei păduri, aproape de Alt Ruppin, un luminiş în care, 
mascate cu grijă, pe sub copaci, fuseseră rânduite aproape o sută de avioane Henschel 162 
şi FW 190. 

Putin mai departe, de-a lungul unei căi ferate ce părea să se piardă într-un codru, au 
găsit intrarea într-o uzină subterană. 

Dintr-o suprafață de mai mult de 25 000 metri pătraţi, atelierele aveau o capacitate de 
producţie de patru avioane de vânătoare pe zi. 

Avioanele erau transportate cu camioanele până la autostrada în construcție Berlin- 
Hamburg, la o distanţă de câțiva kilometri, iar una din părțile finite ale autostrăzii, lata de 
60 metri şi lungă de 4 000, perfect rectilinie, servea drept pistă de încercare. Avioanele 
erau apoi garate — uneori chiar operau în zboruri de luptă — în adăposturi înşiruite de-a 
lungul acelui minunat aerodrom improvizat. 

În regiunea Tréves, mai multe mii de muncitori de la Oppel din Russelsheim lucrau în 
două tuneluri de cale ferată, între Koblenz şi Treves, producând accesorii — trenuri de 
aterizare pentru Mechanik Rochlitz, compresoare şi turbine pentru avioane cu reacție 
destinate Uzinei Mansferldwerke din Breslau. 

În marile cariere din Halberstadt, în apropiere de aerodrom, erau montate şi apoi 
transportate cu camioanele, spre uzinele de asamblare, aripi şi fuzelaje de Focke Wulf-uri 
190 D şi D 12. 

În metroul din Berlin, între staţiile Bergstrasse şi Grenzallée, uzina Henschel instalase o 
bandă de construcție pentru fuzelaje şi ampenaje de Junkers 188. Fuzelajele complete, 
prea voluminoase pentru ieşiri şi ascensoare erau construite în două părți şi asamblate 
afară. Până la Eliberare, garniturile fuseseră de altfel produse de o uzină pariziană. 

Galeriile de mine de potasiu de la Halle pe Saale, lărgite, adăposteau fiecare opt sute 
muncitori care lucrau la accesoriile pneumatice şi electrice necesare avioanelor. 

Masinile-unelte şi benzile de montaj ale uzinei Messerschmitt: din Regensburg au fost 
mutate într-o săptămână numai, după două bombardamente succesive, într-un mare tunel 

rutier la Eschenlhoe în Bavaria, astfel că au putut, peste trei luni să scoată douăzeci de 
Messerschmitt-uri 109 şi cincisprezece Messerschmitt-uri 262 pe săptămână. 

La Egeln, trupele americane au găsit o gigantică uzină subterană, care în decembrie 
1944 scotea pe zi şase Focke Wulf-uri „bot-lung”, iar în martie 1945 producea cele zece 
Volksjaeger cotidiene! 

Am putea cita multe exemple asemănătoare. 

Germanii erau aşadar în măsură, contrar tuturor previziunilor, să menţină în ciuda 
bombardamentelor un nivel de producţie foarte ridicat, de ordinul a două mii avioane pe 
lună. 

Ce însemnau aceste avioane şi cât valorau ele? 

Germanii scoteau în serie mare: 

1. Două tipuri de avioane de vânătoare „ortodoxe” monolocuri, monomotoare - 
Messerschmitt 109 din seria K si Focke Wulf „bot-lung” din seria D. 

2. Două tipuri de avioane de vânătoare cu reacție monolocuri, Messerschmitt 262 şi 
Henschel 162 Volksjaeger. 

3. Un bombardier cu trei locuri, Junkers 188. 

4. Un avion cu reacție, de recunoaştere şi bombardament, monoloc: Arado 234. 

Focke Wulf-ul „bot-lung” reprezenta o versiune a Focke Wulf-ului clasic, echipat cu un 
motor de 12 cilindri în linie Jumo 213 de 2 100 cai putere, cu injecții de apa si metil in 
suprasarcină, în loc de motorul în stea BMW 801. 

Foarte rapid (700 până la 750 kilometri pe oră), foarte suplu la comenzi, armat cu un 
tun de 30 mm montat în motor şi cu două tunuri de 20 mm Mauser la încastrarea aripilor, 
Focke Wulf 190 D-9 era un adversar de temut. Performanţele sale generale îl clasau în 
aceeaşi categorie cu Tempest-ul şi-i dădeau un plus de netă superioritate asupra Mustang- 
ului, Lightning-ului şi Thunderbolt-ului american, ca şi asupra Spitfire-ului. 

Messerschmitt-ul 109 K, echipat cu un motor Daimler Benz 605 de 1 700 cai putere, era 
echivalentul, în mai uşor al Mustang-ului, şi, bine pilotat, putea ţine piept cu succes unui 
Tempest. 

Messerschmitt-ul 262 eu reacție era, cu cele două turbine Jumo 004-B1 şi cele patru 
tunuri automate de 30 mm MK-108, cel mai senzațional avion de luptă produs până 
atunci. Construit în serie, folosit pe scară largă de germani începând cu luna noiembrie 
1944, Messerschmitt-ul 262, primul avion cu reacție utilizat efectiv în luptă, ar fi putut fi 
regele avioanelor de vânătoare. 

Având o viteză uluitoare (de aproape 1 000 km/h), un armament formidabil de calibru 
mare, cu o sută proiectile de fiecare tun, un blindaj de 89 mm foarte bine dispus, aparatul 
acesta ar fi putut revoluţiona războiul aerian. 

Din nefericire (sau mai degrabă din fericire!), ,intuitia” lui Hitler şi-a vădit din nou 
roadele. Intervenind personal, după ce în aprilie 1943 asistase la o demonstraţie a acestui 
avion, el l-a obligat pe constructor să modifice aparatul, astfel încât să scoată din el un 
avion de represalii destinat să acționeze împotriva Angliei. 

După un an de ordine şi contraordine, de modificări şi discuţii, in fata ofensivei 
crescânde a bombardamentelor aliate, O.K.W.-ul (Comandamentul suprem german) sfârşi 
prin a-l convinge pe Hitler. Messerschmitt-ului 262 i se încredința iarăşi rolul său de la 
început, cel de „kampfzerstorer” (distrugător de bombardiere). 

Messerschmitt-ul 262 era foarte dificil de pilotat, avea mai mult de două sute kilograme 
încărcătură pe metru pătrat, o viteză de aterizare de trei sute zece kilometri pe oră, iar 
decolarea îi era greoaie. 

Turbinele lui au adus şi ele unele necazuri, iar pierderile în piloți prin accidente s-au 
dovedit neindoios foarte ridicate. J.G.-ul! 52 a pierdut astfel douăzeci şi trei de piloți în trei 
luni. 

Volksjaeger-ul — Vânătorul Poporului - Henschel 162 era de asemenea o maşină 
atrăgătoare. Anume concepute pentru serie mare, foarte simple în ce priveşte construcția şi 
pilotarea, echipate numai cu strictul necesar (două tunuri de 30, o autonomie de 45 
minute), Volksjaeger-ele ieşeau ca nişte pâinişoare din aproape optzeci şi cinci uzine 
răspândite pe teritoriul Reich-ului. 

Junkers-ul 188, bimotor rapid de bombardament cu rază mare de acţiune, deşi exista în 
mai mult de opt sute exemplare, construit de asemenea în serie, a fost fără îndoială 
sacrificat în ultimele luni ale războiului. Într-adevăr, putea opera greu de pe aerodroame 
improvizate, iar ultimele stocuri de benzină C3 (de 96 octane) necesare motoarelor sale 
BMW 803 şi Jumo 213 erau păstrate pentru avioanele de vânătoare, după cum ultimele 
aerodromuri bune, pentru Me-262. 

Avionul Arado 234, monoloc cu reacție, era anume construit pentru recunoasteri si 
bombardamente. Mai putin rapid decât Me-262 (850 km la oră), ducea totuşi cu sine — în 
afară de cele patru tunuri ale sale de 30 mm - fie opt sute kilograme de bombe, fie mai 
multe aparate foto automate. Cel puţin trei Aufklarunis-Gruppen (grupe de recunoaştere) 
au fost echipate la sfârşitul anului 1944. 

Germanii aveau aşadar avioane, şi încă bune. Cat pretuiau piloţii care le duceau în 
lupte? Se ridicau ei oare la înălțimea copleşitoarei misiuni ce le revenea? 

În problema aceasta turul de orizont se dovedeşte a fi mai spinos. Totuşi, se poate 
răspunde la întrebare. 

S-ar părea ca in Luftwaffe nu a existat o valoare medie iar piloții germani puteau fi 
împărțiți în două categorii distincte: 

„Aşii”, în proporţie de 15 până la 20% din efective — piloți cu adevărat superiori fata de 
media piloților aliați. 

Restul nu reprezentau mare lucru. Foarte curajoşi, dar incapabili să „scoată totul” din 
aparatele lor. 

Diferența aceasta se datora mai ales grabei cu care noul personal navigant fusese lansat 
în luptă, în urma marilor pierderi suferite în timpul bătăliei pentru Anglia şi a campaniei 
din Rusia. 

Antrenamentele fuseseră prea rapide şi prea putin omogene, acordându-se o nemasurata 
importanță forțelor morale, doctrinei unei Germanii Mari şi teoriilor pur militare, în 
detrimentul instrucției tehnice propriu-zise. Neajunsurilor acestora li s-a adăugat, la 
sfârşitul anului 1943, o pronunţată penurie de carburant. 

Astfel se formase — mistuindu-se încet în văpaia de pe cerul Europei — ceata eroică, 
„garda veche” a Luftwaffei, greu de înfrânt, având trei sau patru mii ore de zbor. Piloții 
aceştia, formaţi la şcoala războiului din Spania, supraviețuitori ai campaniilor succesive 
efectuate de Luftwaffe cu începere din 1940, îşi cunoşteau cum nu se poate mai bine 
meseria, cu toate chitibusurile ei. Prudenti şi totodată siguri pe ei înşişi, stăpâni pe 
maşinile lor, se dovedeau nespus de primejdioşi. 

Pe de alta parte, tinerii fanatici, cu moral ridicat, inchingati însă de o disciplină de fier, 
se arătau — în numeroase împrejurări — prăzi uşoare în luptă. 


1 Jagd Geschwader = escadră de vânătoare. (în Luftwaffe). 

Orice s-ar spune, „standardul” piloților de vânătoare germani era, în medie, mult mai 
ridicat la sfârşitul lui 1944 şi începutul lui 1945 decât în oricare altă perioadă de la 1940 
încoace. 

Faptul acesta nu-şi află explicaţie — în afară de consideratiile de ordin pur moral, ca de 
pildă apărarea patriei mamă etc... — decât prin aceea că unităţile de elită ale vânătoarei 
aveau întâietate absolută în ce priveşte benzina şi lubrefiantii. Aveam, aşadar, cele mai 
sigure şanse să întâlnim în luptă doar piloți foarte experimentați, în timp ce in 1942, 1943 
şi la începutul lui 1944 se produsese o vânzoleală de piloți de pe frontul de vest pe cel 
sovietic, ceea ce ne-a pus de multe ori fata în fata cu unităţi de o valoare medic... 

Cam aceasta era, grosso modo, situaţia generală a Luftwaffe-i in ultimele zile ale anului 
1944. 

Superioritatea numerică aliată nu se putea bizui doar pe rezerve, căci nu existau 
suficiente aerodromuri în măsură să adăpostească, la o distanță rezonabilă de front, mai 
mult de o mie avioane de vânătoare şi de asalt, alcătuind Diviziile 83 şi 84 din Armata 
aeriană tactică. 

Luftwaffe, dimpotrivă, cu dibăcie risipită pe vreo sută de mici aerodromuri grupate în 
jurul bazei principale a triunghiului Arnhem-Osnabruck-Koblenz, putea opera cu toată 
forța. 

Messerschmitt-urile 262 puteau să execute, fără urmări deosebite, acțiuni de 
recunoaşteri tactice asupra întregului front aliat, astfel că am putut vedea iarăşi mari 
formaţii germane — câteodată aproape o sută de avioane — mitraliindu-ne şi bombardándu- 
ne ziua, în picaj, trupele şi convoaiele. 

Avioanele de recunoaştere aliate şi bombardierele noastre de vânătoare duceau o viata 
aspră. Formaţii de Typhoon pierdeau frecvent şase ori şapte aparate, din douăsprezece, în 
cursul unor întâlniri cu FW-190 si Me-109. 

Spitfire-le se dovedeau neputincioase. Nu exista decât o singură escadră alcătuită din trei 
escadrile de Spitfire XIV, iar restul era echipat cu Spitfire LX B sau cu Spitfire XVI (Spit-uri IX 
B, cu motoare Rolls-Royce construite de Packard în S.U.A.). Toate escadrilele de Spitfire X 
operau de altfel in cea mai mare parte a timpului ca vânători-bombardieri. Nemţii 
cunoşteau calitățile Spit-ului în lupta în cerc şi evitau cu grijă să se agate de ele — dar 
sărmanele Spitfire nu aveau nici viteza, nici raza de acţiune necesare pentru a forța la luptă 
noile avioane de vânătoare germane. 

Statul major aliat începea să se neliniştească serios de această stare de lucruri. Situaţia 
era asemănătoare în sectorul american al Luxemburgului, dar cu mai puţină acuitate, căci 
germanii ştiau că atacul final va veni dinspre nordul Ruhr-ului şi se concentrau asupra 
Olandei. 

Ofensiva lui Runstedt se declanşase pe neaşteptate, iar statele noastre majore se găseau, 
de data aceasta, într-o situaţie de inferioritate din punctul de vedere al informațiilor. 

Messerschmitt-urile 262 il lămuriseră deplin pe generalul german asupra situației 
trupelor noastre, în timp ce avioanele de recunoaştere ne erau neutralizate de vânătoarea 
germană. 

Pentru a remedia această stare de lucruri a fost trimisă în Olanda, echipată cu avioane 
Tempest, escadra 122 a R.A.F.-ului. 

Ea reprezenta o unitate de elită, pe ea se bizuia întregul sistem tactic şi de apărare al 
frontului britanic. Nu au fost admişi decât piloţii care aveau cel puţin un „tur” complet de 
operaţii, ori care puteau dovedi o experiență îndestulătoare. Escadrilele 486 

(Neozeelandeză), 80, 56 şi 274, cărora li s-a adăugat escadrila 41 echipată cu Spitfire XIV, 
formară wing-ul (escadra) 122. 

Date fiind senzationalele performanțe ale Tempest-urilor, li s-a încredințat o activitate 
copleşitoare: 

1. Neutralizarea aviaţiei de vânătoare germane şi mai cu seamă a avioanelor cu reacție. 

2. Gâtuirea zilnică a sistemului feroviar al Reich-ului, de la Rin până la Berlin, prin 
atacarea sistematică a locomotivelor. 

Plină de hotărâre şi simțind ochii R.A.F.-ului atintiti asupra ei, escadra de Tempest-uri se 
instală la Volkel, în Olanda, şi fu aruncată în încăierare. 

A fost tare greu. Zburând în formaţii de câte douăsprezece ori douăzeci şi patru, 
Tempest-urile se duceau să ciocănească Focke Wulf-urile până pe aerodromurile lor. 
Patrule de câte patru zburau în razmot până la Berlin de mai multe ori pe zi, lăsând după 
ce plecau căile ferate blocate de locomotive ciuruite ca nişte strecurători şi purtând la 
întoarcere un nemilos război de ambuscadă cu Luftwaffe. Perechi de avioane Tempest erau 
menținute în stare de alarmă imediată, cu piloții aşezaţi în scaune, inchingati si inhámati 
în cabine, cu degetul pe demaror, gata să decoleze de îndată ce un Me-262 ar fi trecut 
dincoace de liniile noastre. 

În două săptămâni au fost doborâte cincizeci şi două de avioane de vânătoare germane şi 
au fost distruse nouă locomotive. Au fost nimicite şi douăzeci şi unu de Tempest-uri. 

Atunci s-a ivit lovitura de la 1 ianuarie 1945, care din nou avea să înzecească activitatea 
şi răspunderea escadrei 122. 


Va urma... 

CAPITOLUL 14 


dintii galbeni. Avea un Para Ordnance P14 in mana dreapta. P14 este o copie 
canadiană reuşită a Coltului 1911 şi era mult prea grea pentru el. Incheieturile 
sale era prea subtiri si slabe. I-ar fi fost mult mai potrivit un Glock 19, ca a lui Duffy. 

— Am vazut luminile aprinse, a spus el. M-am gandit sa intru si sa verific. 

Apoi s-a uitat direct la mine. 

— Cred ca Paulie a dat-o bara. Si mai cred ca i-ai falsificat 
vocea atunci cand domnul Xavier a sunat la telefon. 

M-am uitat la degetul de pe tragaci. Era ferm pe pozitie. Mi- 
am petrecut o jumătate de secundă facandu-mi reprosuri ca i- 
am permis sa intre neanuntat. Apoi mi-am indreptat gandurile 
către cum aş putea să-l dobor. M-am gândit: Villanueva o sa 
mă certe dacă-l omor înainte să-l întreb despre Teresa. 

— Nu ai de gând sa mă prezinti? a spus el. 

— El este Harley. 

Nimeni nu a vorbit. 

— Cine sunt aceşti oameni? a cerut Harley. 

N-am spus nimic. 

— Suntem agenți federali, a spus Duffy. 

— Şi ce faceți cu toţii aici? a întrebat Harley. 

A pus întrebarea ca şi cum chiar ar fi fost interesat. Purta un 
alt costum. Negru lucios. Purta o cravată argintie. Făcuse un 
duş şi îşi spălase părul. Coada de cal era prinsă cu bandă de 
cauciuc maro. 

— Avem treabă, a spus Duffy. 

El a dat din cap. 

— Reacher a văzut ceea ce facem cu femeile federale. A văzut cu ochii lui. 

— Ar trebui sá părăseşti corabia, Harley, i-am spus. Începe sá se scufunde. 

— Crezi? 

— Ştiu sigur. 

— Vezi, noi nu avem acelaşi sentiment, verificând calculatoarele guvernului. Prietena 
ta şi a mea e într-un sac de cadavre şi ea încă nu le-a raportat nimic. Oamenii ei încă 
aşteaptă primul ei raport. De fapt, dacă mă gândesc mai bine, cred că au uitat de ea cu 
totul. 

— Noi nu avem nimic de-a face cu calculatoarele. 

— Chiar mai bine, a spus el. Sunteţi pe cont propriu, nimeni nu ştie că sunteți aici, 


Es Harley. Gura lui era o gaurá zdrentuitá deasupra barbisonului. li vedeam 

aşa că vă pot curata. 

— Şi Paulie a încercat asta, am spus. 

— Cu o armă? 

— Cu două. 

A clipit pentru o secundă. Apoi, şi-a fixat privirile la mine. 

— Eu sunt mai deştept decât Paulie. Puneti-va mâinile la ceafă. 

Ne-am pus mâinile la ceafă. 

— Reacher are un Beretta. Ştiu sigur. Bănuiesc că, de asemenea, există două Glock- 
uri în cameră. Cel mai probabil un 17 şi un 19. Vreau să le văd pe toate pe podea, 
frumos şi încet, una după alta. 

Nimeni nu s-a mişcat. Harley a fluturat P14 spre Duffy. 

— Doamna prima, a spus el. Cu arătătorul şi degetul mare. 

Duffy şi-a băgat mâna stângă sub jacheta şi a scos afară Glock-ul, prins între arătător 
şi degetul mare. L-a lăsat pe podea. Mi-am mişcat brațul şi mi-am îndreptat mâna spre 
buzunarul. 

— Stai, a spus Harley. Tu nu eşti un personaj de încredere. 

A făcut un pas înainte şi a apăsat țeava P14-ului pe buza de jos, chiar unde ma lovise 
Paulie. Apoi, şi-a lăsat în jos mâna stângă şi a scotocit în buzunar. A scos Beretta. L-a 
lăsat lângă Glock-ul lui Duffy. 

— Acum tu, i-a spus lui Villanueva. 

A ţinut P14 unde era. Îl simţeam rece si dur. Ţeava îmi presa pe dinți slabiti. 
Villanueva a aruncat Glock-ul pe podea. Harley a tras toate cele trei arme în spatele lui, 
cu piciorul. Apoi, a păşit înapoi. 

— OK, a spus el. Acum, treceţi aici, la perete. 

S-a rotit în jurul nostru până când a ajuns lângă lăzi şi noi ne-au aliniat lângă perete. 

— Mai avem un om, a spus Villanueva. Care nu este aici. 

Greşeală, m-am gândit. Harley a zâmbit. 

— Atunci sună-l, a spus el. Spune-i să vină aici. 

Villanueva n-a spus nimic. Eram într-un cerc vicios. Apoi s-a transformat într-o 
capcană. 

— Sună-l, a spus din nou Harley. Chiar acum, sau voi începe să trag. 

Nimeni nu s-a mişcat. 

— Sună-l, sau o impusc pe femeie în coapsă. 

— Ea are telefonul, a spus Villanueva. 

— În geantă, a spus Duffy. 

— Şi unde e geanta? 

— În maşină. 

Bun răspuns, m-am gândit. 

— Unde e maşina? a întrebat Harley. 

— În apropiere, a spus Duffy. 

— Taurus-ul de lângă clădirea cu animale împăiate? 

Duffy a aprobat din cap. Harley a ezitat. 

— Poţi să foloseşti telefonul din birou. Sună-l pe individ. 

— Nu-i ştiu numărul. 

Harley s-a uitat la ea. 

— E pe apelare rapidă, a spus ea. Nu l-am memorat. 

— Unde e Teresa Daniel? l-am întrebat. 

Harley a zâmbit. Întrebare şi răspuns, m-am gândit. 

— Este bine? a spus Villanueva. Ar fi bine să fie. 

— Este bine, a spus Harley. Fără nicio daună. 

— Vrei să mă duc să iau telefonul? a întrebat Duffy. 

— Mergem cu toţi, a spus Harley. După ce aranjaţi cutiile înapoi, în ordine. Le-ati 
deranjat. Nu ar fi trebuit să faceți asta. 

S-a mutat lângă Duffy şi i-a pus arma la tâmplă. 

— Între timp eu o să aştept aici, a spus el. Şi femeia poate aştepta aici, cu mine. Ca o 
poliţă personală de asigurare de viata. 

Villanueva s-a uită la mine. Am ridicat din umeri. M-am gândit că noi doi eram cei 
care trebuiau să facă munca de jos. Am înaintat un pas şi am luat ciocanul de pe podea. 
Villanueva a ridicat capacul primei lăzi cu lansatoare Grail. S-a uitat la mine din nou. 
Am clătinat din cap, încât doar el să vadă. Mi-ar fi plăcut să-i înfig ciocanul în cap lui 
Harley. Sau în gură. I-ag fi putut rezolva problemele dentare pentru totdeauna. Dar un 
ciocan nu era o soluție eficace împotriva unui tip care avea un pistol la capul ostaticului 
lui. Şi, oricum, aveam o idee mai bună. Aşa ca am ţinut cuminte ciocanul si am aşteptat 
politicos până când Villanueva a pus capacul la loc peste tuburile de rachete galben, 
pline de vaselină. Am aranjat capacul cu podul palmei până când cuiele s-au aşezat pe 
pozițiile lor inițiale. Apoi le-am bătut cu ciocanul, m-am dat în spate şi am aşteptat din 
nou. 

Am făcut. acelaşi lucru cu a doua ladă cu lansatoare. Am ridicat-o. şi am pus-o 
deasupra primei lăzi. Apoi am aranjat lăzile cu RPG-7. Am fixat capacele şi le-am stivuit 
exact aşa cum le-am găsit. Apoi am aranjat cutiile cu VAL Silent Sniper. Harley ne-a 
urmărit cu atenție. Dar se mai relaxase. Eram supuşi. Villanueva părea să înțeleagă ce 
urmăream. Se prinsese rapid. A ridicat capacul lăzii cu Makarov. S-a oprit cu el la 
jumătatea drumului. 

— Oamenii cumpăra aceste lucruri? a întrebat el. 

Perfect, m-am gândit. Avea un tonul curios şi un pic nedumerit. Interesat din punct 
de vedere profesional, la fel cum ar fi întrebat un tip de la ATF. 

— De ce nu ar vrea să cumpere? a spus Harley. 

— Pentru că sunt nişte gunoaie, am spus. Ai folosit vreodată unul? 

Harley a clătinat din cap. 

— Lasă-mă să-ți arăt ceva, am spus. Bine? 

Harley şi-a menţinut arma apăsată cu putere pe tâmpla lui Duffy. 

— Ce să-mi arăţi? 

Am băgat mâna în ladă şi am scos unul din pistoalele. Am suflat rumeguşul de pe el şi 
l-am ţinut în sus. Era vechi şi zgâriat. Foarte uzat. 

— Mecanismul este foarte rudimentar, i-am spus. Au simplificat designul original, al 
Walther-ului. De fapt l-au stricat. Cu dublă acţiune, la fel ca originalul, dar tragaciul 
este un coşmar. 

Am îndreptat pistolul spre tavan, am pus degetul pe trăgaci şi degetul mare în spatele 
mânerului pentru a exagera efectul. Mi-am încordat mâna şi am apăsat pe trăgaci. 
Mecanismul a hârâit ca un schimbător de viteză într-o maşină veche şi arma mi s-a 
răsucit ciudat în mână. 

— O porcărie, am spus. 

Am făcut-o din nou, ascultând sunetul ciudat şi răsucind arma între degetul mare şi 
arătător. 

— Irecuperabil, am spus. Nicio şansă să loveşti ceva, dacă nu e chiar lângă tine. 

Am aruncat pistolul înapoi în cutie. Villanueva a pus capacul în poziție. 

— Ar trebui să te îngrijoreze, Harley, a spus el. Reputația ta nu va mai valora nimic, 
dacă laşi gunoaie ca astea pe stradă. 

— Nu este problema mea, a spus Harley. Nu e reputaţia mea. Eu doar lucrez aici. 

Am bătut cuiele încet, ca şi cum eram obosit. Apoi am început cu lada de AKSU-74. 
Vechile mitraliere. Apoi am trecut la cutia de AK-74. 

— Le-ai putea vinde pe acestea ca recuzită de film, a spus Villanueva. Pentru dramele 
istorice. Doar pentru aşa ceva sunt bune. 

Am bătut cuiele şi am stivuit lada peste celelalte, până când importurile lui Bizarre 
Bazaar au fost aranjate, aşa cum le-am găsit. Harley încă ne urmărea. Avea încă arma la 
capul lui Duffy. Dar încheietura mâinii îi era obosită şi degetul lui nu mai apăsa ferm pe 


VP MAGAZIN 


LEE CHILD PERSUADER 


trăgaci. Îl ridicase în sus, sub partea inferioară a ramei trăgaciului, ca să susțină mai 
uşor greutatea. Villanueva a împins lada de Mossberg pe podea, spre mine. Am găsit 
capacul. Deschisesem doar o ladă. 

— Suntem aproape gata, am spus. 

Villanueva a aşezat capacul în poziţie. 

— Aşteaptă, am spus. Am lăsat două pe masă. 

M-am îndreptat spre masă şi am luat primul Persuader. M-am holbat la el. 

— Vezi chestia asta? l-am întrebat pe Harley. Am arătat către piedică. Vi l-au livrat cu 
siguranța pusă. Nu ar fi trebuit să facă asta. S-ar putea deteriora cuiul percutor. 

Am mutat piedica de siguranţă pe foc şi am înfăşurat puşca în hârtie cerată, vârând-o 
adânc în cutie, între bilele de spumă. M-am întors la a doua armă. 

— Şi aceasta este exact la fel. 

— În ritmul acesta veţi ieşi cu siguranţă din afacere a spus Villanueva. Controlul 
vostru de calitate lasă de dorit. 

Am schimbat piedica siguranţă la foc şi am făcut un pas înapoi către ladă. Am pivotat 
pe picioare şi am apăsat pe trăgaci, împuşcându-l pe Harley în abdomen. Cartuşul 
Brenneke a răsunat ca o bombă, a ieşit din ţeavă şi l-a tăiat pe Harley în două, 
literalmente. La un moment dat era acolo, iar dintr-o dată n-a mai fost. Doar două 
bucăți mari din el pe podea şi depozitul plin de fum acru, iar aerul s-a umplut de 
mirosul fierbinte al sângelui lui Harley şi de fragmente din sistemul său digestiv, precum 
şi de tipatul lui Duffy, deoarece bărbatul lângă care stătea tocmai explodase. Urechile 
îmi tiuiau. Duffy a continuat să tipe şi să tropăie departe de balta care se răspândea la 
picioarele ei. Villanueva a prins-o în braţe si a tinut-o strâns, in timp ce eu intorceam 
Persuader-ul şi priveam uşa, în cazul în care ar mai fi existat şi alte surprize. Dar nu 
mai erau. Detunătura şi-a încetat rezonanța şi auzul mi-a revenit, apoi n-a mai fost 
nimic în afară de linişte şi respirația sacadată a lui Duffy. 

— Stateam chiar lângă el, a spus ea. 

— Nu erai chiar lângă el, am spus. Şi cu asta, basta. 

Villanueva i-a dat drumul şi s-a aplecat să ia pistoalele noastre de unde Harley le 
împinsese cu piciorul. Am luat al doilea Persuader încărcat din ladă, l-am desfăcut din 
hârtie şi i-am pus siguranța. 

— Îmi plac chestiile astea, am spus. 

— Da, par să funcţioneze bine, a spus Villanueva. 

Am ţinut cele două puşti într-o mână şi am pus Beretta în buzunar. 

— Du-te şi adu maşina, Terry, am spus. Probabil că cineva sună la poliţie chiar acum. 

A ieşit pe uşa din fata şi eu m-am uitat la cer, prin fereastră. Era innourat, dar destul 
de luminos, de asemenea. 

— Ce facem acum? 

— Acum mergem undeva şi aşteptăm, am spus. 


Am aşteptat mai mult de o oră, stând la birou şi uitându-mă la telefonul în timp ce 
aşteptam ca Kohl să mă sune. Estimase că drumul până la Maclean va dura treizeci şi 
cinci minute. Pornind din campusul Universităţii Georgetown s-ar fi adăugat cinci sau 
zece minute, în funcție de trafic. Evaluarea situației la casa Quinn alte zece minute. Să-l 
aresteze ar fi luat mai putin de un minut. Să-l incátuseze şi să-l urce în maşină ar fi luat 
alte trei. Cincizeci şi nouă minute, de la început la sfârşit. Dar a trecut o oră întreagă şi 
ea nu a sunat. 

Am început să mă îngrijorez după şaptezeci minute. Am început să mă îngrijorez de-a 
binelea după optzeci de minute. Eram mort de îngrijorare după nouăzeci minute. Am 
făcut rost de o maşină şi am plecat s-o caut. 


Terry Villanueva a parcat Taurus-ul pe bucata de asfalt rupt de lângă uşa biroului şi a 
lăsat motorul pornit. 

— Să-l sunăm pe Eliot, am spus. Să aflăm unde este. Ne întâlnim şi apoi aşteptăm. 

— Ce aşteptăm? 

— Întunericul. 

S-a dus la maşină şi a luat geanta. A adus-o cu ea. A scos telefonul şi a format 
numărul. Am numărat în cap. Un apel. Două. Trei. Patru. Cinci. Şase. 

— Nu răspunde nimeni, a spus Duffy. 

Apoi, fata ei s-a luminat. Apoi, s-a întunecat din nou. 

— A intrat mesageria vocală, a spus ea. Ceva e în neregulă. 

— Să mergem, am spus. 

— Unde? 

M-am uitat la ceas. M-am uitat pe fereastră la cer. Era prea devreme. 

— Pe şoseaua de coastă, am spus. 

Am stins lumina şi am încuiat uşile, apoi am părăsit depozitul. La ce se afla înăuntru 
nu puteam să-l lăsăm deschis şi accesibil. 

Villanueva conducea. Duffy era lângă el, în fata. M-am aşezat in spate, cu cele 
Persuader pe scaunul de lângă mine. Am luat-o pe drumul de ieşire din zona portuară. 
Am trecut de parcarea unde Beck îşi parca camioanele albastre. Apoi pe autostradă, pe 
lângă aeroport şi spre sud. 

Am ieşit de pe autostradă şi ne-am îndreptat spre est, pe drumul de coastă deja 
familiar. Nu era niciun fel de trafic. Norii erau joşi şi vântul suficient de puternic încât 
producea un urlet lugubru în jurul stâlpilor de la parbrizul Taurus-ului. Erau picături 
de apă în aer. Poate că erau picături de ploaie. Poate erau pulverizate din ocean. Încă era 
lumină. Încă era prea devreme. 

— Încercă la Eliot din nou, i-am spus. 

Duffy a scos telefonul. A reapelat numărul. A pus telefonul la ureche. Am auzit şase 
apeluri slabe şi cum intra căsuţa vocală. Ea a clătinat din cap. A închis telefonul din 
nou. 

— Bine, am spus. 

Ea s-a răsucit în scaun. 

— Eşti sigur că n-au intrat în casă? a spus ea. 

— Ai observat costumul lui Harley? 

— Negru, a spus ea. Şi ieftin. 

— Cât mai apropiat de un smoching posibil. Ăsta a fost gustul lui în ceea ce priveşte 
costumul de seară. Şi Emily Smith avea o rochie de cocktail neagră, pregătită în biroul 
ei. Urma să se schimbe în ea. Avea deja pantofi de seară în picioare. Cred că va fi un 
banchet. 

— Keast şi Maden, a spus Villanueva. Firma de catering. 

— Exact, am spus. Mâncare pentru banchet. Optsprezece oameni la cincizeci şi cinci 
de dolari fiecare. În seara asta. lar Emily Smith a făcut o notă pe comandă. Miel, nu 
carne de porc. Cine mănâncă miel şi nu carne de porc? 

— Oamenii care vor un meniu cuser. 

— Şi arabii, i-am spus. Libieni, poate. 

— Furnizorii lor. 

— Exact, am spus din nou. Cred că sunt pe cale să cimenteze relația lor comercială. 
Cred că toate lucrurile din lăzile ruseşti au fost un fel de transport simbolic. Un gest. La 
fel şi cu pustile Persuader. Şi-au demonstrat unul altuia că ambele parti pot livra ce au 
promis. Acum vor să întărească relația dintre ei şi să facă afaceri cu adevărat. 

— La casă? 

Am dat din cap. 

— Este un loc impresionant. Izolat, foarte dramatic. Şi are o masă mare în sufragerie. 

Terry a pornit ştergătoarele. Parbrizul era plin de dâre şi dungi. Din cauza stropilor 
pulverizati din Oceanul Atlantic. Stropi plini de sare. 

— Mai e ceva, am spus. 

=—Cep 

— Cred că Teresa Daniel face parte din afacere, am spus. 

— Ce spui? 

— Cred ca este de vânzare, împreună cu pustile. O fată americană, drăguță şi blondă. 
Cred că ea e bonusul de zece mii de dolari. 

Nimeni n-a scos o vorbă. 

— Iti amintesti ce a spus Harley despre starea ei? Fără nicio daună? 

Nimeni nu a vorbit. 

— Cred că au tinut-o în viata, bine hranita şi neatinsă. 

M-am gândit: Paulie nu s-ar mai fi deranjat cu Elizabeth Beck dacă Teresa ar fi fost 
disponibilă. Cu tot respectul pentru Elizabeth. 

Nimeni nu a vorbit. 

— Probabil că acum o aranjează ca să arate bine, am spus. 

Nimeni nu a vorbit. 

— Cred că ea se îndreaptă acum spre Tripoli, am spus. O parte din afacere. Ca un 
aperitiv. 

Villanueva a accelerat puternic. Vântul urla mai tare în jurul stâlpilor parbrizului şi a 
oglinzilor exterioare. Două minute mai târziu, am ajuns la locul unde am atacat gărzile 
de corp şi am încetinit din nou. Eram la opt kilometri de casă. Teoretic, eram deja vizibili 
de la ferestrele de la etajele superioare. Am oprit în mijlocul drumului şi cu toții ne-am 
întins în față, uitându-ne spre est. 


Aveam un Chevrolet verde-oliv şi am ajuns la Maclean în douăzeci şi nouă minute. M- 
am oprit în mijlocul drumului la două sute de metri de reşedinţa lui Quinn. Era într-o 
suburbie civilizată. Locul era liniştit şi înverzit, luminat din plin de soare. Fiecare casă 
avea cam o jumătate de hectar şi era pe jumătate ascunsă în spatele unei liziere groase 
de conifere. Drumurile de acces erau asfaltate impecabil. Am auzit păsările cântând şi 
un aspersor funcționând în depărtare. Am văzut libelule mari zburând prin aer. 

Am luat piciorul de pe frână şi am înaintat încet încă o sută de metri. Casa lui Quinn 
era placată cu panouri de cedru închise la culoare. Avea o alee de piatră şi ziduri de 
piatră înalte de jumătate de metru, flancate cu molizi mici şi rododendroni. Casa avea 
ferestre mici şi felul în care cornişele acoperişului se îmbinau cu partea de sus a 
pereţilor dădea senzaţia ca vila era cu spatele la mine. 

Maşina lui Frasconi era parcată pe alee. Era un Chevrolet verde-oliv, identic cu al 
meu. Nu era nimeni înăuntru. Bara de protecție era lipită de uşa garajului lui Quinn. 
Garajul avea trei locuri. Era închis. Nu se auzea niciun sunet, cu excepţia păsărilor, a 
aspersoarelor şi zumzetul insectelor. 

Am parcat maşina în spatele celei a lui Frasconi. Pneurile mele au sunat umed pe 
asfaltul fierbinte. M-am strecurat afară şi am scos Beretta din toc. Am pus siguranța pe 
foc şi luat-o pe aleea din piatră. Uşa de la intrare era încuiată. Casa era tăcută. M-am 
uitat pe fereastra holului. N-am văzut nimic, cu excepţia mobilierului neutru şi solid. 

Am ocolit casa pentru a ajunge în partea din spate. Era un patio din lespezi de piatră, 
cu un grătar. O masă pătrată din lemn de teak, bătând în gri, şi patru scaune. O 
umbrelă de soare din pânză de culoare albă, pe un stâlp. Un gazon, şi o mulțime de 
conifere, prost intretinuti. Un gard din lemn de cedru, de aceeaşi culoare închisă ca si 
lambriurile casei obtura vizibilitatea vecinilor. 

Am încercat uşa de la bucătărie. Era blocată. M-am uitat pe fereastră. N-am văzut 
nimic. M-am deplasat la următoarea fereastră şi n-am văzut nimic. M-am mutat la 
următoarea fereastră şi l-am văzut pe Frasconi culcat pe spate. 

Era în mijlocul podelei din camera de zi. Mai era o canapea şi două fotolii, acoperite cu 
un material textil de calitate. Podeaua era mochetată din perete în perete şi se potrivea 
cu olivul uniformei lui. Era împuşcat în frunte. Cartuş de nouă milimetri. Fatal. Chiar şi 
prin fereastra i-am putut vedea gaura zdrentuita şi craniul de culoarea fildeşului de sub 

piele. Se formase un lac de sânge sub cap. Înmuiase covorul şi se uscase deja, 
închizându-se la culoare. 

Nu am vrut să intru pe la parter. Dacă Quinn era încă acolo, va aştepta la etaj, unde 
avea avantajul tactic. Aşa că am tras masa de pe terasa de lângă garaj şi am folosit-o ca 
să urc pe acoperiş. O dată ajuns pe acoperiş, m-am dus lângă o fereastră care dădea la 
etaj. Mi-am folosit cotul ca să sparg geamul. Apoi am intrat, cu picioarele înainte într-o 
camera de oaspeți. Mirosea a mucegai şi părea nefolosită. Am trecut prin ea şi am ieşit 
într-un hol de la etaj. M-am oprit şi am ascultat. N-am auzit nimic. Casa părea complet 
goală. O tăcere de moarte. Absenta totală a oricărui sunet. Nici măcar o mişcare. 

Dar miroseam sângele. 

Am traversat holul de la etaj şi am găsit-o pe Dominique Kohl în dormitorul principal. 
Era întinsă pe spate, în pat. Complet goală. Avea hainele rupte. Fusese lovită în fata de 
suficiente ori pentru a rămâne inconştientă, apoi fusese măcelărită. Avea sânii tăiați cu 
un cuțit mare. Am văzut şi cuțitul. Era implantat prin carnea moale sub bărbie, prin 
cerul gurii şi direct în creier. 

De atunci, am văzut, în viața mea, o mulțime de lucruri oribile. M-am trezit odată, 
după un atac terorist, cu o bucată din maxilarul unui alt om înfipt în abdomenul meu. A 
trebuit să-mi şterg ochii de carnea lui, ca să pot vedea destul de bine pentru a mă târi 
de acolo. M-am târât douăzeci de metri printre picioare şi brațe retezate şi mi-am rănit 
genunchi strivind capete retezate, cu mâinile apăsând puternic pe abdomen pentru a-mi 
opri propriile intestine sá se reverse afară. Am văzut crime şi accidente, soldați rupti în 
două de mitraliere, oameni reduşi la o pastă roz în urma unor explozii şi cadavre 
înnegrite şi contorsionate în incendii. Dar nu am mai văzut nimic la fel de rău ca trupul 
măcelărit a lui Dominique Kohl. M-am aruncat la podea şi apoi pentru prima dată în 
ultimii douăzeci de ani, am plâns. 


— Deci, ce facem acum? a spus Villanueva, zece ani mai târziu. 

— Mă duc, singur, am spus. 

— Vin cu tine. 

— Nu insista, i-am spus. Doar du-mă mai aproape. Şi mergi încet. 

Era o maşină gri, într-o zi gri şi obiectele care se deplasează lent sunt mai putin 
vizibile decât obiectele în mişcare rapidă. A ridicat piciorul de pe frână şi a accelerat uşor 
până am ajuns să rulăm cu aproximativ cincisprezece kilometri pe oră. Am verificat 
Beretta şi încărcătoarele de rezervă. Patruzeci şi cinci cartuşe, mai putin două, trase în 
tavanul camerei lui Duke. Am verificat pustile Persuader. Paisprezece cartuşe, mai putin 
unul tras prin abdomenul lui Harley. În total cincizeci şi şase cartuşe, contra a mai 
putin de optsprezece oameni. Nu ştiam cine mai era pe lista de invitați, dar Emily Smith 
şi Harley cu siguranţă nu vor apărea. 

— E o prostie să mergi singur, a spus Villanueva. 

— E o prostie să mergem împreună, i-am replicat. Abordarea mea va fi una 
sinucigaşă. 

Nu a răspuns. 

— Mai bine să stati în apropiere, am spus. 

Nu a răspuns. Voia să-mi asigure spatele şi o voia pe Teresa, dar era destul de 
inteligent să realizeze că penetrarea unei case fortificate şi izolate, la lumina zilei, n-o să 
fie prea distractiv. A menținut maşina rulând încet. Apoi a luat piciorul de pe acceleraţie, 
a scos din viteză şi a lăsat panta să oprească maşina. Nu a vrut să rişte străfulgerarea 
luminilor de frână în ceață. Eram la două sute de metri de casă. 

— Aşteptaţi aici, am spus. Până se termină totul. 

Villanueva s-a uitat în altă parte. 

— Dati-mi o ora, am spus. 

Am aşteptat până când amândoi au incuviintat din cap. 

— Apoi chemati-i pe cei de la ATF, am spus. După o ora, dacă nu mă întorc. 

— Poate că ar trebui să-i chemăm chiar acum, a spus Duffy. 

— Nu, am spus. Vreau ora mea mai întâi. 

— ATF îl va prinde pe Quinn, a spus ea. Nu e ca şi cum au de gând să-l lase să scape. 
M-am gândit la ceea ce am văzut, atunci în trecut, şi am clătinat din cap. 


Am încălcat toate regulamente şi am ignorat fiecare procedură posibilă. Am plecat de 
la locul crimei şi nu am raportat nimic. Am obstructionat justiția cât am putut. Am 
lăsat-o pe Kohl în dormitor şi pe Frasconi în camera de zi. Am lăsat maşina pe alee. M- 
am întors la birou şi am luat un Ruger Standard .22 cu amortizor din arsenalul armatei, 
apoi m-am dus să caut dosarele lui Kohl. Instinctul meu îmi spunea că Quinn va mai 
face o oprire înainte să se îndrepte spre Bahamas. Cu siguranță avea o ascunzătoare de 
urgență, pe undeva. Poate un act de identitate fals, poate un teanc de bani, poate o 
geantă plină, poate toate trei. Nu ar fi ascuns chestiile astea la birou. Nici în casa lui 
închiriată. Era prea profesionist pentru a face asta. Era prea precaut. Şi-ar fi dorit ca 
ascunzătoarea să fie în siguranţă şi cât mai departe. Am presupus că ascunzătoarea era 
în locul pe care l-a moştenit din nordul Californiei. De la părinții lui, muncitorul de cale 
ferată şi mama casnică. Aşa că aveam nevoie de acea adresă. 

Scrisul lui Kohl era foarte lizibil. Cele două cutii de carton erau pline cu note ei. Erau 
toate informaţiile posibile. Erau foarte meticuloase. Mi-au frânt inima. Am găsit adresa 
din California, într-un biografie de opt pagini pe care o pregătise. Era un număr de casă 
format din cinci cifre, într-o zonă care intra în jurisdicția oficiul poştal din Eureka. 
Probabil un loc singuratic, departe de oraş. M-am dus la biroul furierului şi am semnat 
un teanc de mandate de călătorie pentru mine. Am pus Beretta de serviciu şi Ruger-ul 
cu amortizor într-un sac de pânză şi am plecat la aeroport. Mi-au dat o mulțime de 
hârtii de semnat înainte de mă îmbarca cu arme de foc încărcate la bord. Nu voiam să le 
las la bagaje. M-am gândit că există o bună şansă ca Quinn să se îmbarce în acelaşi 
zbor. M-am gândit dacă l-aş fi văzut la poarta de îmbarcare sau la bordul avionului l-aş 
curăța chiar acolo şi atunci. 

Dar nu l-am văzut. Am luat un avion către Sacramento şi am mers pe culoar, după 
decolare, scanand toate fețele, dar el nu era acolo. Aşa că am stat incordat pe durata 
zborului. Doar m-am uitat pe hublou. Stewardesele au stat departe de mine. 

Am închiriat o maşină la aeroportul din Sacramento. A condus-o spre nord, pe I-5, şi 
apoi spre nord-vest, pe Route 299. Era un drum pitoresc. Era construit direct prin 
munți. Dar eu nu m-am uitat la nimic, în afară de linia galbenă din fata mea. 
Câştigasem trei ore din cauza faptului că zburasem peste trei fusuri orare, dar chiar şi 
aşa se lăsase întunericul când am ajuns la marginea Eurekei. Am găsit drumul lui 
Quinn. Era o bandă şerpuită, care a venea din sud, pe dealurile de deasupra autostrăzii 
101. Autostrada era mult sub mine. Puteam vedea luminile de poziție sclipind spre nord. 
Stopurile spre sud. Am presupus că era o linie de cale ferată acolo, pe undeva. Poate o 
stație sau un depozit în apropiere, convenabil pentru bătrânul Quinn demult, atunci 
când lucra. 

Am găsit casa. Am trecut de ea fără să încetinesc. Era o cabană grosolană fără etaj. 
Avea un recipient vechi de lapte pe post de cutie poştală. Curtea din fata era 
insamantata cu un deceniu în urmă. Am întors la cinci sute de metri sud de ea şi am 
condus două sute de metri înapoi, cu luminile stinse. Am parcat în spatele unui 
restaurant abandonat, cu acoperişul prăbuşit. Am ieşit din maşină şi am urcat treizeci 
de metri pe dealuri. A mers spre nord trei sute de metri şi am ajuns în spatele casei. 

În amurg, am văzut un pridvor îngust şi o zonă denivelată, pentru parcarea maşinilor. 
În mod evident era acel gen de loc unde se utiliza usa din spate, nu cea din fata. Nu era 
nicio lumină aprinsă. Am văzut jaluzelele decolorate de soare şi prăfuite, pe jumătate 
lăsate. Locul prea gol şi nelocuit. Puteam vedeam câţiva kilometri la nord şi la sud şi nu 
era nicio maşină pe drum. 

Am coborât dealul încet. Am înconjurat casa. Am ascultat la fiecare fereastră. Nu era 

nimeni înăuntru. M-am gândit Quinn va parca în spate şi va intra prin spate, aşa că eu 
am pătruns pe usa din fata. Usa era subțire şi veche, asa am împins puternic pe ramă 
până cand glaful interior a început să cedeze şi apoi am lovit deasupra incuietorii cu 
podul palmei. Lemnul s-a crăpat şi uşa s-a deschis, iar eu am păşit înăuntru, am închis- 
o şi am blocat-o cu un scaun. Din exterior părea normală. 

Înăuntru era mucegai şi cu cel putin zece grade mai rece decât în afară. Era întuneric 
şi obscur. Am auzit un frigider care funcţiona în bucătărie, aşa că am ştiut că există 
energie electrică. Pereţii erau acoperiţi cu tapet vechi. Era galben, decolorat. Înăuntru 
erau doar patru camere. O bucătărie şi o cameră de zi. Erau şi două dormitoare. Unul 
era mic iar celălalt şi mai mic. M-am gândit cel mai mic dintre ele fusese a lui Quinn, pe 
când era copil. Doar o singură baie între dormitoare. Cu obiecte din metal, colorate de 
rugină. 

Este uşor sa perchezitionezi patru camere, plus o baie. Am găsit ceea ce căutam 
aproape imediat. Am ridicat un covor din cârpă de pe podeaua din camera de zi şi am 
găsit o trapă pătrată. Am luat o furculita din bucătărie si am deschis-o. Sub trapă era o 
platformă de lemn construită între grinzile podelei. Pe platformă era o cutie de pantofi 
învelită într-o folie de plastic. În interiorul cutiei de pantofi erau trei mii de dolari şi două 
chei. M-am gândit că cheile erau de la un dulap de depozitare pentru valori sau de la un 
dulap pentru bagaje. Am luat banii şi am lăsat cheile acolo. Apoi am pus capacul trapei, 
am întins covorul la loc şi m-am aşezat pe un scaun, aşteptând cu Beretta în buzunar şi 
cu Ruger-ul pus în poală. 


— Ai grijă, mi-a spus Duffy. 

Am dat din cap. 

— Sigur. 

Villanueva n-a spus nimic. Am ieşit din Taurus cu Beretta în buzunar şi câte un 
Persuader în fiecare mână. Am traversat banda de siguranţă şi am coborât în jos, pe 
stânci, cât am putut, apoi m-am îndreptat spre casă. Era încă lumina zilei în spatele 
norilor, dar eram îmbrăcat în negru, aveam arme negre şi nu eram chiar pe şosea, aşa 
că am sperat că am o şansă. Vântul bătea tare spre mine şi erau picături de apă în aer. 
Vedeam oceanul în fata. Era furios. Mareea se retrăgea. Auzeam valurile îndepărtate 
lovindu-se de tárm şi curentul răvăşind nisipul şi pietrisul. 

Am trecut de o curbă lină şi am văzut că luminile de pe zid erau aprinse. Lumină alb- 
albăstruie pe cerul mohorât. Contrastul dintre lumina electrică şi întunericul timpuriu, 
de după-amiază, de dincolo de zid, însemna că sunt din ce în ce mai putin vizibil pe 
măsură ce mă apropiam. Aşa că am urcat înapoi panta, pe banda de siguranţă, şi am 
început să alerg. M-am apropiat cât am putut de mult, apoi am alunecat înapoi, în jos, 
pe pietre. Oceanul era chiar la picioarele mele. Mirosea a sare şi alge marine. Rocile erau 
alunecoase. Valuri se spărgeau şi aruncau stropi pe mine, iar apa se învolbura furioasă. 

Am rămas pe loc. Am respirat adânc. Mi-am dat seama că nu puteam inota în jurul 
zidului. Nu de data asta. Ar fi fost o nebunie. Marea era mult prea agitată. N-aş fi avut 
nicio şansă. Absolut nicio şansă. M-ar fi aruncat ca pe un dop de plută şi m-ar fi zdrobit 
de stânci. Cu excepţia cazului în care curentul submarin nu m-ar fi luat primul, 
tragandu-ma în larg şi inghitindu-ma în adâncuri. 

Nu puteam să ocolesc zidul, nu puteam să trec peste el. Trebuia să trec prin el. 

Am urcat stâncile din nou şi am păşit în conul de lumină, cât mai departe de poartă. 
Eram în locul in care fundația începea să coboare spre apă. Apoi, lipit de zid, am pornit 
de-a lungul zidului. Eram scăldat în lumină. Dar nimeni la est de perete nu m-ar fi 
putut vedea, pentru că peretele era între noi şi era mai înalt decât mine. lar cei de la vest 
de mine îmi erau prieteni. Trebuia să am grijă să nu declanşez senzorii îngropaţi în 
pământ. Am păşit uşor şi am sperat că nu au îngropat niciun senzor atât de aproape. 

Şi sigur nu au făcut-o, pentru că am reuşit să ajung la gheretă. Am riscat o privire în 
interior, prin golul din draperiile ferestrei din fata, şi am văzut camera de zi, puternic 

luminată, şi pe înlocuitorul lui Paulie stând relaxat pe canapeaua destrămată. Nu-l mai 
văzusem până acum. Avea aproximativ vârsta şi mărimea lui Duke. Poate că se apropia 
de patruzeci de ani, un pic mai slab decât mine. Am petrecut ceva timp încercând să-mi 
imaginez înălțimea lui exactă. Urma să fie important. Era, probabil, cu cinci centimetri 
mai scund decât mine. Era îmbrăcat în blugi, un tricou alb şi o geacă denim. În mod clar 
nu va ajunge la bal. El era Cenuşăreasa, cu sarcina de a păzi poarta în timp ce ceilalți 
petreceau. Am sperat că era singurul. Am sperat că lucrau cu efectiv redus. Dar nu aş fi 
pariat pe asta. O precauție minimă din partea lor însemna un al doilea tip la uşa din 
fata a casei, si, poate, un al treilea sus, la fereastra camerei lui Duke. Pentru că ştiau 
deja că Paulie nu şi-a făcut treaba. Ştiau că eram încă acolo, pe undeva. 

Nu-mi puteam permite să-l impusc pe tipul cel nou. Valurile erau zgomotoase si 
vântul urla, dar niciun sunet nu ar estompa sunetul Berettei. Şi nimic pe pământ nu ar 
masca un Persuader care trage un Brenneke Magnum. Aşa că m-am retras câțiva metri, 
am pus pustile Persuader jos, pe pământ, şi mi-am scos haina şi jacheta. Apoi mi-am 
scos cămaşa şi am înfăşurat strâns în jurul pumnului. M-am aşezat cu spatele gol pe 
perete şi m-am strecurat, ghemuit, sub marginea ferestrei. Mi-am folosit unghiile de la 
mâna dreaptă şi am ciocănit uşor colțul de jos al geamului, o răpăială discretă, aşa cum 
face un şoarece atunci când merge pe tavan. Am ciocănit de patru ori şi voiam s-o fac şi 
a cincea oară, când am observat cu coada ochiului că lumina din fereastră s-a estompat 
brusc. Asta însemna că tipul cel nou s-a ridicat de pe canapea şi şi-a presat fața pe 
geam, încercând să vadă ce fel de creatură îl deranjează. M-am concentrat încă o dată ca 
să-mi imaginez înălțimea lui exactă, m-am răsucit la o sută optzeci de grade şi am 
aruncat un cârlig enorm, cu pumnul căptuşit, care a spart întâi fereastra apoi nasul 
tipului cel nou, o milisecunda mai târziu. A căzut grămadă jos, iar eu am avut timp să- 
mi vâr mâna prin spărtură, să deblochez cerceveaua şi să intru în interior. Tipul era 
aşezat în fund, pe podea. Îi sângera nasul şi avea cioburi de sticlă înfipte in fata. Era 
ametit. Avea o puşcă pe canapea. Era la doi metri de ea. Şi la 4 metri de telefoane. A 
clătinat din cap ca să se dezmeticească şi s-a uitat în sus la mine. 

— Eşti Reacher, a spus. 

Avea sânge în gură. 

— Corect. 

— N-ai nicio şansă. 

— Crezi? 

A dat din cap. 

— Avem ordin să tragem fără somaţie. 

— În mine? 

A dat din cap, din nou. 

— Cine are? 

— Toată lumea. 

— Ordinele lui Xavier? 

A incuviintat din cap. Şi-a pus dosul palmei sub nas. 

— Oamenii vor asculta acest ordine? am întrebat. 

— Cu siguranţă. 

— Dar tu? 

— Nu cred. 

— Promiti? 

— Cred ca da. 

— Bine, am spus. 

M-am oprit si m-am gandit sa-i pun mai multe intrebari. Dar ar fi putut fi reticent sa 
răspundă. M-am gândit că aş putea să-l fortez să-mi dea toate răspunsurile de care 
aveam nevoie. Dar, în cele din urmă, aceste răspunsuri nu mai contau foarte mult. 
Pentru mine nu era, practic, nicio diferență dacă există zece, doisprezece sau 
cincisprezece inamici în casă sau cu ce sunt înarmaţi. Trage fără somaţie. Ori ei, ori eu. 

Mă plimbam, încercând să decid ce să fac cu tipul cel nou când, brusc, m-a făcut să mă 
decid, încălcându-şi promisiunea. S-a ridicat de pe podea şi s-a aruncat spre pistolul de 
pe canapea. I-am prins o directă de stânga sălbatică în gât. A fost o lovitură puternică şi 
norocoasă. Dar nu pentru el. I-a zdrobit laringele. A căzut din nou pe podea, sufocat. A 
fost destul de rapid. Cam un minut şi jumătate. Nu am putut face nimic pentru el. Nu 
sunt doctor. 

Am rămas nemişcat încă un minut. Apoi mi-am pus cămaşa înapoi, am ieşit pe 
fereastră, mi-am recuperat armele, geaca şi haina, apoi m-am întors în cameră, pe care 
am traversat-o ca să verific fereastra din spatele casei. 

— La naiba, am spus, privind spre casă. 

Cadillac-ul era parcat pe aleea circulară. Eliot nu plecase. Nici Elizabeth, Richard, sau 
bucătăreasa. Ceea ce însemna că erau trei necombatanti în ecuație. Şi prezența 
necombatantilor face ca orice atac să fie de o sută de ori mai greu. Nu era un început 
favorabil. 

M-am uitat din nou. Alături de Cadillac era un Lincoln Town Car negru. Alături de 
Town Car erau două Suburban, albastru închis. Nu era niciun camion de catering. Poate 
era parcat pe laterală, lângă uşa de la bucătărie. Poate că va veni mai târziu. Sau poate 
că nu mai venea deloc. Poate că nici nu era un banchet. Poate că interpretasem greşit 
întreaga poveste. 

M-am uitat prin luminile strălucitoare de pe zid către întunericul din jurul casei. Nu 
am văzut niciun paznic la usa din fata. Dar, era frig şi umed şi oricine cu bun simț ar fi 
stat în hol uitându-se prin geam. Nu am văzut pe nimeni nici la fereastra camerei lui 
Duke. Dar era deschisă, exact aşa cum am lăsat-o. Probabil NSV-ul era încă agăţat 
acolo, pe lanţul sau. 

M-am uitat din nou la vehicule. Town Car-ul ar fi putut transporta patru oameni iar 
Suburban-urile câte şapte fiecare. Optsprezece persoane, maxim. Poate cincisprezece 
sau şaisprezece şefi şi doi sau trei paznici. Pe de altă parte, poate că sunt doar cei trei 
şoferi. Poate că m-am înşelat. 

Exista doar un singur mod de a afla. 

Şi asta era partea cea mai grea. Trebuia să trec prin zona luminată de lângă zid. M-am 
gândit să găsesc comutatorul şi să opresc luminile de pe zid. Ar fi fost o avertizare 
instantanee pentru cei din casă. La cinci secunde după ce s-ar stinge, ar suna la telefon 
ca să-l întrebe pe paznic ce s-a întâmplat. Şi paznicul de la poartă nu ar putea 
răspunde, pentru că era mort. După care aş avea cincisprezece, sau mai multe 
persoane, roind direct spre mine, în beznă. Ar fi destul de uşor să-i anihilez pe 
majoritatea. Dar şmecheria era să ştiu pe cine să anihilez şi pe cine să prind. Pentru că 
eram destul de sigur că dacă îl scăpam pe Quinn în seara asta nu-l voi mai vedea 
vreodată, din nou. 

Aşa că a trebuit să o fac cu luminile aprinse. Aveam două posibilități. Una era să fug 
direct spre casă. Ceea ce ar reduce la minimum timpul petrecut în zona iluminată. Dar 
ar implica mişcare rapidă şi mişcarea rapidă atrage atenţia. Cealaltă posibilitate era sá 
merg pe lângă peretele, până la casă. Şaizeci de metri, în ritm lent. Ar fi o agonie. Dar 
era, probabil, cea mai bună opțiune. 

Pentru că luminile erau montate pe zid, nu luminau chiar până la baza lui. Ar trebui 
să fie un tunel întunecat între peretele în sine şi locul unde pică raza pe pământ. Un mic 
triunghi subţire. Aş putea să mă târăsc prin el, chiar jos, la baza zidului. Încet. Prin 
zona de acoperire a NSV-ului. 

Am deschis uşa din spate. Nu erau lumini pe gheretă. Începeau la şase metri în 
dreapta mea, acolo unde peretele gheretei devenea zidul perimetrului. Am ieşit pe 
jumătate afară şi m-am ghemuit: M-am întors cu nouăzeci de grade la dreapta şi m-am 
uitat după tunelul meu întunecat. Era acolo. Avea maxim un metru adâncime, de la 
nivelul solului. Se îngusta şi dispărea, la nivelul capului. Şi nu era foarte întunecat. 
Lumina difuza din sol iar unele dintre razele de lumină nu băteau în acelaşi unghi pe 

pământ. Tunelul meu avea zone total întunecate şi zone iluminate puternic. 

M-am târşâit înainte în genunchi şi am închis uşa după mine. Am luat câte un 
Persuader în fiecare mână şi m-am aruncat pe burtă în timp ce îmi lipeam umărul drept 
de baza zidului. Apoi am aşteptat. Suficient de mult încât oricine a crezut că a văzut o 
mişcare la uşă să-şi piardă interesul. Apoi am început să mă târăsc. Încet. 

M-am târât cam trei metri. Apoi, m-am oprit din nou. Brusc. Am auzit un vehicul 
apropiindu-se. Nu era un sedan. Era ceva mai mare. Poate un alt Suburban. Mi-am 
inversat direcția. Mi-am înfipt degetele în sol şi m-am îndreptat înapoi la uşă. 
Îngenuncheat am deschis uşa, m-am strecurat în interiorul gheretei şi m-am ridicat în 
picioare. Am pus puştile pe un scaun şi mi-am scos Beretta din buzunar. De cealaltă 
parte a porții se auzea un motor puternic V-8 mergând la ralanti. 

Trebuia să iau o decizie. Oricine ar fi fost, aştepta serviciile gardianului. Şi aş fi pariat 
un dolar contra zece că oricine era afară s-ar fi prins că nu eu sunt paznicul adevărat. 
Aşa că m-am gândit că mi-ar fi imposibil să mai continui să mă strecor pe lângă zid. M- 
am gândit că va trebui să fac nişte gălăgie. Va trebui-sa-l impusc, să iau vehiculul, să-l 
conduc în viteză până la casă, înainte ca cel care manipulează NSV-ul să tragă o salvă în 
mine. Apoi, îmi voi încerca norocul în haosul creat. 

M-am îndreptat din nou spre uşa din spate. Am ridicat siguranța Berettei şi am 
respirat adânc. Aveam avantajul surprizei. Ştiam exact ceea ce am de gând să fac. 
Ceilalți ar fi trebuit să reacționeze la acțiunile mele. Şi asta i-ar costa o secundă prea 
mult. 

Apoi mi-am adus aminte de camera de pe gheretă. Monitorul video. Puteam vedea 
exact ceea ce se află lângă poartă. Puteam să număr câți sunt. Prevenit înseamnă 
pregătit. M-am îndreptat spre el pentru a-l verifica. Imaginea era gri şi lăptoasă. Îmi 
arăta o dubă albă. Inscriptionata pe parti. Keast & Maden Catering. Am rasuflat usurat. 
Niciun motiv pentru care ar trebui sa stie cine este paznicul. Am pus Beretta inapoi in 
buzunar. M-am dezbracat de haina si de sacou. Am scos geaca denim de pe cadavrul 
paznicului si m-am îmbrăcat cu ea. Imi era strâmtă şi avea sânge pe ea. Dar arătam 
destul de convingător. Am ieşit pe uşă. Am rămas cu spatele la casă şi am încercat să 
arăt cu doi centimetri mai scund. M-am îndreptat spre poartă. Am ridicat zăvorul în sus, 
cu pumnul, în acelaşi fel în care o făcea Paulie. Apoi am deschis-o. Camionul alb a 
înaintat până a ajuns în dreptul meu. Pasagerul a lăsat fereastra în jos. Purta un 
smoching. Tipul de la volan era într-un smoching. Mai multi necombatanti. 

— Pe unde o luăm? a întrebat pasagerul. 

— Pe lângă casă, în dreapta, am spus. Uşa bucătăriei e în spate. 

Geamul s-a ridicat. Camionul a trecut pe lângă mine. Am făcut cu mâna. Am închis 
din nou poarta. M-am dat un pas înapoi în gheretă şi am urmărit camionul de la 
fereastră. Aceasta s-a îndreptat direct spre casă şi a făcut la dreapta când a ajuns la 
aleea circulară. Lumina farurilor a trecut peste Cadillac, Town Car şi cele două 
Suburban, am văzut sclipirea luminilor de frână şi apoi a dispărut din vedere. 

Am aşteptat două minute. Am vrut să se mai întunece. Apoi m-am schimbat din nou 
în hainele mele şi am luat pustile de pe scaun. Am deschis uşa, am ieşit şi am inchis-o 
în spatele meu, apoi m-am aruncat din nou pe burtă. Mi-am presat umărul de baza 
zidului şi am început din nou să mă târăsc lent. Mi-am ţinut fata întoarsă de la casă. 
Era nisip sub mine şi simțeam pietrele mici, ascuţite cum îmi inteapá coatele si 
genunchii. Dar mai ales simțeam o furnicătură în spate. La gândul că m-aş îndrepta 
către o armă care poate trage cu douăsprezece gloanțe de doi centimetri pe secundă. 
Aflată în mâinile relaxate ale unui tip dur. Speram că va rata prima impuscatura. Aşa 
mi-am imaginat. M-am gândit că va trage prima impuscatura fie prea jos, fie prea sus. 
După care eu aş fi în picioare, alergând în zigzag, în întuneric, înainte să se pregătească 
pentru o încercare mai bună. 

Înaintam cu greutate. Zece metri. Cincisprezece. Douăzeci. Mă deplasam extrem de 
lent. Continuam să-mi tin fata orientată spre zid. Speram că arăt ca o umbră vagă şi 

neclară in penumbra. Mă luptam cu o dorință puternică de a sări în sus şi ao lua la 
fugă. Inima îmi bătea cu putere. Transpiram, chiar dacă era frig. Vântul mă izbea cu 
putere. Venea dinspre mare şi lovea zidul, apoi se învolbura în jos, ca un val, încercând 
să mă rostogolească acolo unde lumina era strălucitoare. 

Mi-am continuat drumul. Eram aproximativ la jumătatea drumului. Aproximativ 
treizeci de metri parcurşi, încă treizeci de metri până la capăt. Aveam coatele umflate. 
Tineam pustile Persuader ridicate de la sol şi braţele mele se resimteau. M-am oprit să 
mă odihnesc. M-am apăsat în noroi. Încercând să arăt ca o stâncă. Am întors capul şi 
am riscat o privire spre casă. Era linişte. M-am uitat în altă parte. Am aruncat o privire 
în spate. Nu mai puteam da înapoi. Am reînceput să mă târăsc. Trebuia să mă fortez să 
mențin viteza lentă de înaintare. Cu cât mă apropiam, cu atât mai mult mă furnica 
spatele. Respiram cu greutate. Începeam să simt panica. Adrenalina fierbea în mine, 
tipand fugi, fugi. Gafaiam şi pufăiam încercând să-mi fortez mâinile şi picioarele mele să 
rămână coordonate. Să rămân lent. Apoi am observat că mai am zece metri până la final 
şi am început să cred că o să reuşesc. M-am oprit. Am respirat adânc. Apoi am început 
din nou să mă târăsc. Curând solul s-a înclinat în jos şi l-am urmat cu capul înainte. 
Am ajuns la apa. Am simțit noroiul umed sub mine. Valuri mici mă împroşcau cu 
spumă. M-am întors cu nouăzeci de grade la stânga şi m-am oprit. Nu mai eram în raza 
vizuală a nimănui, dar trebuia, încă, să trec printr-o zonă de zece metri iluminată 
puternic. Am renunțat la mişcarea lentă. Mi-am lăsat capul în jos şi am luat-o la fugă, 
ghemuit. 

Mi-am petrecut cam patru secunde mai luminat decât am fost vreodată înainte. Dar 
mi s-a părut că a durat o veşnicie. Eram orbit de la lumină. Apoi am ajuns din nou în 
întuneric, aşa că m-am lăsat pe vine şi am ascultat. Nu auzeam nimic în afară de marea 
sălbatică. Nu vedeam nimic cu excepţia unor pete purpurii pe retină. Am mai făcut încă 
zece paşi de-a lungul stâncilor şi apoi m-am oprit. Am privit în spate. Intrasem. 
Reusisem. Am zâmbit în întuneric. Quinn, vin după tine. 


Va urma... 


LEE CHILD s-a născut în 1954 la Coventry, în Anglia. 
Urmează liceul la Birmingham (într-o venerabilă instituție 
frecventată cândva de J.R.R. Tolkien) şi studiază dreptul la 
Sheffield. Lucrează cu jumătate de normă într-un teatru, apoi se 
angajează la studiourile de televiziune Granada din Manchester. 
Este concediat în 1995, după optsprezece ani de muncă asiduă 
(şi o activitate sindicală deloc pe gustul patronilor). Cititor 
pasionat încă din copilărie, Child transformă criza în ocazie: îşi 

DARDANELELE SI MAREA MARMARA 


Cand am plecat din Lemnos, la 18 mai, Argo incepuse sa ramana 
fără oameni. Cei trei voluntari greci îşi luaseră rămas bun si se reintorsesera la 
casele lor, astfel că în barcă nu mai eram decât 15 oameni. Când ne-am despărţit de Elias, 
arhitectul din Volos, l-am întrebat dacă i-a plăcut călătoria, căci navigase pentru prima 
oară pe mare într-o barcă mică. 

— Ţi-a fost vreodată teamă în timpul călătoriei? 

— Da, mi-a fost, a răspuns el sincer, dar nu pentru mult timp. Toţi ceilalți păreau 
atât de calmi, încât mi-am spus că nu aveam motive să mă tem. 

— Atunci de ce-ai venit pe Argo? l-am întrebat. 

— Pentru aventură... pentru idee... Vroiam să văd cum sunt oamenii care întreprind 
un asemenea lucru. 

Aceeaşi întrebare trebuie să-i fi trecut prin minte şi pescarului turc care a văzut în 
amurg barca noastră. Trăseseră toată ziua la rame prin strâmtoarea care despartea 
Lemnos de Go de Gokce, prima insulă din apele turceşti. Cu un echipaj atât de mic, perioadele de 

pescarul turc a văzut o barcă mare la care se trăgea din greu la rame, a crezut că suntem 
nişte marinari naufragiati într-o barca de salvare. Şi-a ridicat plasele şi s-a îndreptat spre 
noi în mare viteză, cu gândul să ne vină în ajutor. Când i s-a explicat, mai mult prin 
semne, despre ce era vorba, a râs cu poftă, şi a insistat să primim o cutie mare cu sprot 
prins proaspăt, pentru cină. 


——QƏ . ruta noii ARGS ERA CLARE ===> 
==- ruta primei ARGO == 


În seara aceea mi-am dat seama că am comis o greşeală de navigaţie. Apollonius 
spunea că Iason şi argonautii sai au mers de la Lemnos spre insula Samothrace, unde 
argonautii au vizitat un alt loc sfânt al cabirilor. Au plecat apoi spre intrarea strâmtorii 
Dardanele, trecând pe la nordul insulei Gokce. Pe hartă, însă, această rută nu părea 
corectă. Era un drum prea ocolit de la insula Lemnos la Dardanele, adăugând călătoriei 40 
de mile. Mă întrebam dacă Apollonius greşise. Este posibil ca el să fi făcut această deviere 
spre Samothrace pentru că şi în insula aceea erau cabiri. Pentru orice eventualitate, am 
apreciat că era mai logic să navigam pe o rută mai directă de la Lemnos la Dardanele, 
trecând prin sudul insulei Gokce. 

Dar logica nu este întotdeauna cel mai bun ghid pentru a naviga cu o barcă cu vâsle 
din epoca de bronz, şi acesta a fost unul din cazurile în care folosirea unei hărți moderne 
a fost un dezavantaj, în loc să fie un ajutor. O uriaşă cantitate de apă tásnea permanent 
într-un torent, formând curenți potrivnici pentru o galeră care venea dinspre sud. Mă 
aşteptam la un oarecare curent, dar n-am crezut ca efectul acestuia să fie atât de puternic 
pe lângă coasta de sud a insulei Gokce şi să ne întârzie atât de mult. De fapt, ar fi fost mai 
bine dacă aş fi dirijat Argo prin partea de nord a insulei, urmând ruta pe care a folosit-o 
Iason. 

Dupa ce barca pescarului ture ne-a parasit, am petrecut o noapte ciudata, 
adapostiti la capatul de vest al insulei Gokce. De jur imprejurul nostru, apa umflata 
bolborosea şi urla ca o uriaşă vietate. Sub razele lunii, umbrele norilor se miscau si isi 


s.s echipajul său motáind în poziţii incomode, se rásucea in rotocoale lente neregulate, când 

spre dreapta, când spre stânga. Era numai o adiere de vânt şi totuşi, acolo unde se 
ciocneau curenții, porțiuni din suprafața apei se spărgeau deodată, formând mici valuri 
inspumate; şi când acestea cădeau din nou brusc, dând apei un luciu inselator, zgaltaiau 
barca, făcând-o să se clatine, ca şi când un peşte uriaş ar fi adulmecat chila cu botul. 

În zori, am observat că fusesem deviati de pe ruta noastră şi duşi de curenţi înspre 
nord. Era absolut necesar să ancorăm şi să ne mai odihnim putin înainte de a mai pierde 
teren, ca sá ne adunăm puterile şi să putem ataca curenții, cu o anumită speranță de 
înaintare. Dar am fost confruntati cu o altă problemă. Singurul loc în care am fi putut 
practic să ajungem şi să găsim adâncime potrivită pentru ancorare era spre capătul de 
vest al insulei Gokce, la o depărtare de vreo 5 mile, unde malul ieşea vertical din mare. Pe 
hartă, însă, locul acela era marcat cu un avertisment strict: „ZONA INTERZISA". Acelaşi 
lucru se menționa şi în cartea de pilotaj. Gokce era o zonă militară închisă şi autorităţile 
turceşti interziceau în mod strict oricui, îndeosebi străinilor, să debarce acolo. Dacă Argo 
s-ar fi apropiat numai de insulă am fi riscat să fim cu toții arestați. Dar n-aveam de ales ; 
echipajul nostru era atât de obosit încât trebuia să se odihnească. Speram să nu fim văzuți 
sau, în caz contrar, să nu existe obiecții, dacă ancoram la o apa mai putin adâncă, fără să 
punem piciorul pe insula interzisă. Nu prea optimist, am îndreptat Argo cu vârful 
pintenului spre „Zona 
interzisă". ... Capătul de vest al 
insulei Gokce era o pantă 
urâtă, fără nicio vegetație, care 
se ridica abrupt din apă. Pe 
povârnişurile acoperite de tufe 
nu se vedea nicio casă, nicio 
cărare sau vreo vietate. Locul 
părea complet pustiu. Ne-am 
apropiat vâslind şi nu după 
mult timp am văzut un golf mic 
şi plăcut. Nici aici nu se vedea 
vreo ființă — nici măcar o potecă 
prin spatele golfului care să ne 
arate că pe aici ar fi umblat 
vreodată oameni. Mă întrebam 
dacă nu cumva guvernul turc a 
interzis aici aşezările omeneşti 
de atât de mult timp încât să se fi şters orice urmă de locuitori. Argo s-a târât în golful 
pustiu şi a aruncat ancora. Ne-am aşezat cu toții vâslele şi ne-am întins mulțumiți pe 
bănci să ne odihnim. 

După mai puţin de 20 de minute se auzi o voce tristă : „Oh! Oh! Uite, vin militarii!" 
Am ridicat capul şi am privit peste copastie. Doi ostaşi în uniformă de campanie coborau 
dealul, însoțiți de un câine. Soldaţii apăruseră ca din pământ şi era evident că acum se 
îndreptau spre golf pentru a controla barca noastră Argo. Unul dintre ei avea o puşcă 
mitralieră şi amândoi păreau foarte serioşi. începusem să regret că am ancorat acolo şi-mi 
făceam fel de fel de gânduri în legătură cu ce puteam pati : echipajul să fie pus sub arest 
militar ; barca să fie confiscată; să fiu obligat să explic, mai întâi unui sergent, apoi unui 
locotenent, apoi unui căpitan şi aşa mai departe în ierarhia militară, ce făceam în această 
zonă militară interzisă ; iar după aceea să aşteptăm reacția autorităților militare de la 
Ankara, care trebuiau, în mod inevitabil, să fie consultate în legătură cu măsurile ce se 
impuneau. Ar fi fost un început dezastruos pentru vizita noastră în Turcia. Şi pentru ca 
lucrurile să se complice şi mai mult, Argo nu poseda niciun document de intrare în Turcia. 
Cea mai apropiată vamă era la o depărtare de 60 de mile, aşa că nu aveam pe paşapoartele 

noastre nicio viză de intrare în Turcia. Prevedeam că vom pierde zile întregi până vom ieşi 
din această încurcătură. 

Era clar că patrula luase lucrurile în serios. Cei doi soldați, care, în ținuta lor de 
campanie, păreau foarte duri, au coborât pe plajă. Cel cu puşca mitralieră şi-a ridicat 
arma, îndreptând-o spre noi. Tovarăşul său a strigat cu o voce severă, făcându-ne semn să 
ne apropiem. Cu inima cât un purice, mi-am luat paşaportul şi actele bărcii, iar Peter 
Dobbs s-a pregătit să mă ducă la țărm cu barca pneumatica. Am cerut membrilor 
echipajului să stea linistiti, avertizându-i că s-ar putea să lipsesc mai mult timp. Cei doi 
soldați ne priveau ostili, în timp ce ne apropiam de țărm în barca pneumatica. Unul era 
soldat, celălalt caporal, iar după beretele lor albastre bănuiam că făceau parte din paza 
specială de frontieră. M-am strecurat printre roci şi m-am apropiat prudent de ei. Soldatul 
a mişcat țeava pustii, care continua să fie îndreptată spre mine. Cum naiba puteam să 
explic unui caporal din armata turcă de ce trecea prin capătul de vest al unei zone militare 
o galeră de origine grecească din epoca de bronz? Nu-mi aminteam decât câteva fraze de 
curtoazie în limba turcă şi mă îndoiam ca un ghid de conversaţie turco-englez mi-ar fi fost 
de vreun folos pentru a explica situația. 

Luând o mină cât mai veselă, am întins mana. „Mer-haba - bine v-am găsit", m-am 
adresat eu jovial. Ochii căprui ai caporalului mă priviră cu indiferenţă. Era un bloc de 
muşchi şi oase, prototipul subofiterului indarjit, decis să îndeplinească ordinele întocmai, 
să execute totul ca la carte. Am observat că sub beretă avea părul tuns scurt şi că, în ciuda 
căldurii de cuptor, fiecare nasture al tunicii sale era închis corect până sus la guler. 
Caporalul nu mi-a întins mâna în schimb, şi-a ridicat brațul arătând spre barcă. 

— Ar-go?! a silabisit el. 

Eram uluit. De unde oare ştia despre Argo un caporal al armatei turce, patrulând 
printr-un loc uitat de lume dintr-o insulă îndepărtată? Era de neînțeles. Dar, oricum, 
aceasta a avut darul să mă liniştească. Dacă soldatul cunoştea numele de Argo, însemna 
că nu ne mai aresta pentru violare de frontieră. 

N-am aflat niciodată numele caporalului, pentru că nici el, nici tovarăşul său nu 
ştiau niciun cuvânt străin. Am reuşit însă să-l conving pe caporal să vină pe Argo, unde cu 
greu a acceptat o ceasca de cafea şi nişte biscuiţi pentru câinele său, care, conştiincios, a 
inotat în spatele bărcii pneumatice. Deci, oficial, caporalul şi-a făcut datoria. Noi nu am 
debarcat pe insula Gokce. El a stat şi ne-a păzit până a sosit momentul să plecăm. Înainte 
de aceasta, însă, l-am condus la țărm cu un alt pachet de biscuiţi pentru soldat, care in tot 
acest timp a stat nemişcat, cu arma îndreptată ferm spre Argo. 

Două ore mai târziu, în timp ce vâsleam de-a lungul coastei insulei Gokce, o 
canonieră a pazei de coastă turceşti a apărut la orizont, îndreptându-se direct spre Argo. A 
virat pentru a veni lângă noi, şi ne-a împroşcat cu apă înspumată. Echipajul s-a adunat pe 
punte, în poziție de drepţi, în timp ce s-a auzit fluierul dând onorul oficial al marinarilor. 

— Bine ati venit în Turcia! rásuná o voce amplificată de difuzorul navei. Era 
comandantul de pe puntea canonierei. Aveţi nevoie de vreun ajutor? 

— Nu, nu, vă mulțumim foarte mult. Totul decurge bine. Ne face însă plăcere să vă 
vedem. 

Canoniera s-a apropiat de noi, cu motoarele huruind,. 

— Am fost trimis să vă escortez şi să va dau orice ajutor de care aveți nevoie... 

Locotenentul Asaf Gunegren, comandantul canonierei de patrulare nr. 33, vorbea o 
engleză excepțională şi era un tânăr ofițer de marină foarte plăcut. El a urcat pe Argo 
pentru a se întâlni cu noii argonauti, acceptând ospitalitatea noastră. Se părea că toate 
acele scrisori pe care le trimiseseră cu ajutorul Federației turce de iahting cu atâta timp în 
urmă au ajuns la serviciile guvernamentale din Turcia, au fost examinate şi s-au luat 
măsuri. Alpay Cin, de la federaţie, şi prietenii săi au făcut adevărate minuni. Ministerul de 
Interne, Ministerul Sporturilor, Ministerul Turismului şi autoritățile obşteşti au decis să o 

sprijine pe Argo sub toate formele şi — pentru început - au trimis canoniera de patrulare 
nr. 33 să se ocupe de noi. Asaf patrula de două zile de-a lungul coastei, alertând 
garnizoana din Gokce să urmărească sosirea noastră. „Aşa se face că acel caporal a ştiut 
numele bărcii dumneavoastră", ne explică el, surâzând copilăreşte. 

Stăteam pe puntea de la pupa. Echipajul nu mai vâslea, Argo fiind ancorată în 
apropierea uneia din plajele cu nisip ale insulei Gokce. În timp ce discutam, un grup de 
oameni îmbrăcați în trening a apărut pe dunele de nisip, coborând în fugă pe plajă. Păreau 
să fie în vacanţă. Unii jucau volei, alții se plimbau de-a lungul plajei ; unul mai voinic s-a 
aruncat în mare, inotand până aproape de Argo. 

— Cine sunt oamenii aceia? l-am întrebat pe Asaf. Fac parte din garnizoana insulei 
sau sunt în vacanță? 

— Nu ştiu cine sunt, răspunse el, dar voi afla imediat. A strigat la cel ce inota, care 
i-a răspuns apropiindu-se de noi. A urmat o conversație mai lungă în limba turcă, după 
care inotatorul a mai strigat o dată, apoi s-a întors în viteză spre plajă. 

— Cine era? l-am întrebat pe Asaf. După o pauză, mi-a răspuns : 

— De fapt, e un deţinut. Un ce? 

— El spune că deținuții care au o comportare bună, cei din prima categorie, sunt 
trimişi să locuiască în insula Gokce. Ei sunt obligaţi să stea aici. 

— Despre ce ati vorbit cu el? 

— Vroia să ştie cine sunteți şi ce faceţi aici. l-am spus că veniți din Grecia şi că veți 
naviga vâslind până în Marea Neagră. 

— Şi la aceasta, el ce-a spus? 

— A spus că preferă să stea în insulă decât să vâslească în barca dumneavoastră! 

Canoniera ne-a părăsit după-amiază, întorcându-se la țărm pentru a se realimenta 
cu combustibil. Locotenentul Asaf ne-a promis că se va reîntoarce în următoarea 
după-amiază să vadă ce mai facem. Când s-a reîntors, după 24 de ore, cred că a rămas 
perplex. El ne lăsase la jumătatea drumului de-a lungul coastei insulei Gokce, vâslind 
încăpățânat spre est cu un echipaj obosit. Şi totuşi, a doua zi, aproximativ la aceeaşi oră, 
el ne-a găsit tot la rame, vâslind, dar exact în acelaşi loc. Era ca şi când Argo s-ar fi 
împotmolit în mâl. Ce se întâmplase? Făcusem cea de-a doua greşeală de calcul în ceea ce 
privea curenţii din Dardanele. În prima după-amiază am vâslit spre est, luptând îngrozitor 
împotriva unui vânt din fata. La căderea serii vântul s-a potolit şi, complet istovit, 
echipajul s-a întins pe bănci pentru a dormi, aşa cum făcusem în precedenta noapte şi la 
Capul Poseidon. Era o vreme total liniştită, iar barca stătea nemişcată pe apă. De la paza 
de noapte nu se auzea nicio mişcare ; se vedeau pe insulă doar câteva lumini, care păreau 
a fi farurile maşinilor. Apoi, spre marea mea mâhnire, când a răsărit soarele, am 
recunoscut micul golf care ne apărea aproape perpendicular pe Argo. Era acelaşi golfulet 
unde ancorasem când am ajuns la insula Gokce cu 24 de ore în urmă. În timpul nopții, 
curentul din afara strâmtorii Dardanele ne-a dus liniştit şi inevitabil înapoi. Toată munca 
din ziua precedentă, când am vâslit ore întregi, a fost irosită. Dând dovadă de tact, nimeni 
n-a spus nimic, dar mi-am jurat să nu mai las niciodată barca să plutească într-o zonă 
neluminată, unde nu-ţi dai seama ce feste iti pot juca curenţii. Ne-a trebuit o jumătate din 
ziua următoare să recuperăm timpul pierdut, iar azi — cea de-a cincea zi de când am reuşit 
să ne procurám alimente — stocul de provizii şi rezerve de apă se imputinasera. Singura 
completare a acestor provizii a fost un carton de bere pe care Asaf ni l-a lăsat, un gest 
amabil care a dat apoi naştere în insulă unor zvonuri potrivit cărora înaintarea prea 
înceată a bărcii Argo s-ar fi datorat faptului că întregul echipaj se îmbătase. 

Începusem însă să fiu într-adevăr îngrijorat. Cu un echipaj format numai din 15 
oameni, aveam îndoieli că Argo ar fi putut să înfrunte puternicul curent odată ajunsă la 
gurile strâmtorii Dardanele. Pur şi simplu, nu aveam în barcă destui vâslaşi. Cu fiecare 
milă cu care înaintam spre intrarea în strâmtoare, curentul contrar devenea tot mai 

puternic. Dacă am fi reuşit să înconjurăm vârful peninsulei Gallipoli şi să intrăm în 
canalul principal, ne-am fi putut aştepta să întâmpinăm deplina forţă a unui curent ostil 
care putea să aibă o viteză de 3 sau 4 noduri. Împotriva acestui obstacol, echipajul 
restrâns al lui Argo ar fi putut probabil dezvolta o forță cu putin peste un cal-putere. 

Am fost salvaţi de cel mai extraordinar vânt, un vânt schimbător, care a suflat parcă 
special pentru noi, începând să bată atunci când vâsleam prin ultima porțiune dintre 
Gokce şi peninsula Gallipoli, el venea dinspre vest, drept în spatele nostru. Am desfăcut cu 
mare plăcere pânza, îndreptându-ne spre uscat, cu gândul să ancorăm când vom ajunge 
la mal. Dar când nu mai aveam decât vreo 50 de metri până la țărmul peninsulei, vântul 
şi-a schimbat brusc direcția spre nord, din nou exact în direcția pe care o doream pentru 
a putea înconjura capătul peninsulei. Am întors aşadar corabia pentru a naviga 
aproximativ o milă în jos pe lângă coastă, spre farul care marca capătul limbii de pământ 
a peninsulei Gallipoli. 

Soldaţii turci ne-au mai privit o clatá — siluete mici care stăteau pe vârful stâncilor la 
platformele de tun ce păzeau strâmtoarea. Când Argo a înconjurat punctul acela, 
navigând pe lângă rețeaua de sârmă ghimpată care mergea până jos la mare, vântul a 
făcut din nou un rotocol, întorcându-se în direcția opusă, aşa cum suflase cu o oră mai 
înainte. Era straniu. Din nou aveam vântul ideal. Am întors-o pe Argo pentru a trece de 
capul peninsulei şi am intrat direct în Dardanele, cu toate pânzele întinse şi cu echipajul 
care nu avea nimic de făcut decât să admire unul din cele mai mari spectacole maritime 
din lume. 

În stânga noastră, asemenea spatelui unei balene, se afla lunga coamă a peninsulei 
Gallipoli, cu şirul de monumente închinate unor eroi francezi, englezi, australieni şi turci 
morți în sângeroasele campanii ale primului război mondial. Pe malul celălalt, pe o 
lungime de circa o mila, se întindea un țărm plat, fără nicio forma, care, apoi, începea să 
urce, formând în depărtare un povârniş. Pe dealul acela se află ruinele Troiei, oraşul care 
controla negotul din Dardanele în epoca de bronz. Şi astăzi acest loc îşi păstrează aceeaşi 
importanță comercială şi strategică. Cât poti vedea cu ochii, în strâmtoare este un 
du-te-vino de vase comerciale — petroliere, vase de transport, cargoboturi, pescadoare, 
feriboturi, vase de croazieră. 

În timp ce nava noastră de război cu 20 de vâsle, scoasă din filele istoriei, plutea 
mândră prin strâmtoare, vase de război moderne veneau spre noi în convoi. Un submarin 
sovietic plutea la suprafaţă, escortat spre sud de două distrugătoare turceşti ; la orizont o 
escadră de vase de război turceşti făcea manevră şi nu mai putin de patru bărci de 
patrulare ale pazei de coastă a Turciei se puteau vedea deodată. Trei erau angajate în 
misiuni obişnuite de patrulare, cea de-a patra fiind afectată noua, canonieră nr. 33, care 
stătea pe lângă noi şi semnaliza celorlalte vase sá se ţină cât mai departe de mica Argo. In 
unanimitate am hotărât să strigăm pentru Asaf de trei ori ,traiasca" şi să-l declarăm 
argonaut de onoare. 

Arcada masivă care reprezintă Monumentul de război al Turciei de pe peninsula 
Gallipoli a fost punctul de reper pe care l-am folosit pentru a fixa cârma lui Argo spre 
țărmul opus şi a traversa pieziş curentul principal. Chiar dacă o admirabilă briză din 
sud-vest împingea galera cu mai mult de 5 noduri, totuşi Argo de-abia înainta pe lângă 
țărm. Nici n-am ajuns la un sfert de milă de țărm şi am intrat într-o mare calmă, vântul pe 
care ni-l trimisese cerul încetând brusc să mai bată. Îşi îndeplinise misiunea. Ne-a cuprins 
o linişte plăcută, iar echipajul a trecut la vârsle ca să ducă barca spre țărm la locul in care 
un grup de oficialități turceşti ne aştepta pentru a ne saluta. Se părea că autorităţile 
turceşti nu se simțeau deloc deranjate, orice ar fi făcut pentru noi. Persoanele oficiale au 
sosit special de la Canakkale, port de intrare în Turcia, pentru a ne face controlul vamal, al 
certificatelor de sănătate şi cel grăniceresc. După ce barca pneumatică a adus la țărm 
oficialitățile turceşti, argonautii n-au mai putut aştepta. S-au auzit atunci 14 pleoscăituri 

zgomotoase, vâslaşii sărind în apă şi înotând în întrecere spre mal pentru a pune piciorul 
pe pământul Asiei. 

Am mai stat încă două zile în Dardanele, timp în care ne-am spălat şi am curățat 
galera. Era greu de spus cine era mai obosit — barca sau noi. Argo a fost golită până la 
ultimul obiect şi a fost curățată de nămolul negru urât mirositor care se depusese pe 
fundul calei. Echipajul s-a curățat si el într-un hamam public, o baie turcească din 
Canakkale. Pentru a da jos murdăria adunată într-o săptămână şi a relaxa muşchii obosiţi 
ai vâslâşilor, nimic nu era mai bun decât afundarea în aburi şi în apă fierbinte pe lespedea 
de marmură. Dar când, în cele din urmă, m-am dus şi eu la hamam, echipajul plecase. 
Ospitalitatea turcească era însă vigilentă. Când mi-am luat prosopul din hol, un turc 
vânjos, acoperit numai cu un prosop, care stătea citind un ziar la casa băii, a ridicat ochii 
şi m-a recunoscut. „Aaah! Căpitanul Tim!" A început să râdă cu gura până la urechi, 
descoperind o sumedenie de dinți rupti. Era masorul băii, hotărât să-şi arate 
îndemânarea, astfel că am fost obligat să petrec o jumătate de oră pe o lespede de 
marmură, învârtit, bătut cu palmele, călcat cu picioarele şi răsucit în toate poziţiile 
posibile, până când, în sfârşit, masorul m-a lovit uşor pe trupul sleit de puteri şi torturat, 
mi-a aruncat un cald salut, strigându-mi ,Terminat, capitane!", căci terminat eram de 
fapt. 

Vacanța lui Peter Dobbs luase sfârşit şi un alt Peter venea să îi ia locul, Peter 
Warren, din districtul Oxfordshire, care fusese în infanteria marină. El luase parte la 
călătoria bărcii noastre Argo până la locul de plecare. I-a plăcut însă atât de mult spiritul 
nostru de echipă, încât s-a hotărât să participe alături de noi la expediție. Am luat cu noi 
şi primii voluntari turci. Deniz era un student la arheologie de 23 de ani, plin de energie şi 
entuziasm. Opus complet acestuia, Umur a venit atât de încruntat, încât mă întrebam, ce 
căuta printre noi. Am aflat că fusese trimis de tatăl său, un inginer de mine, care, întrucât 
fiul său, în vârstă de 18 ani, trebuia să dea din nou examenele, considera că o perioadă de 
timp petrecută pe o galeră cu 20 de vâsle i-ar da posibilitatea să privească altfel viața. La 
început, Umur era un foarte tăcut şi retras tânăr membru al echipei noastre. Dar cu 
timpul, atitudinea sa s-a schimbat. Iniţial ne spusese că va merge numai până la Istanbul, 
dar când am ajuns acolo, el şi-a prelungit şederea, parcurgând cu noi tot drumul de-a 
lungul coastelor Turciei, făcând într-adevăr un admirabil efort. Erzin era cel de-al treilea 
din noii noştri voluntari turci. Fusese căpitanul unui super-petrolier de 150 000 de tone, 
care făcea ruta Turcia—Golful Persic, aşa că pentru el trebuie să fi fost cu totul altceva să 
tragă la ramele unei galere de 8 tone. Erzin, fost ofițer în marina turcă, era o persoană care 
te atrăgea din primul moment, marinar excelent şi minunat camarad. Ultimii doi voluntari 
turci erau vechi prieteni. Ali era arheolog marin şi scafandru ; o persoană serioasă şi 
cultivată, care urma să-mi fie ghid şi interpret pe tot parcursul călătoriei din zona 
turcească. La cei numai 16 ani ai săi, Kaan era cel mai tânăr dintre toți argonautii din 
întreaga expediție. Făcea parte dintr-o familie din Istanbul pe care o cunoşteam de 23 de 
ani. Cu tatăl său, Irgun, m-am împrietenit, atât eu cât şi colegii mei de studenție, când am 
vizitat Turcia pe motociclete cu ocazia primei mele expediții, pe urmele lui Marco Polo. Am 
menţinut o permanentă legătură cu această familie, şi când Irgun a aflat că voi trece prin 
Turcia cu galera Argo, şi-a trimis imediat fiul să mi se alăture. Am aflat că tânărul Kaan 
mai vâslise la unul din cluburile nautice din Istanbul şi că socotea expediţia lui Argo ca pe 
o mare aventură. 

Teoretic, ar fi trebuit să mai avem în echipaj încă doi voluntari turci, deoarece Argo 
avea nevoie pentru vâslit de maximum de putere dacă urma să parcurgă restul drumului 
prin Dardanele, unde curentul era şi mai puternic. De fapt, încă doi vâslaşi turci s-au 
prezentat la Canakkale, ajutându-ne să trecem Argo de o parte a strâmtorii pe cealaltă, 
unde urma să fim primiți oficial de guvernator. A fost o traversare scurtă, în forță - numai 
o milă şi jumătate — dar care ne-a luat aproape două ore de vâslit pentru a trece peste 

vijeliosul curent. Când cei doi voluntari n-au mai venit să ia masa de seară cu noi, ceilalți 
turci au izbucnit în râs : 

— Au văzut cam cum e treaba, s-au gândit la cele 190 de mile până la Istanbul si 
şi-au dat seama că o asemenea călătorie nu e pentru ei. Şi-au şters-o! 

Primirea oficială la guvernatorul din Canakkale a fost prima dintr-o serie de 
ceremonii de bun venit organizate de autorităţile locale de-a lungul întregii expediţii. Pe 
chei, o echipă de dansatori a evoluat în sunetul cimpoiului şi în ritmul unei tobe turceşti. 
Băieți îmbrăcaţi în pantaloni scurți largi, cu jambiere negre brodate cu aur şi veste peste 
cămăşi asortate, săreau, păşeau cu pieptul înainte şi chiuiau. Fetele se înclinau, se 
legănau şi se luau de brat, în costumele lor formate dintr-o elegantă combinaţie de 
pantaloni lungi ce cădeau în falduri şi papuci moi, cu sorturi şi bluze largi. Pe cap purtau 
nişte basmale cusute cu podoabe, care zornăiau şi se balansau în ritmul muzicii. 

Vechii greci denumiseră Dardanelele Helespont, pentru că aici prințesa Helle a 
alunecat de pe spatele berbecului zburător cu lâna de aur şi s-a înecat în mare. Când 
prima Argo a ajuns prin aceste locuri, urmând drumul parcurs de berbecul zburător spre 
Colhida, Iason si tovarăşii săi au intrat pe furis în strâmtoare, ajutați de întuneric, 
probabil pentru a nu atrage atenţia troienilor, cărora nu le plăceau intrusii care ar fi putut 
să le încalce monopolul comercial. „Cum a apus soarele, ei au ajuns pe țărmul peninsulei 
Chersonese [capătul peninsulei Gallipoli]", scrie Apollonius. 


„Acolo au dat de un vânt puternic dinspre sud, şi-au întins pânza şi au intrat 
în rapidul curent al Helespontului, care şi-a luat numele de la fiica lui Athamas. În 
zori au părăsit partea dinspre nord a mării ; la căderea nopții, au acostat pe țărmul 
Rhoeteian, în interiorul strâmtorii, având ţinutul Idei [Muntele Ida] în dreapta lor. 
Lăsând Dardania în urmă, s-au îndreptat către Abydos, şi după ce au trecut rând pe 
rând de Percote, Abarnis cu plaja sa nisipoasă, şi de Pityeia sacră, înainte de 
apariția zorilor, Argo, cu ajutorul pânzei şi al vâslei, a ajuns în primejdiosul, plin de 
vârtejuri, Helespont." 


Nu-mi venea să cred că noua Argo avea noroc de vreme bună, prinzând şi ea exact 
acelaşi vânt — un puternic vânt de sud - cand am plecat din portul Canakkale şi am 
înfruntat „Helespontul cel plin de vartejuri". In mod normal, în lunile mai şi iunie vântul 
bate dinspre nord, dar acum am avut o minunată briză dinspre sud-vest. Numai uneori şi 
pentru scurt timp i se mărea viteza, devenind aproape un vânt puternic, care sufla direct 
prin strâmtoare, ceea ce ne convenea. Argo a răspuns oferindu-ne cea mai buna zi de 
navigatie cu vele din toata calatoria noastra. Alerga ca un delfin pe o mare linistita. Ritmic, 
îşi îngropa botul adânc în apă, apăsată de greutatea pânzei, astfel încât marea se repezea 
peste ochii-i pe jumătate scufundati. Apoi, asemenea unui animal marin ce ieşea la 
suprafață pentru a-şi mai lua aer, botul galerei începea să se ridice, făcându-şi loc prin 
apa involburata, împrăştiind básici, până când vârful pintenului spărgea luciul apei, 
formând o frumoasă mantie de spumă, pe care o azvârlea în aer. După o secundă urmau 
două jeturi de apă împroşcate simultan în stânga şi în dreapta mânerului de sprijin din 
botul navei, întocmai ca un animal care îşi curăță nările pufnind. Argo rămânea 
suspendată pentru o clipă, îşi scotea apoi corpul prelung din prinsoarea valului, până 
când creasta acestuia trecea şi barca o lua de la capăt, repetând aceleaşi mişcări, botul 
începând să se afunde din nou în marea agitată. 

Mergând spre Dardanele, ore întregi barca şi-a menţinut acest ritm constant de 
6—7 noduri, până când, la fel ca şi predecesoarea ei, a navigat pe întreaga lungime a 
strâmtorii, intrând în Marea Marmara, marea pe care grecii o denumeau Propontis, 
anticamera Mării Negre. Aşa cum spunea Apollonius : 

„În Propontis există o insulă cu pante abrupte la marginea mării, în apropierea 
bogatului ținut al Frigiei, şi despărțită de el numai de un istm care de-abia se ridică 
deasupra valurilor. Istmul, cu cele două maluri ale sale, se află la est de ținutul 
Aesepus ; locuitorii de acolo numesc acest loc Muntele Ursului... Argo, forțând 
înaintarea cu o puternică briză dinspre Tracia in spate, a ajuns la țărm şi s-a grăbit 
să intre într-un port numit Portul Frumos. Aici, la sfatul lui Tifys, [argonautii] au 
aruncat mica lor ancoră de piatră şi au lăsat-o la Izvorul lui Artake, înlocuind-o cu o 
piatră mai grea şi mai potrivită pentru ei" 


Azi, peninsula pe care Apollonius o denumise Muntele Ursului este cunoscută sub 
numele de Kapidag sau Muntele Usii, iar portul ce se chema pe atunci Portul Frumos a 
luat chiar numele izvorului sfânt — Artake, în versiunea turcească de azi, Erdek. Argo şi-a 
aruncat acolo ancora în primele ore ale zilei de 27 mai, iar a doua zi dimineața am mers o 
jumătate de milă până la locul în care, acum 3 000 de ani, primii argonauti îşi lasasera 
ancora de piatră ca o ofrandă, 

Printr-un noroc extraordinar — o şansă care mi se oferise cu şase săptămâni în urmă 
— ştiam exact unde să caut locul care odinioară 
se numea „Izvorul lui Iason". Un echipaj ametit 
de băutură şi o vreme urâtă m-au condus la o 
descoperire. Efectuam drumul de la Spetses, 
locul în care galera Argo a fost construită, spre 
nord de-a lungul coastei Peloponesului, la 
Voios. Ruta noastră trecea prin canalul dintre 
pământul Greciei şi marea insulă Eubea. 
Vremea era îngrozitoare — rece, ploioasă si 
furtunoasă. Potrivit unei frumoase tradiții 
marinăreşti, mai mulți membri ai echipajului 
au luat ceva ,intaritura" împotriva elementelor 
naturii la o bodegă din portul oraşului Khalkis. 
Ei au revenit la galeră într-o stare care nu le 
permitea sa vâslească, iar la puţin timp după 
ce am părăsit portul s-a pornit o furtună 
dinspre nord. Pentru siguranța bărcii şi a 
membrilor echipajului ,,Ímai putin apți", am 
îndreptat Argo spre un adăpost în primul port 
mic pe care l-am zărit. Nu era, desigur, un loc 
programat să-l vizitez, dar cu vântul care sufla în rafale şi cu ploaia care bătea pieziş prin 
strâmtoare, am fost bucuroşi să ancorăm şi să ne refugiem într-o clădire goală, aşteptând 
acolo, ca nişte găini plouate, să vină vremea bună. 

De-abia atunci am observat numele micului port. Se numea Nea Artaki - Noul 
Artaki — şi mi-am amintit de numele izvorului sacru al zeiței Artake, unde Iason şi-a lăsat 
ancora de piatră. Am plecat în oraş să verific dacă exista vreo legătură între micul port 
modern din Eubea şi izvorul din peninsula din Marea Marmara. La cooperativa pescarilor 
mi s-a spus că Noul Artaki a fost întemeiat de grecii care au revenit din vechiul Artaki sau 
Erdek, cu prilejul schimbului de populaţie dintre greci şi turci la începutul anilor 1920. 
Această informaţie a fost pentru mine o mare surpriză. Am întrebat dacă era pe acolo, 
întâmplător, cineva care şi-ar mai aduce aminte despre viața din zilele în care grecii au 
trăit la Erdek, cineva care ar putea să-mi spună ceva despre poveştile şi tradițiile locului 
lespectiv. Pescarii, reținuți şi ei la mal de furtună, aveau suficient timp să se consulte între 
el şi, până la urmă, au convenit că mai era un singur supraviețuitor cu care ar fi trebuit să 
stau de vorbă - Vasilis Kalatheri. 

— Credeţi că va fi de acord să-mi vorbească despre timpurile vechi din Artaki? am 
întrebat eu. Poate că acum este prea bătrân şi nu-şi mai aminteşte clar lucrurile. 

— Oh, nu, vă veţi convinge singur, mi s-a spus. Vasilis este o persoană remarcabilă, 
De când a plecat din Artaki, a călătorit în toată lumea. Ştie multe lucruri şi îşi aminteşte 
foarte bine multe întâmplări din viața sa. 

Înspre seară m-au dus la cafeneaua în care aranjaseră să-l întâlnesc pe Vasilis 
Kalatheri. Era într-adevăr una din acele persoane deosebite care reuşesc să trăiască până 
la o vârstă înaintată fără a-şi pierde facultăţile intelectuale. Se născuse în 1892 şi trăise în 
Erdek până aproape de 30 de ani, şi îşi amintea fiecare detaliu din perioada aceea. L-am 
întrebat mai întâi dacă ştia vreun loc in Erdek care să fi fost legat de povestea lui Iason şi 
a argonautilor. Şi-a dat imediat seama ce doream, şi mi-a vorbit despre izvorul pe care toţi 
îl numeau Artaki Krini sau Iason Krini — izvorul lui Artake sau izvorul lui Iason. Era 
cunoscut foarte bine, deşi unii începuseră să-i spună Pagatho. 

Unde era acest izvor? Nu trebuie decât să urmăreşti drumul principal care pleacă 
din port, cam vreun kilometru şi jumătate, şi care te duce direct la izvorul lui Iason. Cand 
era tânăr, toți erau convinşi că acesta era izvorul unde argonautii şi-au lăsat ancora de 
piatră. În 1908, un iaht britanic a vizitat portul, iar în cursul nopţii au fost trimişi câţiva 
oameni de pe el să ia piatra aceea. Piatra fusese rotundă, dar se crăpase în partea de jos la 
mijloc. În interior era un fel de scriere pe care nimeni n-a putut s-o descifreze. Am întrebat 
cum aş putea recunoaşte izvorul. Bătrânul m-a asigurat că era destul de uşor. Când voi 
ajunge acolo, voi vedea doi smochini mari si doi castani crescuţi alături. 

În Erdek, după şase săptămâni şi la 300 de mile depărtare de cafeneaua unde a avut 
loc convorbirea mea cu bătrânul, am văzut că numai un singur smochin strâmb mai 
rămăsese din cei patru pomi pe care Vasilis îi văzuse ultima oară, cu 60 de ani în urmă. 
Ceilalți fuseseră tăiaţi de un fermier care îşi extinsese livada de măslini până în apropierea 
fântânii. Un jet de apă inca mai tásnea dintr-o țeava, curgând într-un jgheab. Femeile isi 
aduceau covoarele ca să le spele, copiii se jucau în baltoace, iar carutasii din Erdek se 
opreau aici pentru a-şi adăpa caii. Se dovedea încă o dată că locurile în care se găsea apă 
au jucat un rol vital în călătoriile exploratorilor din epoca de bronz, A şti unde se găseşte 
apă bună, curată, pentru a realimenta o galeră cu un echipaj mare şi însetat, era o parte 
importantă a sarcinilor cârmaciului, şi, aşa cum am văzut la Afissos, asemenea locuri cu 
apăau devenit puncte fixe în vechea tradiţie a navigației de coastă. Ele au devenit puncte 
fixe şi în memoria poporului. Pentru micenieni, izvoarele de apă şi dumbrăvile erau locuri 
sacre, una din caracteristicile credinței animiste. Era firesc ca la un izvor sacru pentru 
zeița Artake să laşi o ancoră de piatră ca ofrandă pentru o călătorie care până acolo 
decursese bine, iar obiceiul de a închina unor zei o ancoră de piatră a navei era cunoscut 
în vechiul Egipt, ca şi in Grecia. Evident, în timpul lui Iason, zeița izvoarelor nu era 
Artake ; ea era o creaţie mai recentă, făcând parte din panteonul Greciei clasice. În vremea 
argonautilor, izvorul ar fi fost dedicat însăşi Marii Zeite, Mama Zeita, al cărei rol de 
pământ-mamă a fost moştenit de Artake. Ofranda lui Iason îşi are originea într-o lume a 
spiritelor mult mai primitive. 

Această lume a spiritelor n-a dispărut complet la Erdek nici azi, în secolul XX. La 
numai o jumătate de milă de drumul care duce la izvorul lui Iason se afla o dumbrava 
sfântă, un loc despre care s-a presupus că ar fi fost creat de izvorul lui Iason, cand 
argonautii au ajuns aici. Era o padurice de castani bătrâni uriaşi, izolată lângă o mică 
ridicătură de pământ. De pe o pantă a dealului tásnea un alt izvor, a cărui apă curgea 
printr-un canal natural, înainte de a fi captată şi dusă printr-o țeava dublă într-un bazin, 
din care apoi se scurgea în jos pe povârniş spre nişte livezi. De jur împrejur, terenul era 
cultivat intens, dar de această pădurice nu s-a atins nimeni. A fost lăsată în pace, deşi nu 
era evitată. Era un loc sfânt şi degaja această atmosferă. O linişte desăvârşită părea că 
învăluie locul. Nu se auzea niciun zgomot, decât murmurul apei si un razlet ciripit de 

păsări. Frunzele acelor pomi uriaşi încremeniseră şi ele. Chiar şi aerul era liniştitor. Se 
părea că timpul se oprise în loc, iar aici, în mijlocul dumbrăvii de lângă pârâiaş, era un 
arbore enorm atât de bătrân că inima îi dispăruse. În trupul său mare se săpase un tunel. 
Pereţii tunelului luceau, lustruiti de trecerea neîntreruptă a atâtor oameni, care se tarau 
prin scorbura din inima pomului. Era pomul dorințelor. Mi s-a spus că noaptea unii 
localnici veneau pe ascuns în acest loc sacru pentru a invoca vrăjile sale. Ei înconjurau 
bătrânul pom de câte ori le cerea vraja, iar apoi se târau prin tunel punându-şi în gând o 
dorință. Dacă săvârşeau acest ceremonial în mod corect, spiritele le împlineau dorința. Cei 
care se rugau lăsaseră daruri în acest pom al dorințelor, si pe crengile sale de jos atarnau 
bucăţi rupte din îmbrăcămintea lor şi mici portrete. Se pare că vechile credințe mai 
dăinuie şi azi, după 3 000 de ani. 

Resit Ertezun, istoricul din Erdek, era fericit că identitatea lui Artaki Krini a fost 
confirmată. A venit pentru prima oară la Erdek în mai 1946, în calitate de guvernator, 
într-o zi, a observat bucăţi de piatră albă licărind la suprafața, unui drum în construcție. 
Făcând unele investigaţii, i s-a spus că o 
parte din piatra pentru drum fusese scoasă 
din vechile ruine ale oraşului Cyzicus din 
apropiere. S-a dus să cerceteze ruinele, 
vestigii ale unui oraş roman, şi această vizită 
avea să-i schimbe viata. Interzicând ca acest 
oraş să mai fie distrus, a început să studieze 
istoria veche a peninsulei numită Kapidag. A 
învățat latina şi greaca pentru a putea citi în 
original lucrările lui Apollonius şi ale altor 
autori şi să cerceteze bazele istorice ale 
legendei argonautilor. Acum el era un ghid 
perfect pentru noii argonauti prin locurile pe 
care le identificase ca având legătură cu 
vechea legendă. 


La puţină vreme după sosirea lui 
Iason şi a tovarăşilor lui in Kapidag, ei s-au 
întâlnit cu regele Cyzieus, conducătorul 
dolionilor, tribul care trăia în câmpie, la 
istmul ce unea Kapidag de țărm. Regele 
Cyzicus era un tânăr cam de vârsta lui 
Iason, căsătorit de curând. Soţia sa, Cleite, 
tocmai sosise de pe continent. Cyzicus i-a 
invitat pe argonauti să tragă barca în portul oraşului său si să petreacă împreună. În 
timpul serbărilor, după cum scrie Apollonius, un trib sălbatic de băştinaşi — despre care se 
spunea că erau oameni cu şase braţe — au coborât din munti şi au atacat-o pe Argo în port. 
Aceştia au fost alungaţi de Hercule, suferind pierderi grele. (Potrivit afirmațiilor lui 
Apollonius, Hercule continua să facă parte din echipajul expediției, pe care nu-l va părăsi 
decât după următoarea etapă a călătoriei.) 

După ce petrecerile au luat sfârşit, Argo a pornit în larg. Ea a intrat în Marea 
Marmara, începând să înconjoare peninsula. Dar o furtună a adus barca înapoi la țărm, 
unde echipajul a reuşit să lege odgonul împrejurul unei stânci în locul numit Portul Sacru. 
Marinarii aruncaţi de furtună nu şi-au dat seama însă că au fost aduşi înapoi pe 
peninsula Kapidag şi că se aflau din nou pe pământul dolionilor. În întuneric aceştia i-au 
luat pe argonauti drept o banda de pirați şi i-au atacat. A urmat o încăierare sângeroasă. 

„ Mai multi conducători ¢ dolioni au fost ucişi, şi încă şi mai. rău, însuşi Iason l-a ucis pe 

regele Cyzicus fără să ştie cine era. Zorii au dat la iveală îngrozitoarea greşeală şi cele două 
tabere au încetat îndată lupta. Uluiti, dolionii s-au retras între zidurile oraşului, ducând 
cu ei trupul neînsuflețit al regelui, iar argonautii înspăimântați au început să-şi 
ispăşească pedeapsa pentru teribila crimă de a-l fi omorât pe omul care până nu demult le 
fusese gazdă. 


„Trei zile întregi argonautii şi dolionii l-au jelit [pe regele Cyzicus], 
smulgându-şi părul din cap. Apoi au defilat, în armura lor de bronz, de trei ori în 
jurul trupului neînsuflețit al regelui, l-au depus în mormânt, iar apoi s-au întrecut 
în jocurile ce se obişnuiau în asemenea ocazii, pe câmpia acoperită cu iarbă, unde 
movila ridicată în cinstea lui a mai putut fi văzută de cei din timpurile de mai 
târziu." 


Cleite, mireasa regelui, nu a putut să înfrunte viața singură, având soțul în 
mormânt. Şi ca o culme a nenorocirii, ea şi-a pus capăt zilelor — a luat o frânghie şi s-a 
spânzurat. Moartea sa a fost jelită până şi de nimfele din pădure, care au vărsat atâtea 
lacrimi încât au dat naştere unui izvor căruia oamenii i-au dat numele de Cleite, în 
amintirea unei mirese fără pereche, dar nefericite. 

Resit sugera că movila funerară a regelui Cyzicus ar putea fi marele tumul care se 
află la câteva mile la sud de istm, în apropiere de oraşul Bandirma, unde nu s-au făcut 
încă săpături. „Izvorul lui Cleite" este pârâul care se strecoară printre ruinele romane ale 
oraşului Cyzicus, denumit astfel pentru a cinsti memoria conducătorului dolionilor. 
Pârâul traversează exact centrul uriaşului amfiteatru roman, ale cărui ruine invadate de 
stancute domină acum livezile de cireşi şi câmpurile cu tufe de dud. În zilele de sărbătoare 
ale vechiului oraş, izvorul putea fi zăgăzuit astfel încât tot parterul amfiteatrului se 
umplea cu apă, iar actori în bărci în miniatură simulau bătălii pe mare pentru a distra 
publicul. 

După funeraliile regelui Cyzicus, timp de 12 zile Iason şi tovarăşii săi au fost 
imobilizati de vremea rea pe coasta peninsulei Kapidag, iar Resit era convins ca 
identificase Stânca Sacră în jurul căreia a fost legat odgonul bărcii Argo. Era o singură 
stâncă pe țărm care corespundea descrierii, şi Resit ne-a dus la locul pe care locuitorii de 
azi îl numesc Stânca Neagră. Pescarii din partea locului îl folosesc şi azi ca port de refugiu, 
căci este un bun adăpost când vântul şi valurile vin dinspre nord. Sfârşitul furtunilor care 
au ținut 12 zile i-a fost anunţat prorocului Mopsus de sosirea unui pescăruş albastru care 
a bătut din aripi deasupra capului lui lason, pe când acesta dormea pe plajă. Mopsus, care 
cunoştea graiul păsărilor, a putut să explice prevestirea. Le-a spus argonautilor ca pot 
de-acum să urce pe vârful sfânt al Muntelui Dindymun din centrul insulei şi să aducă 
jertfă zeiței Rhea, Marea Zeita Mamă. 


„Lăsând câțiva tovarăşi de-ai lor în barcă, [argonautii] au urcat pe munte. De 
pe vârf puteau vedea Ináltimile Macrian si, in fata lor, coasta Traciei pe toată 
lungimea ei — li se părea că o pot atinge. lar în depărtare ei vedeau, pe o parte, 
intrarea cetoasa a Bosforului şi dealurile Mysiei, iar pe cealaltă, apele râului 
Aesepus şi câmpia Nepeia din Adresteia." 


Aici Argus, constructorul de barci, a facut chipul sfant al zeitei Rhea, sculptandu-l 
dintr-un butuc bătrân de vita de vie. Argonautii au aşezat această statuie pe vârful unei 
stânci la adăpostul unor stejari înalți, şi au ridicat în apropiere un altar din pietre mici. 
Apoi şi-au pus pe cap coronite din frunze de stejar şi au purces la ritualul jertfei adusă 
zeiței Rhea, împlorând-o să alunge furtunile prin alte părți. În sfârşit, în ritmul muzicii lui 
Orfeu, „tinerii in armurile lor se învârteau într-un dans plin de barbatie, bătând cu săbiile 


> 


-  ——— VP MAGAZIN 
— 


— —— E —.. - 


>. 


TIM SEVERIN Expediția IASON 


lor în scuturi" pentru a inabusi tânguirile şi tristețea prevestitoare de rele, care încă se mai 
auzeau din oraşul in care dolionii îşi plângeau regele. Ca un semn al bunavointei ei, 
continua Apollonius, Marea Zeita a făcut ca pomii sa rodească din plin, iar fiarele sălbatice 
să-şi părăsească vizuinile şi să vină să se gudure pe lângă ei. Mai mult decât atât, un izvor 
a tasnit din pământ, acolo unde n-a fost văzută vreodată o apă curgând. 

Resit ne-a însoțit pe dealurile din centrul peninsulei Kapidag pentru a încerca să 
identificăm muntele sfânt Din-dymun, dar ceea ce părea o sarcină destul de uşoară a 
devenit cu adevărat grea. În ţinutul muntos din centru există mai multe vârfuri cu înălțimi 
foarte asemănătoare şi ne-am deplasat de la unul la altul sperând să identificăm locul din 
care puteam vedea în acelaşi timp Bosforul, Tracia, pe cealaltă parte a Mării Marmara, şi 
în jos spre Dardanele de unde venisem. Existenţa miraculosului izvor nu ne-a ajutat prea 
mult. Am trecut pe lângă cel putin cinci mici izvoare care se strecurau prin văile înguste de 
munte, în cele din urmă am decis că vârful pe care-l căutam era, după toate 
probabilitățile, punctul pe care turcii îl numeau Bunicul Munte sau Dedebayr, vârful cel 
mai înalt din Kapidag. 

Într-o plăcută vale împădurită din nord-estul Bunicului Munte se găseau ruinele 
unei mănăstiri greceşti - Mănăstirea Ciresii, cum o numesc turcii acum, dar care 
odinioară era mănăstirea Feneromani. La începutul acestui secol, un profesor de la 
Cambridge a făcut interesanta observaţie că locuitorii din districtul respectiv oficiau o 
curioasă ceremonie, care ar fi putut să-şi aibă originea în dansul mistic al argonautilor în 
jurul altarului zeiței Rhea. Potrivit afirmațiilor profesorului Razluck, preoții mănăstirii 
organizau în fiecare an o procesiune cu icoana Sf. Fecioare în prezența populației 
peninsulei. Această icoană, despre care se spunea că avea puteri magice, putea să vindece 
bolnavii şi infirmii. Uneori icoana era înşfăcată, într-un extaz religios, de către un om care 
trecea cu ea prin fata mulțimii, văitându-se şi topaind într-o stare de delir, alergând apoi 
în munți, în timp ce toți ceilalți îl urmau. Profesorul sugera că acesta nu era altceva decât 
dansul extazic al argonautilor din jurul altarului Mamei-Pamant. 

Astăzi mânăstirea zace în ruine, iar vestita icoană a dispărut. La Erdek, nimeni nu 
ştia ce s-a întâmplat cu ea — potrivit unor zvonuri, ea ar fi fost dusă la Istanbul. Eu, însă, 
ştiam exact locul unde se afla, pentru că bătrânul Vasilis Kalatheri a avut răspuns şi la 
această întrebare. Mi-a spus că, atunci când era tânăr, ceremonia avea loc în luna mai. 
Aproape toți locuitorii din Erdek străbăteau peninsula pentru a vizita mănăstirea, iar 
preoții apăreau şi ei, ţinând în sus icoana, şi strigând „Hooo! Hooo! în timp ce mulțimea 
mergea în urma lor. Vasilis nu văzuse niciodată un fanatic smulgând icoana şi fugind în 
munți. Dar ştia precis unde se afla ea acum. Când grecii au părăsit Erdekul — îmi spunea 
el — s-au dus pe furiş la mănăstire şi; au luat icoana, ascunzând-o într-un anumit loc de 
unde ar fi putut s-o ia la plecare. În seara aceea mi-a arătat-o : stătea agátatá în biserica 
nouă, nefinisată, din Nea Artaki. 

Plecarea noii Argo din Kapidag a fost o variantă mai tristă a plecării lui Iason şi a 
echipajului său. Fusesem preveniti că drumul care înconjura peninsula era renumit 
printr-o mare agitată şi periculoase rafale de vânt. De-abia aplicasem să parcurgem o 
treime din drumul din jurul peninsulei Kapidag şi am fost obligaţi să facem calea întoarsă, 
căutând un adăpost, apropiindu-ne atât de mult de țărm în graba noastră de a ajunge 
într-un port, încât cârma din partea stângă a navei s-a izbit de roci cu un scartait oribil. 
Izbitura aceea, aşa cum vom vedea, avea să ne dea necazuri mai târziu. 

După ce am aşteptat o zi întreagă ca furtuna să înceteze, am tras din greu, vâslind 
prin hulă spre est, până am trecut de peninsulă şi am putut să o luăm de-a lungul coastei 
de sud a Mării Marmara. La 3 iunie, Mark, care calculase numărul bătăilor de rame, a 
anunțat că de la plecarea din Voios fiecare vâslaş a efectuat 100 000 de bătăi. Echipajul a 
izbucnit în urale. Am atins această cifră târziu, spre seară, în timp ce luptam să ajungem 
la insula nelocuită Mola pentru a ancora pe timpul nopţii. În timp ce vâsleam, peste tot în 

jurul nostru lumina fosforescentă era învârtită de lamele vâslelor în mici vârtejuri, iar 
dedesubtul bărcii din lopata cârmei se rostogolea sub apă un penaj fosforescent ca o tichie 
a unui măscărici submarin. Ne-am strecurat spre locul de ancorare, un golf adânc 
înconjurat de stânci, razele lanternelor noastre trezind un imens număr de pescăruşi 
zgomotosi ce se adăpostiseră pentru noapte pe ţărmul stâncos, iar acum zburau în toate 
direcțiile în lumina lanternelor, ca nişte fulgi de nea. 

Din nou împărtăşeam aceeaşi soartă cu a primilor argonauti. Potrivit relatărilor lui 
Apollonius, tot aici îi părăsise vântul favorabil şi pe Iason şi oamenii săi, aceştia fiind 
obligați să vâsleaseă o zi întreagă pe căldură, până când au căzut cu toții, istoviti, pe 
mânerele vâslelor. În locul acela ni s-a întâmplat şi nouă acelaşi lucru. Am tras din greu la 
rame cu mâinile băşicate şi cu dureri în muşchi. Argo se târa ca un melc pe marea calmă, 
lucitoare. Când ne-a cuprins plictiseala şi oboseala, ritmul vâslelor a încetinit din ce în ce 
mai mult. Am descoperit că era un uşor contracurent care ni se opunea şi, cum navigam 
aproape de ţărmul Mării Marmara, conturul neclar al uscatului părea că se derulează din 
ce în ce mai încet. 

Urmam zilnic acelaşi program chinuitor. Ne sculam în zori, luam un mic dejun uşor 
şi ne aşezam la rame pentru a vâsli până la prânz. Făceam apoi o pauză de masă de o 
jumătate de oră, pentru ca după aceea să vâslim în continuare, până când soarele se 
pregătea să apună. Atunci ne îndreptam către cea mai apropiată plajă, încercând să găsim 
un loc de odihnă pentru noapte, pe nisip, pe prundiş sau, poate, pe podeaua vreunui mic 
restaurant părăsit. 

Undeva pe această coastă, potrivit spuselor lui Apollonius, Hercule a părăsit, în fine, 
echipa lui lason. Era după cea mai obositoare zi, în care vâsliseră cel mai mult, când 
întregul echipaj era atât de istovit, încât numai lui Hercule şi lui lason le-a mai rămas 
putere să ducă barca până la țărm, în momentul acela, puternicul Hercule, supărat de 
slăbiciunea tovarăşilor lui, şi-a frânt vâsla în două. Ajuns pe țărm, a plecat în căutarea 
unui pom din care să facă o nouă vâslă. In timp ce era plecat din tabăra argonautilor, pajul 
său, Hylas, s-a dus să caute apă de băut. Tânărul a ajuns la un izvor numit Pegae, şi când 
s-a aplecat să-şi umple cu apă urciorul de bronz, nimfa din lacul acela mic a fost atât de 
fermecată de frumusețea lui Hylas, încât s-a îndrăgostit de el, hotărându-se să-l păstreze 
pentru ea. Când a ajuns la suprafaţă, l-a cuprins cu braţele trăgându-l în apă, pentru a nu 
mai putea fi văzut niciodată. Un alt argonaut, Polyphemus din Larissa, în Thessalia, a 
auzit strigătele lui Hylas în timp ce acesta se îneca şi a plecat să-l caute. Pe drum l-a 
întâlnit pe Hercule şi amândoi au pornit pe urmele băiatului dispărut. 

Hercule, uluit, alerga în toate părțile strigând numele lui Hylas. În acel moment a 
început să bată un vânt favorabil şi Tiphys, experimentatul cârmaci, a hotărât să profite 
de el. A ordonat argonautilor plecarea în larg. Numai după ce Argo a parcurs o anumită 
distanță s-a observat că Hercule, Hylas şi Polyphemus lipseau din barcă. Unii dintre 
argonauti, sub conducerea lui Telamon, un bun prieten al lui Hercule, au vrut să se 
întoarcă de îndată pentru a-i lua. Alţii, conduşi de Calais şi Zetes, fiii Vântului de Nord, 
s-au opus : zeii au trimis vântul favorabil ca un semn şi nu trebuie pierdut. Argo trebuia 
să-şi continue drumul fără cei ce au rămas pe mal. S-a iscat o ceartă, iar după aceea a fost 
prea târziu pentru a se mai întoarce. Argo şi-a continuat drumul fără Hercule. 

Locul exact unde Hylas s-a înecat când s-a dus să caute apă este imposibil de găsit. 
Detaliile privind lacul lui Pegae sunt insuficiente, iar de-a lungul țărmului de sud al Mării 
Marmara, între Kapidag şi Golful Cius, solul este plin de mlaştini, izvoare şi chiar ape 
minerale termale. Potrivit legendelor greceşti, Hercule a mai rămas un timp prin aceste 
locuri, continuând zadarnic să-l caute pe Hylas. Când, în sfârşit, a renunţat, căci trebuia 
să-şi reia muncile, el i-a obligat pe oamenii de-acolo să continue căutarea. Mai târziu, 
aceştia au organizat un festival anual, în cadrul căruia tinerii alergau prin pădure strigând 
„Hylas! Hylas!". Se spune că Polyphemus a întemeiat oraşul, lui Cius ; iar Calais si Zetes, 


—— VP MAGAZIN 
ni — A  — _ — 
— —— s _ —— — 


Expediția IASON 


TIM SEVERIN 


cei care s-au opus să se întoarcă la tarm pentru a-l lua pe Hercule, au fost pedepsiți. Cand 
călătoria pe urmele lânii de aur s-a încheiat şi argonautii s-au reîntors la casele lor, 
Hercule a dat de urma fiilor Vântului de Nord şi s-a răzbunat. 

Tim(Timothy) Severin (n. 25 septembrie 1940, Assam, India) este un explorator, 
istoric şi scriitor britanic. Severin este cunoscut pentru încercările sale de a reface 
călătoriile legendare ale personalităţilor istorice. Severin a fost premiat cu Medalia de Aur 
a Royal Geographical Society şi cu Medalia Livingstone a Royal Scottish Geographical 
Society. El a primit Thomas Cook Travel Book Award pentru cartea Expediția Sindbad 
(1982). 

Severin a învăţat la Tonbridge School şi a studiat geografia şi istoria la Keble College din 
cadrul Universităţii Oxford. În 1960, pe când era student, Severin a încercat, împreună cu 
Stanley Johnson şi Michael de Larrabeiti, să refacă drumul lui Marco Polo pe motocicletă. 
Încercarea a eşuat din cauza problemelor legate de viză la granița cu China. 

Ulterior, Severin a recreat o serie de călătorii în scopul de a determina în ce proporţie se 
bazează legendele pe experienţe reale. Pentru a investiga legenda lui Brendan, Severin a 
cusut 49 de piei de bou, le-a întins pe un cadru de lemn, a făcut rost de un echipaj şi în 
mai 1976 a început să navigheze de pe coasta de vest a Irlandei. Nava, botezată Brendan, a 
ajuns în Insulele Feroe în iunie şi în Islanda în iulie. Brendan a rămas acolo până în mai 
1977, când Severin şi echipajul său şi-au continuat drumul spre vest. În mai puţin de două 
luni, nava a atins țărmul insulei Terranova. Cartea sa Expediția Brendan (1978) detaliază 
refacerea călătoriei pe mare a unui călugăr irlandez din Irlanda către Terranova cu un mic 
currach din piele. 


Pentru a investiga legenda lui Sinbad, Severin a construit o navă tradițională arabă cu 
velele cusute cu sfoară din nuci de cocos si a navigat din Oman in China(1980-198]). 
Călătoria, finanțată de sultanul Omanului, Qaboos bin Said, este descrisă în cartea 
Expediția Sindbad. 


Poemul epic Argonautica scris de Apollonius din Rhodos în Alexandria în secolul al 
3-lea î.Hr., a devenit baza documentara pentru următoarea expediție Severin. Maestrul 
constructor de nave Vasilis Delimitros din Spetses a construit o replica a unei nave din 
epoca bronzului, bazat pe un model la scară al navei Argo. În 1984, cu douăzeci de vâslaşi 
voluntari, Severin a plecat din nordul Greciei, prin Dardanele, a traversat Marea Marmara 
şi a trecut prin Strâmtoarea Bosfor în Marea Neagră realizând o călătorie de 1500 de mile 
(2400 km)pana în Georgia. De-a lungul expeditiei au identificat multe dintre reperele 
vizitate de Iason şi Argonautii lui, şi a găsit o explicaţie plauzibila pentru legenda lânii de 

2. aur. Severin a relatat t expediția i in volumul Jason Voya yage (1985). Cu — oegi navă, Argo, în 

1985 realizează un nou voiaj de la Troia la Ithaca, pe urmele lui Ulise, călătorie având ca 
inspiraţie binecunoscutul poem antic Odiseea. Calatoria a fost descrisă în volumul Ulysses 
Voyage(1987) 


Severin a scris şi ficțiune istorică. Seria Viking, publicată începând din 2005, se referă 
la un tânăr aventurier viking care călătoreşte în diferite parti ale lumii. În 2007 a publicat 
seria Aventurile lui Hector Lynch în care sunt relatate aventurile unui corsar de 17 ani de la 
sfârşitul secolului al XVII-lea. 

USS Centurion 
1602 ora locală (Zulu -10) 


— Conn, Radio. Mesaj ELF prin care ni se cere să venim la adâncime mică pentru coordonare cu 
Grupul de bătălie. 

Captain strânse tare brațele scaunului. 

— Nu vreau să urc la suprafață tocmai acum, a spus încet, cu o frustrare evidentă în glas. Mă ocup 
de contact, fir'ar să fie. 

— Îmi pare rău, Skipper. Grupul pare a fi foarte insistent. 

Tehnicianul radio era conciliantă. Oftând adânc, captain a spus: 

— L-ati auzit. Conning officer! du-l la douăzeci si cinci de metri adâncime. Pregatiti-va pentru 
comunicarea cu Grupul de bătălie. 

În timp ce submarinul se ridica încet prin apă, captain avea gânduri acre despre Navy, despre 
navele de suprafaţă, si — mai ales — despre un anumit amiral-aviator. 


1 Coming officer — ofițerul care — în lipsa comandantului — este responsabil de manevrarea navei. 

După cinci minute, cele mai profunde temeri ale sale privind aviatorii s-au confirmat. 

— Ce vreţi sá facem?!? aproape că a strigat, dar în ultima clipă a reuşit să se stăpânească. Nu cred 
ca am înţeles, Admiral, a spus cu o voce mai potrivită pentru spaţiile reduse din submarin. 

Liniştea era un reflex pentru mai toți submarinistii, iar skipper-ul nu făcea excepţie. 

— Ceea ce propuneţi este... trebuie să o spun... nu fără riscuri? 

— Sun conştient de acest fapt, Captain. 

Amiralul a îndepărtat repede grijile legate de un atac cu torpilă, apoi a concluzionat: 

— De altfel, cred că esti de acord că e timpul ca „bătrânica” să riposteze. Prima dată nu a făcut-o, 
nu împotriva atacului care a trimis-o la fundul apei, acolo. 

Captain a oftat, apoi a analizat datele fizice ale problemei. Desigur, prova unui submarin era special 
ranforsată cu măsuri destinate să evite inundarea ei în cazul în care acesta ar fi intrat direct în ceva. 
Totuşi, Legile lui Murphy nu putea fi ignorate. Dacă ceva putea merge rău, atunci va merge. 

— Sub-ul nu a fost construit ca un berbec de asediu, Admiral. 

— Nu=ţi cer să aplici o lovitură de berbec, Captain, doar un ghiont uşor. Avem aici un expert care 
consideră ca doar de atât este nevoie. Două ghionturi, apoi vă retrageti cu maximum de viteză. 

Să ne retragem cu maximum de viteză, Mda, sigur. Captain se abtinu să sublinieze cat de stângaci este 
un submarin care navighează cu spatele, dificultățile de manevră si, mai ales, cât de mult zgomot va 
produce. 

— Colţul de sud-est, ati spus? a întrebat delicat. 

— Afirmativ. Un ghiont în colţul de sud-est. 

— Aye-aye, Admiral — o facem. 

Captain a închis circuitul de comunicaţii si a privit prin compartiment cu un sentiment de 
irealitate. Apoi, a spus: 

— OK, l-aţi auzit pe amiral. Conning officer, du-ne la colţul de sud-est al Arizonei şi pregăteşte nava 
pentru un... ghiont. 


TFCC 
1603 ora localá (Zulu -10) 


— Vinee! 

Generalul Haynes s-a lăsat involuntar pe vine lângă marginea mesei. Cei doi ofițeri din Navy aflați 
de o parte și de alta, lângă el, i-au aruncat priviri surprinse, în timp ce ofițerul din Air Force zâmbea 
enigmatic. Temator, generalul din Army s-a ridicat. 

— Ce-i cu voi, oameni buni? a întrebat el oarecum amuzat. Sunteţi chiar asa de obișnuiți cu asta? 

„Asta” era un tunet cumplit ce răsuna prin compartiment si era mai degrabă simţit, decât auzit, in 
conexiunile ce făceau să tremure imaginile de pe ecranele computerelor, să vibreze cafeaua din căni şi 
făcea conversaţia aproape imposibilă. 

Batman a ridicat din umeri. 

— Pe aici, noi îi spunem sunetul libertății. 

Ofiţerul din Army a respirat adânc. 

— De unde vin eu, îi spunem baraj de artilerie, a bodogănit încet, dar s-a întors la treaba sa. 

Tombstone a arătat spre micul monitor TV montat în colțul compartimentului. 

— Priviţi — veţi vedea de unde vine zgomotul. 

Prin sistemul PLAT oferea o imagine 
panoramică a punţii de zbor, iar generalul a putut 
vedea sursa zgomotului. Un Tomcat aflat in 
catapulta dinspre prova accelerase motoarele la 
putere maximă, vibrând, cu JBD? ridicat în spatele 
său. În timp ce privea, a văzut o siluetă neclară 


aflată pe punte, în stânga avionului, cum salută cu 
un gest scurt, energic, iar altcineva se lasă jos pe 
punte si ridică o mână. Tomcat-ul s-a mișcat încet la 
început, dar după primele microsecunde a accelerat fantastic. A lăsat în urmă catapulta, o dâră de aburi 
şi foc si a tasnit peste prova portavionului. A dispărut din vedere câteva clipe, apoi l-a văzut din nou 
ridicându-se în aer. 

— Cred că a fost un sinucigaş, a spus generalul încet, cu vocea plină de admirație. 

Batman a negat dând din cap. 

— E doar rutină pentru băieţii aceștia, a spus, arătând spre Admiral Magruder. Pentru mine şi el, de 
asemenea. În urmă cu multi ani. 

— Nu chiar atât de multi, a ripostat Tombstone. 

Pe monitor se vedeau alte două F-14 ce rulau deja pe poziţii, peste JBD-urile acum reîncastrate în 
punte pentru a le permite accesul la catapulte, iar echipajele de pe puntea de zbor le așteptau într-o 
coregrafie specială a mișcărilor. După şapte secunde, tunetul s-a rostogolit din nou prin TFCC. 

— Treaba asta se întâmplă zi si noapte? a întrebat generalul, cu îndoială în voce. 

— Tomcat-urile fac cel mai urât, spuse Tombstone. Sau cel mai frumos — depinde pe cine întrebi. 
Celelalte tipuri de avion le auzi de asemenea, iar dupa un timp, poţi spune ce se lansează după cât de 
tare iti zbârnâie cabina. 

— Sau după câte reboot-uri fac computerele, a adăugat Batman. 

— lar în doar câteva minute, toate avioanele vor fi în zona de angajament, a continuat Tombstone, 
întorcându-și atenţia de la monitorul PLAT, pentru a studia display-ul tactic localizat în partea frontală 
a compartimentului. 

— Se va trage în toate părțile. Crezi că planul va funcţiona? 

— Trebuie să funcţioneze, a subliniat Batman. Nu avem alte alternative. 

— Admiral, apel de la S-3, a strigat TAO, fără ca măcar să se întoarcă cu spre ei, fiind cu privirea 
fixată pe ecranul din fata lui. Raportează zgomote, zgomote produse de contactul submarin — se pare ca 
vrea s-o şteargă! 

Atât Batman, cât şi Tombstone au înjurat încet. Apoi Batman a spus: 

— OK, atenţie la mine! Cunoasteti planul de joc. Să-ncepem! 

— Ce-i cu submarinul? a întrebat ofițerul din Coast Guard. 

— Sub-ul nostru e cu ochii pe el. iar dacă ratează, îl îndepărtăm din zonă şi-l trimitem pe S-3 
asupra chinezului. Mai ridicăm în aer niște elicoptere ASW, apoi ne ocupăm de altceva. 


USS Centurion 
1610 ora locală (Zulu -10) 


2 JBD - jet blast deflector — panou rabatabil ce are ca scop deflectarea jeturilor produse de motoarele avionului. 

Barajul de linii verzi ce dansau pe ecran şi puternicele bătăi de tobă din căști, zgomote produse de 
o sursă mecanică, au făcut ca un imens val de usurare să-l străbată pe Petty Officer Pencehaven, urmat 
imediat de o revarsare de adrenalină. Dacă a avut vreo îndoială — si a avut, trebuia să recunoască — acum 
s-a evaporat ca roua dimineții. 

Semnalele grafice ce traversau display-ul, corespunzătoare sunetelor produse de elice a dat 
răspuns clar la întrebarea dacă este sau nu un submarin ce se ascunde pe fund, în spatele Arizonei. 

L-a privit pe Jacobs, cu un zâmbet larg pe chip. 

— Cred că l-am găsit. 

Jacobs a aprobat. 

— Cred că tu l-ai găsit, a subliniat el. 

Zâmbetul i s-a adâncit, până a ajuns să semene cu un rânjet. 

— Dar o să-l distrugem — împreună! 

— Sonar, Conn. Am nevoie de o soluţie de tragere imediat! S-a auzit vocea comandantului. 

— O calculăm acum, sir. Gata, a răspuns Pencehaven. Cerem wepons free. 

— Wepons free. Foc de voie. Inundati tuburile trei şi cinci — al vostru e, băieţi. Bine lucrat. 

Pencehaven a reverificat soluția, cu degetul pe butonul de tragere. Apoi, privind la Jacobs i-a luat 
mâna si i-a apăsat-o ferm pe buton. 
— Primul foc iti aparţine, prietene, a spus. Şi mulțumesc. 


Un bubuit slab a cutremurat submarinul când torpila 
a fost lansată din tub. A apărut imediat pe display-ul 
acustic, imediat ce zgomotul i-a saturat căştile. Controlul 
automat al intensității sunetelor, a intervenit, reducandu-l 
la un nivel tolerabil. 

— E bine, e bine, îngâna Jacobs incetisor, urmărind 
indicaţiile aparaturii. Poti fugi, dar nu te poţi ascunde. 

Şi, într-adevăr, era un adevăr pentru torpila Mark 38 
ADAC. Era dotată cu capabilități atât acustice, cât si wake 
homing, precum şi cu un discriminator logic care o tinea 
departe de propriul submarin. Odată ce a stabilit primul contact cu obiectivul-tinta, era practic imposibil 
ca să fie evitată. 

Pencehaven şi Jacobs vedeau cum torpila descria un cerc larg, apoi traiectoria a devenit dreaptă 
când a stabilit contactul ce apărea acum pe ecranul lor ca un simbol romboidal verde strălucitor. 

— Recomand trecerea pe sonar activ, sir, a spus Pencehaven. 

Nu mai exista nici un avantaj în a menţine sonarul pasiv pentru depistarea contactului. Celălalt 
submarin ştia acum că ei se aflau acolo. După lansarea torpilei, nu puteau ajunge la altă concluzie decât 
că nu sunt singuri în zonă. 

Pe când supravegheau, o perdea de zgomote a acoperit ecranul. Contactul a dispărut, sub bruiajul 
sonic. 

— Sir, trebuie să trecem pe activ, a spus Percehaven cu o notă de urgenţă în glas. 

— Am auzit, am auzit — treci pe activ, a ordonat captain. 

Evident, submarinul inamic a detectat torpila — şi cine n-ar fi făcut-o, după cât zgomot producea în 
apă — si a lansat câteva momeli-dispozitive producătoare de zgomot. Acestea se roteau frenetic prin apă, 
eliberând jeturi de bule de aer sub presiune, şi probabil că aveau în interior şi generatoare de sunete. 
Întregul spectru pasiv a fost inundat cu frecvenţe noi, linii strălucitoare ce se agitau frenetic, acoperind 
total submarinul inamic. 


VP MAGAZIN 


KEITH DOUGLASS ATAC! ATAC! ATAC! 


Au putut vedea cum torpila este distrasă către dreapta de o astfel de momeală. Jacobs a făcut 
automat corectia, îndepărtând-o de ea si readucând-o pe cursul initial. 

— Cât mai este? a întrebat Pencehaven. 

— Încă cinci sute de metri, a răspuns Jacobs. 

După care, cablul-cordon ombilical care conecta torpila la submarin era tăiat, telecomanda 
încetând. 

— Dom'le, uite cum fuge. Cât are, patruzeci de noduri? 

— Cam așa, a aprobat Jacobs. Propulsia lui trebuie să fie... 

— Hai să mai lansăm una, băieţi, a ordonat vocea comandantului. N-are sens să riscăm. 

— A doua lansare, aye, sir, a confirmat prompt Pencehaven. 

Fără ca măcar să se uite, știa că Jacobs stabilea soluţia de tragere pentru a doua lansare. Asta va fi a 
lui, doar a lui. A așteptat ca Jacobs să confirme, apoi a apăsat butonul. Încă un tunet înfundat a străbătut 
submarinul, însoţit de suieratul aerului comprimat ce era expulzat din tub. 

— Shit! au exclamat simultan amândoi. 

— Se apropie! a strigat Pencehaven. Torpilă, torpilă în apă, direcţia relativă 0-0-0. Distanţa zece mii 
metri. Proceduri evazive. 

S-a ţinut zdravăn de mânerele scaunului când submarinul a virat strâns către dreapta. 

— Momeli, a ordonat. 

Deodată, a fost la fel de plină de sunete, precum fusese mai înainte contactul inamic. Submarinul a 
lansat o torpilă către ei, iar în timp ce americanii au trimis şi ei una pe aceeaşi direcție contrară, 
problema lor principală în acest moment nu era să ghideze torpila către ţintă, ci să evite a fi ei înșiși 
ţintă. Jacob a largat cablul de ghidaj şi s-a rugat pe tăcute ca torpila să-și atingă obiectivul. 

Submarinul naviga acum pe o direcţie diferită cu o sută optzeci de grade fata de cursul său de 
bază. Vira din când în când puternic către tribord, apoi către babord, întretăindu-și de câteva ori chiar 
propriul siaj. În sfârşit, adâncimea fundului oceanului a crescut sub un unghi abrupt. Pencehaven 
supraveghea indicatorul de adâncime și observă că submarinul se mișca sub termoclină, întrând într-o 
zonă a apei unde undele sonore sunt reflectate mai degrabă spre fund, decât spre suprafaţă. Schimbarea 
de adâncime a fost căutată pentru a ascunde zgomotul făcut de submarinul american, fata de cealaltă 
torpilă. 

— Nu poate fi mai mult de o singură torpilă, a şoptit Pencehaven, cu o voce abia audibilă. Uite, s-a 
luat după prima momeală. 

Şi, într-adevăr, ecranul îi confirma observaţia, în timp ce mica torpilă zgomotoasă lansată de 
minisub se îndrepta direct către unul dintre generatoarele de zgomot. Treizeci de secunde mai târziu, 
amândoi şi-au dat jos castile pentru a evita să fie asurziti de zgomotul exploziei. 

— Mă întreb câte torpile are la bord, a spus Pencehaven, cu o voce niţel mai tare. 

— Nu pot fi mai mult de una sau două, a observat Jacobs. E prea mic pentru a fi dotat cu mai 
multe. 

— Înapoi la vânătoare, băieți, s-a auzit vocea comandantului pe circuit. Ne ridicăm la adâncime 
mică — vreau încă două torpile în fundul ticălosului. 

Termoclina era un fel de curva, una care te si ajută, dar te si fentează rău, reflectă Pencehaven. 
Sigur, iti ascunde propriul zgomot fata de un submarin inamic, dar, în același timp, blochează ecoul 
transmisiilor propriului sonar activ, deși păstrau tăcerea pe navă în timpul manevrelor evazive. Cea mai 
bună vânătoare era atunci când ambele submarine se aflau în același strat acustic. 

Când au ajuns la adâncime mică, contactul inamic a reapărut pe ecrane. 

— Am soluţie de tragere, a anunţat Jacobs. 

— Nu se lansează, nu se lansează! a strigat captain. Suntem prea aproape de portavion. 

Pencehaven a înjurat în gând. Portavionul îi apărea pe ecran ca un romb mare, verde, cu o 
semnătura acustică inconfundabilă, atât pe display, cât şi în căști. Numai un portavion avea acest chug- 
chug specific, lovituri ritmice ce însoțeau operaţiunile de pe puntea de zbor, suieratul şi scartaitul 
caracteristic pompelor de răcire ale reactorului. 

— N-avem cum să lansăm, a subliniat el. 

— Cel mai bun lucru pe care-l poate face portavionul ar fi s-o taie de-aici, a spus Jacobs, dând din 
cap cu frustrare. Mai avem, totuși, două torpile în apă. Poate că una dintre ele... 

În timp ce supraveghea ecranul, contactul submarin a dispărut. 


Viking 701 
1621 ora locală (Zulu -10) 


Rabies lăsă să-i scape un strigăt de încântare. 

— OK, fraţilor, e timpul să ne justificăm solda. E-al nostru. 

Desron tocmai confirmase ridicarea interdictiilor pentru cele două elicoptere ASW si pentru S-3. 
Torpilele lor erau, practic, de același tip cu cele din dotarea submarinului, iar cu două elicoptere în 
contact cu obiectivul inamic — ceea ce asigura o localizare precisă — soluţia de tragere era de cinci ori mai 
precisă. 

— Cine atacă primul, elicopterele sau noi? a întrebat TACCO. 

— Helo sunt mai aproape, dar nu chiar la distanța minimă, a precizat copilotul. Cred că 
elicopterele. 

Edificat asupra situaţiei, ceva mai târziu, 
TAO de pe Desron a ordonat: 

— Paddyhawck 6-0-1, atacă ţinta cu torpile. 

Lui TACCO i-a scăpat un mormăit de 
frustrare. 

— A fost al meu, numai al meu, spuse 
poticnindu-se. Doar dacă... 

Rabies a adus avionul S-3 într-un viraj 
strâns, îndreptându-l spre helo de atac. Au 
privit cum torpila a fost largată, plesnind 


zgomotos la contactul cu suprafaţa. Prin apa 
limpede ca cristalul, îi puteau urmări 
traiectoria către adâncime. Lui Rabies i se păru chiar că vede conturul minisub-ului, o pată întunecată pe 
fondul coralilor și al nisipului alb de pe fund. 

Dar... stai așa... asta era o... 

— Homeplate, aveţi o torpilă ce se apropie de voi, spuse cu o voce calmă, în ciuda tensiunii care-i 
provoca crampe. Repet, torpilă pe curs de apropiere! 

— Am depistat-o, Hunter, a izbucnit TAO. 

Rabies a văzut cum Jefferson a început să vireze. Era o manevră evaziva ASW standard, desi, 
probabil, ineficientă în aceste ape. 

În primul rând, portavionul era prea masiv, şi-i lua prea mult timp ca să înceapă o schimbare de 
direcţie. Raza sa de viraj măsura câteva mile. 

In al doilea rând, distanţa era prea mică. Nu era timp nici măcar ca pupa să reflecte schimbarea 
cursului, şi cu atât mai putin să fie o măsură eficientă. 


USS Centurion 
1630 ora locală (Zulu -10) 


— Cu o ţintă atât de mare, nu poate rata, a spus Pencehaven. 

Privea geometria atacului, cu groaza invadându-i inima. Sigur, nu nava sa era cea care urma să fie 
torpilată — faptul îl bucura. Dar ce se va întâmpla cu cei şase mii de oameni de la bordul portavionului? 
Si nu era acesta punctul central al întregului plan — să aibă capabilități aero pentru a stabili 
superioritatea aeriană pentru trupele ce vor interveni pe uscat? 

O ideea i-a trecut prin minte şi, fără să se mai gândească, a acționat comutatorul sistemului de 
comunicații. 

— Captain, recomand curs 2-4-0, viteză maximă posibilă, a spus cu fermitate. Sir, dacă ne putem 
apropia suficient de aproape, putem lansa nişte momeli în calea torpilei. Am văzut deja că e o torpilă 
„proastă” — o putem păcăli, sir. Sunt sigur de asta. 

— Portavionul are şi el propriile momeli-generatoare de zgomot, a subliniat captain. 

Pencehaven a negat, dând din cap. 

— Va fi prea aproape, sir. Chiar dacă ar reuşi să distrugă torpila, se va întâmpla prea aproape de 
pupa portavionului. Unda de şoc a exploziei ar putea avaria elicele. Ştiu că are patru, dar va pierde din 
manevrabilitate, și atunci... 

Pencehaven nu a mai trebuit să-şi termine gândul. Toţi cei de la bordul submarinului știau ce 
înseamnă să pierzi o elice — o drastică diminuare a manevrabilitatii. lar dacă portavionul nu putea 
manevra, nu putea să vireze în vânt pentru lansarea/aterizarea avioanelor. 

— Recomand lansarea de momeli pentru protecţia portavionului, a concluzionat Pencehaven. 

Nimeni nu ajunge la comanda unui submarin dacă este şovăitor în luarea deciziilor. Răspunsul 
comandantului a fost instantaneu: 

— Roger, conning officer, vino la tribord, pe curs 2-4-0, viteză maximă. Mecanic, dá-mi tot ce poți. 
Vom grohăi mai tare decât porcu’ , dar trebuie să vedem ce poate face ,tava” asta veche. 

Știu eu de ce e in stare ,tava” asta, se gândi Pencehaven. Doar abia a fost modernizată, ce mama dracu’. 
Dacă a fost vreodată un moment potrivit ca să scoată viteză maximă, acum este. 

În spatele lui, Jacobs era abătut. 

— lar ne băgăm în raza de acţiune, a spus. Și zgomotosi ca o mata în călduri. 

— Nici o problemă, Renny, a spus Pencehaven cu mai multă încredere în glas decât avea. Cum am 
zis, astea sunt nişte torpile „proaste”. S-au mai luat după momeli — o vor face si-acum. Și stim amândoi 
că sub-ul are în dotare probabil numai două. După figura asta, va trebui să o şteargă rapid, si-atunci ne 
luăm noi de el. 

— Până acum nu prea ne-am descurcat, a subliniat Jacobs. 

Pencehaven a scuturat din cap, abtinándu-se un moment. 

— E al meu, Renny. Numai al meu. 

Pe másurá ce submarinul se apropia cu maximum de vitezá posibil, ín interior totul vibra. Ape se 
scurgea pe corpul lui ca un fluid vâscos, dens, sunetele pătrunzând prin coca hidrodinamică, vortexurile 
stârnind zgomote când apa trecea pe vrea protuberanta. Sub-ul a fost construit pentru a fi silențios, dar 
era imposibil să înaintezi în liniște si la viteză maximă. Echipamentul necesar menținerii reactorului 

nuclear, apa la contactul cu coca, chiar şi vibrația periscopului în tub, toate contribuiau la cacofonia ce se 
răspândea acum în apă. 

Pe când îl supravegheau, contactul a virat la 180, venind direct către ei. 

— OK, smechere. Să vedem la ce te duce mintea, a spus Pencehaven cu voce joasă. 

Celălalt submarin a accelerat, la rândul său, la viteză maximă. Nici o torpilă nu a mai fost lansată în 
apă. O clipă, Pencehaven s-a mirat. Ar fi trebuit să lanseze, nu? Dar... numai două torpile, atât au avut. 
lar acum era neinarmat si se grăbea să găsească un adăpost. Dar nu-l va găsi, nicăieri in acest sector 
subacvatic, nu atât timp cât USS Centurion este aici. 

— Captain, se îndreaptă înapoi spre Arizona, a spus Pencehaven. Recomand să-l lăsaţi să creadă că 
l-am pierdut, apoi executăm manevra recomandată de pe portavion. 

— Roger, acesta este planul, spuse vocea fermă a comandantului. Treci pe sonar activ în modul- 
căutare. Imediat ce vom pierde contactul. Să-i lăsăm să creadă că nu avem nici un indiciu despre poziţia 
lor. Apoi, la comanda mea, opresti sonarul si ne apropiem de Arizona. 


TECC 
USS Jefferson 
1645 ora locală (Zulu -10) 


A fost rândul ofițerului din Army să devină confuz, în timp ce ceilalți — din Navy si Coast Guard — 
adunați in jurul mesei păleau îngrijoraţi. Se uită în ochii fiecăruia, încercând să găsească o explicaţie, 
apoi a privit din nou ecranul tactic. 

— Ce-i cu simbolul acela haios? 

Într-un târziu, Magruder a răspuns. 

— O torpilă inamică. Şi este directionata fix către noi. 

— Dar ce face Centurion? a intervenit Green. 

O încruntare îi stăruia pe chip, apoi ochii i s-au luminat. S-a întors spre Lab Rat şi a precizat cu 
demnitate. 

— Se pare că nu suntem singurii de pe-aici care avem idei bune. 

Cu toţii se uitat insistent la ecran, în timp ce Centurion sprinta spre nava lor, vectorul ce-i indica 
viteza crescând la o lungime aproape de neimaginat pentru un submarin. Noi simboluri au fost afișate 
pe ecran, marcând faptul că a lansat momeli. În timp ce priveau, simbolul torpilei a virat brusc la stânga 
si s-a îndreptat către una dintre ele. La fel de brusc, Centurion şi-a schimbat cursul, apoi a dispărut de pe 
ecran. 

— Ok, îi sunt dator o bere omului acesta, a spus batman încet. 

Apoi şi-a redirecționat atenţia către TAO. 

— Câte avioane de luptă mai avem de lansat? 

— Încă șase, sir, a precizat TAO. Toate sunt în stand-by şi gata de lansare. 

Batman s-a întors către Tombstone. 

— Ca-n vremurile bune, nu-i asa? 

— Nu chiar, a răspuns Tombstone. Acum nu suntem în carlingă. 

USS Centurion 
1700 ora locală (Zulu -10) 


— Conning officer. Vreau să mă asculti cu foarte, foarte mare atenţie. Vocea captain-ului era calmă, 
fără să trădeze nici cea mai mică urmă de nervozitate. Va fi ca atunci când facem o apropiere la cheu. 
Doar că nu-l poţi vedea. Vom folosi aceleași viteze şi aceleași mici corectii de curs. lar la semnalul meu, 
transmite celor din sala mașinilor că vreau un ,,marche arriere” cum n-a mai făcut nava asta în viata ei. 

Conning officer a aprobat dând din cap agitat şi a privit către 
Chief of the Boat”, aflat în spatele celor de la cârmă şi planuri“. Chief 
a confirmat. 

— Floare la ureche, Captain, a spus COB, mai mult pentru 
conning officer decât pentru comandant. Pot face treaba asta şi-n 
somn, de o sută de ori. 

Captain a mormăit. 

— Păi, dacă ţi-ai propus să tragi un pui de somn acum, eu zic 
să-l laşi pe mai târziu. 

Desi glumita era slabă, neconvingătoare, a mai atenuat 
nervozitatea din micul compartiment, stârnind câteva chicote tăcute 
printre membrii echipajului. 

— OK, băieţi — începem. Drept înainte o treime, rotații pentru 


un nod. £ 
Mişcarea submarinului era imperceptibilă, dar cu toții priveau cadranul vitezometrului al cărui ac 
indicator urca încet. Tremura, abia ridicându-se deasupra semnului „zero” şi a rămas acolo. 

— Bună treabă, mecanic, a spus încet comandantul, retinánd cât de bine au menţinut, cei din sala 
mașinilor, presiunea aburului în turbina principală. Artă și precizie. 

Au înaintat cu viteza aceea minimală un timp care li s-a părut cât o eternitate, apoi captain a 
ordonat: 

— Stop motoarele. 

A privit de jur împrejurul centrului de control, apoi a ordonat: 

— Sună alarma de coliziune. 

O lumină roşie a început să palpite într-un ritm specific, anunțând o coliziune iminentă, deși 
aceasta era intenţionată. 

— Tot echipajul pregătit pentru soc, a continuat comandantul, cu vocea joasă. 

Deodată, submarinul s-a cutremurat. Mișcările violente nu erau specifice submarinelor, şi chiar şi 
membrilor experimentați din echipaj li s-a tăiat răsuflarea. Un scrásnet oribil a răsunat precum un clopot 


3 Chief of the Boat — COB - subofițer de la bordul navei care actioneza ca un consilier al comandantului și secundului, in 
problemele referitoare la disciplina și ordinea echipajului. 
4 Planesman — marinar ce acționează comenzile planurilor de profunzime de la prova si pupa submarinului. 

spart, iar tot echipamentul fixat în suporturi a zdrăngănit puternic. Apoi, unul dintre marinari a lăsat să- 
i scape un geamăt de panică. 

— Calm, calm, a avertizat comandantul. Tineti minte, facem treaba asta intenţionat, cu un anumit 
scop. 

Zgomotul şi vibraţiile păreau a continua la infinit, crescând în intensitate și forță pe măsură ce 
carena submarinului făcea contactul tot mai dur cu vechea epavă aflată demult pe fundul Pacificului. 
Într-un târziu, s-a simţit o încetinire perceptibilă a mișcării. Apoi a încetat la fel de brusc cum începuse. 

La sonar, Jacobs si Pencehaven isi scoseserá cástile de la urechi pentru a nu-și afecta auzul. 
Ascultaseră zgomotele produse de coliziune prin difuzoarele aflate sus, deasupra capului, apoi şi-au pus 
căştile la loc imediat ce s-a făcut liniște. Slab, dar perfect perceptibil, auzeau geamătul vechii epave ce-şi 
modifica poziţia, tone şi tone de metal de pe timpul celui de-l Doilea Război Mondial miscandu-se din 
locul unde zăcuse atât amar de ani. Arizona nu s-a rupt nici acum, dar nu exista nici o îndoială că 
manevra lor a avut efectul scontat. 

— ÎI aud! a strigat Jacobs, urechea-i sensibilă prinzând primul semn al unui nou zgomot. Elicele se- 
nvart’ — încearcă s-o şteargă! 

Dar, chiar în timp ce vorbea, putea afirma că e degeaba. Arizona, odată ce a început să se miște, 
avea o forţă inexorabilá. lar micul submarin inamic se plasase — pentru protecţie — într-o poziție prea 
apropiată de bordul ei. 


TECC 
USS Jefferson 
1702 ora locală (Zulu -10) 


— L-am distrus, a răsunat o voce pe circuitul SEAL. 

Batman s-a întors s-pre difuzor, cu un zâmbet larg pe fata. Apoi la privit pe Tombstone. Fostul lui 
comandant a dat din cap, apoi a ordonat: 

— Weapons free asupra tuturor unităților chineze. Vreau nava aia să fie spulberată, doar o pată 
neagră pe apă, o epavă în flăcări, m-ai înțeles? 

— Aye-aye, Admiral, a răspuns Batman, cu vocea plină de bucurie sălbatică. O epavă în flăcări va fi. 

S-a întors spre Bam-Bam, cu o privire arzătoare. 

— Transmite ordinele. 


ARRY ON! 

= mpreună, Obi-Wan Kenobi şi Qui-Gon Jinn luptau umăr la umăr. 
[Fens pulsa intre ei. Fara a-si vorbi, stiau unde si cum se misca 
celalalt, cand urma sa loveasca. Cand Qui-Gon inainta, Obi-Wan se 
retragea pentru a-i proteja flancul. Cand Obi-Wan ataca in dreapta, Qui- 
Gon avea grija sa fie acoperit dinspre stanga. 

Clat’Ha li s-a alaturat, cu cate un blaster in fiecare mana si un altul in 
tocul de la coapsa. Qui-Gon şi ClatHa s-au mişcat repede administrand 
dactylul arconanilor, încât aceştia şi-au revenit destul cat să rămână uniți 
şi să lupte. Si Treemba şi un grup de arconani doborau orice draigon ce 
îndrăznea să se apropie de intrare. 

Planul lui Obi-Wan funcţiona. Trupurile draigonilor căzute unul peste 
altul blocau intrarea. Obi-Wan, Qui-Gon şi Clat'Ha au lăsat o mică grupă să 
o apere şi au alergat către următoarea intrare. Şi bătălia a reînceput peste 
tot. 


Înainte de moartea sa, Jemba ordonase whipidilor şi huttilor din Offworld 
Corporation să apere grotele unde se adăpostiseră. Îi instruise să tragă de 
după stâncile din afară. Era o strategie prostească. Sute de mineri au fost 
măcelăriți. În sfârşit, Obi-Wan şi Qui-Gon i-au convins să lupte la intrarea 
în peşteră şi să se folosească de trupurile draigonilor doboráti ca de nişte 

scuturi. 

Minerii Offworld şi Jedi colaborau la paza întrărilor, dar draigonii săpau 
printre stânci altele noi, astfel că uneori reuşeau să pătrundă şi să-i atace 
pe mineri din spate sau de deasupra. Aici interveneau arconanii. Până la 
lăsarea serii, devenise evident oricărui whipid şi hutt de acolo, că arconanii 
nu erau nişte laşi. Erau ființe născute în grote şi în întuneric, iar când era 
nevoie să lupte în condiţiile cu care erau obişnuiţi, se dovedeau a fi abili şi 
feroci. 

Niciun draigon care a intrat prin tunelele săpate în tavanul grotelor nu i- 
a luat prin surprindere pe arconani. Într-adevăr, arconanii erau atât de 
cumpliti, încât, până la urmă, whipidi si hutti s-au retras lăsându-i pe ei să 
termine bătălia. 


La căderea nopții, Obi-wan şi Qui-Gon încă se mai luptau la ultima 
dintre intrările în grote. Din boturile draigonilor ieşeau aburi când scoteau 
tipete pătrunzătoare în aerul întunecat. Dar acestea se schimbasera de la 
strigăte războinice la semnale. Deodată, ceea ce mai rămăsese din stoluri a 
scos un urlet şi s-au ridicat în aer. Draigonii s-au rotit de două ori deasupra 
insulei, apoi au zburat înfrânți. 

Când s-a înălțat strigătul de victorie al supravietuitorilor whipidi si hutti, 
Obi-Wan s-a gândit că seamănă cu o ovatie de uşurare. Dar când un whipid 
uriaş a venit şi i-a ars o palmă zdravănă pe spate, iar hutti l-au înconjurat 
aplaudând, Obi-Wan şi-a dat seama că nu era vorba de simple strigăte de 
usurare. Foştii lor inamici îi ovationau pe Jedi. 

lar mai târziu, când el şi Qui-Gon s-au dus în grota lui Jemba ca să ia şi 
restul de dactyl, nimeni nu a încercat să-i oprească. 


Datorită ordinelor lui Jemba, peste trei sute de mineri Offworld au fost 
ucişi în bătălie. Optzeci şi şapte de arconani şi-au pierdut vieţile. Grotele 
răsunau de gemete şi jale. 

Obi-Wan a zăbovit în peşteri, privindu-şi prietenii ce jeleau. Era timpul 
ca Si Treemba să fie alături de ai sai. Obi-Wan i-a pus o mana pe umeri si l- 
a strâns uşor, apoi a plecat. 


Numărul minerilor a fost redus aproape la jumătate. 

În timp ce arconanii jeleau, Clat'Ha făcea planuri de viitor. S-a dus la 
unul dintre căpitanii lui Jemba, un hutt pe nume Aggaba, şi i-a spus: 

— Aggaba, vreau să te angajez pe tine şi pe oamenii tăi. 

— Pe care dintre ei? a întrebat Aggaba suspicios. 

— Pe toţi, a răspuns ea. Eşti comandantul temporar al acestora, pana 
ajungeţi pe Bandomeer. Vă plătesc eu contractele. 

— Şi apoi, ce se-ntâmplă? a întrebat Aggaba. 

Avea o lucire vicleană în privire, întrebându-se cam ce profit ar putea 
face. 

— Vă ofer tuturor invitaţia să lucraţi pentru compania noastră minieră, a 
spus Clat'Ha. Mai gandeste-te. Când vom ajunge pe Bandomeer, şefii tai te 
vor retrograda, punând pe altcineva să te comande. Aceasta este şansa ta 
să scapi de Offworld Mining, să ai o slujbă mai bună unde vei fi plătit mai 
bine, şi pe termen lung. 

Aggaba şi-a lins buzele uitându-se în jur, ca şi cum fusese prins în colt. 

— Contractele noastre nu vor fi ieftine, a spus. Vreau — să zicem — două 
mii pentru fiecare lucrător. 

— Oricati bani v-aş da, a contrat Clat'Ha, se vor duce în conturile 
corporatiei voastre. Asa ca va fac o oferta mai buna. Va dau douazeci la 
fiecare si un bonus personal de douazeci de mii doar ca sa semnati cu mine. 

Ochii lui Aggaba au devenit plini de încântare. ClatHa isi ascunse 
bucuria. Aggaba va accepta oferta din lăcomie. Dar restul lucrătorilor îşi vor 
câştiga libertatea. 


Capitolul 24 


Qui-Gon ştia când e timpul să recunoască că s-a înşelat. Îl subestimase 
pe Obi-Wan Kenobi. 

Reparatiile era aproape terminate. Plecarea era planificată în zori. Qui- 
Gon a ieşit din navă pentru a arunca o ultimă privire asupra oceanului. 
Avea nevoie de câteva clipe pentru a se gândi la ceea ce se întâmplase. 

În jurul său, valurile se loveau de stânci, în timp ce se uita la sateliții 
multicolori, ce începeau deja să pălească pe măsură ce lumina zorilor 
creştea. Se gândea la cuvintele lui Yoda, spuse nu cu mult timp în urmă: 
Singuri nu putem trai viețile. Dacă un ucenic nu vei luat, atunci, cu timpul, 
soarta va alege poate. 

Qui-Gon încă nu era sigur dacă soarta i l-a adus pe Obi-Wan ca 
Padawan, sau doar i-a adus întâmplător la un loc pentru o aventură 
ciudată. Considera că a fost o coincidenţă faptul că amândoi se îndreptau 
către Bandomeer. De fapt, Yoda l-a trimis pe băiat pe Bandomeer, în timp 
ce ordinele primite de Qui-Gon veneau de la Senat - de la cancelarul 
Suprem în persoană! Nu era nicio şansă ca Yoda şi Cancelarul Suprem să fi 
făcut un asemenea aranjament împreună. 

Dar, iată că se întâmpla. 

Amândoi se duceau pe Bandomeer, iar Qui-Gon avea un sentiment de 
nelinişte în legătură cu această însărcinare. Şi mai era ceva. Nu era o 
treabă simplă pentru un Jedi să intre în contact cu mintea altuia. Era o 
chestie intimă, genul de lucruri care se făcea doar între prieteni foarte 

apropiaţi. Sau între Cavaler şi Padawan-ul său. 

Pentru prima dată după mult timp, Qui-Gon nu ştia ce să facă. 

Când nesigură calea se arată, să aştepţi, mai bine este, îi spusese Yoda 
de nenumărate ori. Acum voia să folosească sfatul lui Yoda, chiar dacă avea 
impresia că Yoda ar fi dorit să facă exact invers. Nu voia să-i ceară lui Obi- 
Wan să-i fie Padawan. Voia să aştepte. Şi să observe. Amândoi aveau 
misiuni separate pe Bandomeer, dar voia să ţină ochii pe Obi-Wan. O 
singură misiune nu era suficientă pentru a-l testa pe băiat. Vor mai fi şi 
altele. Doar atunci va putea Qui-Gon şti cât de aproape este Obi-Wan de 
țelul său de Jedi. Bandomeer il va testa, pentru că Obi-Wan nu va fi 
mulțumit de misiunea primită. 

Qui-Gon a surâs. Trebuia să fie de acord, băiatul nu era un fermier. Era 
menit pentru alte lucruri. lar calea sa se va intersecta cu a lui Qui-Gon, 
doar că încă nu ştie. 

Până când se va întâmpla aceasta, el nu va alege. Băiatul va trebui să fie 
puternic pentru a risipi umbrele celui ce a fost mai înainte. lar Xanatos 
proiecta o umbră largă şi adâncă. 

Qui-Gon merse prin labirintul coridoarelor navei până dădu de cabina lui 
Obi-Wan. Bătu la uşă. 

— Intră, spuse Obi-Wan. 

Băiatul stătea pe pat cu picioarele încrucişate, privind afară, la munții 
stâncoşi. 

— Sunt bucuros că vom părăsi acest loc, spuse Obi-Wan în loc de salut. 
Am văzut prea multă moarte aici. 

— Te-ai descurcat bine, a spus Qui-Gon. Simt Forţa din tine. 

— À fost... uimitor, a spus încet Obi-Wan. Credeam că i-am înţeles 
puterea. Dar îmi dau seama că am văzut doar o părticică din ceea ce poate 
să facă. Ani de zile m-am considerat demn de aşa ceva. Dar abia când m- 
am recunoscut nedemn, puterea a început să mă învăluie. 

Obi-wan s-e întoarse către Qui-Gon. Ochii săi îi cercetau chipul. 

— Intelegi ce vreau să spun? 

Qui-Gon a zâmbit. 

— Inveti. Si... da, înţeleg ce vrei să spui. 

Tăcerea dintre ei creştea, dar era o tăcere plăcută. Înainte, întotdeauna, 
Qui-Gon aproape că auzea rugamintile lui Obi-Wan. Acum simțea doar cum 
acceptă convingerile lui Qui-Gon şi propriul său destin. O altă victorie 
pentru băiat. Era impresionat. 

— Ar trebui să ajungem la destinație mâine, a remarcat Qui-Gon. Teamă 
mi-e că pe Bandomeer va fi o situație afurisită. 

Obi-Wan i-a întâlnit privirea. Ochii negri îi erau îngrijorați. Totuşi, 
dincolo de aceasta, Qui-Gon îi simțea tăria. 

— Ştiu, spuse Obi-Wan. Şi eu simt la fel. 

Obi-Wan Kenobi crescuse în Templul Jedi de pe Coruscant, o planetă 
supraaglomerată, unde fiecare palmă de pământ era acoperită cu zgârie- 
nori. 

Când nava Monument a coborât prin atmosfera planetei Bandomeer, el 
s-a minunat la vederea junglelor şi câmpiilor, a întinderilor imense de teren 
pustiu şi al oceanului vast. Nu-şi imaginase niciodată că ar putea exista 
atâta sălbăticie pe o planetă. 

Cosmoportul de pe Bandomeer era o clădire mică şi un hangar care abia 
reuşea să adăpostească o navă-cargo de mărimea lui Monument. Precaut, 
Obi-Wan a ieşit împreună cu Qui-Gon din navă. 

Un ofițer de la poliția interplanetară îi aştepta. Când l-a văzut pe Qui- 
Gon, s-a grăbit spre el. 

— Bine ati venit. Serviciile mele vă stau la dispoziție. 

Qui-Gon a aprobat dând din cap. 

— Poţi să-mi spui despre ce este vorba? Cancelarul Suprem spunea că ai 
cerut ajutor — pe mine, special. 

— Poate că asta va explica tot, a spus ofițerul. 

I-a înmânat un plic lui Qui-Gon, care l-a deschis şi a scos o hârtie 
îndoită. Pe măsură ce citea, Qui-Gon păli la fata şi-şi tinu respiraţia. 

Obi-Wan citi peste umărul lui Qui-Gon. 

— Pot doar să spun că mă aşteptam să vină această zi. 

Nota era semnată de cineva numit Xanatos. 

"Special pentru VP MAGAZIN! 


= Din universul DUNE 


Începând cu luna Noiembrie 


numai în VP MAGAZIN 


puteți afla ce s-a mai întâmplat cu Duncan Idaho şi 
„ceilalți companioni din non-nava evadată de pe 


planeta Canonicatului... 


DUNE REVENANT 


SPIRITUL DUNE! 


Fanfiction de William Mitchell 


In traducerea lui Sorin Panait 

` Am scris această continuare a seriei, în urmă cu câțiva ani, 
yi pentru că întotdeauna am vrut să ştiu ce s-a întâmplat după 
` « evenimentele din Canonicatul DUNE. 


W | William Mitchell 


Cartea a şaptea a „Dunei” a stârnit vreme de ani buni imaginaţia fanilor. Faptul că 
drepturile exclusive de publicare a unei continuări au aparținut lui Brian Herbert nu a 
fost un impediment pentru William Mitchell să scrie propria sa variantă, pe care a pus-o 
gratis la dispoziția publicului: „Dune: Revenant”, este, aşa cum recunoaşte însuşi 
autorul, un „unfinished draft” plin de curaj: ne aflăm în anul 20.252, când amintirea lui 
Muad'Dib, a lui Leto II şi a Dispersiei a produs nişte şcoli speciale: la Şcoala de 
Păstrăvărese, de exemplu, se pregătesc Visătorii de Melanj, prin prisma cărora, 
apelându-se la Memoria Universală vom afla ce s-a întâmplat cu Duncan Idaho şi 
Sheeana pe non-navă. Narațiunea are structura unui puzzle în construcție, şi paradoxal, 
tine cont de amănunte din „Ereticii Dunei” mai mult decât o face Brian Herbert şi Kevin 
J. Anderson în „Vânătorii Dunei”. Noţiunea de Kwisatz Haderach nu mai e subsumată 
unei epopei mediocre despre urmările războiului cu maşinile: istoria evoluează dar 
vechile mistere fac loc altora noi, aşa cum ne obişnuise scriitura lui Frank Herbert. 
Întrebările Murbellei persistă: cum să facă pacea între Bene Gesserit şi Onoratele Matre? 
Membrii non-navei şi Duncan Idaho, acest prieten loial omenirii, au ajuns într-un alt 
Univers, unde, colonizând o planetă i-au pus numele de Dune. A existat şi un ghola 
Paul... era imposibil să nu existe, iar viermii de nisip au fost alături de el. Totul revine, 
chiar şi Viermele Om, care se întrupează în Sheeana, chiar şi autodistrugerea. 


Dune: Revenant 
http://reviziadecarte.wordpress.co 


i | ...«Existá ceva din Dune care trăieşte şi după moartea sa. Poate o poartă 
Ed a QS š . . . z o d ° 
y încărcătura noastră de viermi de nisip, perle ale conştiinţei lui Leto. Poate o porţi 
o “chiar tu, Sheeana.” ...,Ceea ce văd sfidează temporalul, un spirit fără trup al unei 
lumi sfărâmate. Acest Spirit al Dunei hoinăreşte odată cu noi, caută o lume pe care 


s-o bântuie aşa cum noi căutăm una s-o locuim. Fără astâmpăr, cum suntem şi noi 
„fără astâmpăr.” 


$ d | ; SPIRITUL DUNEI de William Mitchell 


Tim Bowers 


- Foileton - 


Traducere din limba engleza si note: 
ANA-VERONICA MIRCEA 


„Cât e ceasul?” 
Douásprezece fără un sfert, 
Și mâine e ziua Judecăţii de Apoi. 
T.L. Beddoes 


Capitolul douazeci st dot 


generoase mese pe care le putea pregăti şi cu cel mai bun alcool de care putea face 

rost, în schimbul cărora le ceru să trudească din greu, ca sclavii, la o reparaţie 
capitală a lui Jenny; dar nici măcar Venner, care se plângea cel mai des, nu putu să pretindă 
că noul lor căpitan le cerea să muncească mai mult decât ar fi fost corect, fiindcă Shandy se 
trezea întotdeauna primul dimineața, căra poveri mai grele decât era dispus să ridice oricine 
altcineva, nu făcea pauze pentru odihnă... şi apoi, când munca nu mai putea continua din 
cauza întunericului serii, el era acela care pregătea cina îmbelşugată, transformând în 
capodopere toate marinatele şi toate proviziile pe care le lăsa să fiarbă la foc mic în zori, când 
pleca pe corabie. 

În dimineaţa unei zile de miercuri, pe şaptesprezece august, Jenny ieşi prin capătul 
dinspre sud al portului Noua Providenta. Era încărcată cu praf de puşcă şi cu gloanțe, 
precum şi cu mâncare şi băutură, şi transporta cel puţin de două ori mai mulți oameni decât 
ar fi fost necesar, dar de termenul limită până la care putea fi primită amnistierea îi mai 
desparteau încă trei săptămâni, şi Shandy nu era însoțit de nici un bocor — reuşise să-i 
transmită Grăsanului Sumbru rugămintea de a naviga cu ei până în Haiti, însă vrăjitorul 
uriaş, care izbutise cumva să reapară pe insulă cu câteva zile înainte de sosirea lui Jenny, îl 
refuzase — aşa că Woodes Rogers se hotărâse să nu-şi pună în pericol propria poziție inca 
şubredă încercând să împiedice plecarea slupului. 


O: aşa ajunsese ca, in următoarele trei zile, să-şi alimenteze oamenii istoviti cu cele mai 


Tim POWERS Pe ape și mai tulburi 


Echipajul lui Shandy îşi făcea griji din pricina uraganelor, fiindcă erau în primejdioasa 
lună august şi, până atunci, piraţii din Caraibe îşi petrecuseră întotdeauna acea parte a 
anului în susul coastei Americane, dar Shandy sustinuse că drumul către sud, până in Port- 
de-Prince, era e fapt mai scurt şi mai drept decât fusese cel către vestul Floridei, şi că, 
mergând în josul coastei, se puteau menține aproape de Exumas, de Ragged Island si de 
Inaguas, aşa că n-aveau să se afle niciodată la mai mult de o oră distanță de un țărm care să 
le ofere adăpost. Şi, în timpul celor trei zile ale călătoriei, zăriră într-adevăr de două ori, la 
orizontul dinspre sud, creştetele amenințătoare, cenusii ca fierul, ale unor nori îndepărtați de 
furtună, dar vântul îi purtă în ambele dati către vest, să facă ravagii în Cuba, înainte de a 
ajunge Jenny în apropierea lor. 

În dimineaţa zilei de sâmbătă, slupul intră în portul haitian numit Baia lui Leograne, trecu 
pe lângă fortificațiile înălțate pe pantele împădurite din St. Marc şi străbătu canalul cu 
acelaşi nume. Îndreptându-se către L’Arcahaye, un sat al coloniştilor francezi. Shandy ajunse 
la țărm, vâslind în mica barcă a slupului şi folosi o parte din aurul strâns de Davies ca să se 
tundă şi ca să-şi cumpere o haină şi o eşarfă care să-i acopere cămaşa zdrentuita. Aratand 
acum pe jumătate respectabil, îi dădu unui fermier negru două monede ca să-l transporte 
într-o căruță plină cu manioc si mango până in Port-au-Prince, aflat la aproape treizeci de 
kilometri în josul coastei. 

Ajunse în oraş către sfârşitul după-amiezii, când pescarii localnici vâsleau deja către țărm, 
trăgând lungile lor bărci grosolane pe nisip, la umbra palmierilor, şi cărându-şi coşurile grele, 
împletite din paie, şi cuştile de bambus în care muşinau, ca nişte păianjeni imenşi, crabi şi 
homari de stâncă. 

Port-au-Prince se dovedi a fi o rețea de străzi înguste, întinzându-se în jurul unei piețe 
centrale. Atât aceasta, cât şi majoritatea străzilor, erau pavate cu piatră albă, deşi în jurul 
prăvăliilor şi al depozitelor de lângă apă caldarâmul dispărea aproape cu desăvârşire sub sute 
— nu, probabil că erau mii — de păstăi maronii, călcate în picioare. Înainte de a pătrunde în 
piața aglomerată, Shandy o ridică pe una dintre ele şi o mirosi; era trestie de zahăr şi îşi dădu 
seama că din ea se răspândea mirosul dulce, de fermentație ajunsă la jumătate, care se 
amesteca, în aerul serii, cu obişnuita duhoare de peşte în putrefacție şi cu fumul purtând 
miresme de mâncare gătită, comune porturilor de pretutindeni. Aruncă hoaspa, întrebându- 
se pentru o clipă dacă nu provenea cumva de pe plantațiile Chandagnac. 

Majoritatea oamenilor care se foiau de colo-colo prin piață erau negri şi, în numeroasele 
rânduri când îşi croi drum către clădirile cu înfăţişare oficială din partea opusă, fu salutat, 
curtenitor, cu un „Bon jou’, blanc”. Bună ziua, albule. Răspunse dând politicos din cap de 
fiecare dată şi, la un moment dat, când un negru tânăr îi şopti unui însoțitor, pe jumătate 
într-un dialect din Dahomey, o scurtă glumă despre mansetele compromițătoare ale cămăşii 
lui Shandy, el se dovedi în stare să riposteze, citând, în acelaşi dialect, un proverb marron 
care spunea că orice fel de mansete, sau chiar nici unele, le sunt preferabile celor din fier!. 
Tânărul râse, dar se holbă plin de curiozitate în urma lui Shandy, care îşi dădu seama că 
acolo trebuia să se controleze. Era în lumea civilizată, nu pe insula Noua Providenta. 

Ferindu-se de orice fel de oameni ai legii — fiindcă era posibil ca autorităţile franceze să fi 
aflat de la cele engleze că un anume John Chandagnac participase la distrugerea totală a 
unei corăbii de război a Marinei Regale - îl întrebă pe un negustor unde ar fi putut cere 
informaţii despre acte şi despre titluri de proprietate locale şi fu îndrumat către unul din 
birourile guvernamentale aflate chiar în piaţă. 

Da, se gândi el, traversând caldarâmul cu paşi mari, mai întâi aflu unde se găseşte vechiul 
domeniu, apoi îi fac o vizită unchiului Sebastian. 

Nu trebuie să-i spun de la-nceput cine sunt, deşi o să vreau cu siguranță s-o fac destul de 
curând. 

Interiorul clădirii semăna cu orice birou din Europa — mai multi bărbaţi albi lucrând la 
pupitre de scris suprainaltate, registre legate în piele înşirate de-a lungul unuia dintre pereți 


ma Wp. A 


‘Joc de cuvinte intraductibil, bazat pe faptul că, în Ib. engleză, „cuffs” înseamnă atât ,mansete" cât și ,cátuse”. 

— dar briza tropicală flutura perdelele dantelate ale ferestrelor înalte, spulberând iluzia, iar 
clinchetul penitelor in călimări şi apoi scartaitul lor pe hârtie păreau acolo tot atât de 
nelalocul lor ca tipatul unui papagal pe Threadneedle Street. 

Unul dintre funcționari îşi ridică privirea la intrarea lui Shandy. 

— Da? 

— Bună ziua, spuse el, încercând pentru prima oară din ultimele două luni să vorbească 
într-o franceză curată. Am o întrebare despre, ăă, domeniul Chandagnac... 

— Sunteţi un alt angajat? Noi, aici, nu vă putem ajuta să vă primiți salariile. 

— Nu sunt un angajat. Shandy se strădui să pronunţe cuvintele cu cel mai reuşit accent 
parizian de care era în stare. Am o întrebare despre... titlul de proprietate asupra casei şi a 
terenului. 

— Ah, înțeleg, sunteți unul dintre creditori. Ei bine, din cate-am auzit, totul a fost vândut; 
dar o să doriţi, fireşte, să stati de vorbă cu executorul testamentar. 

— Cu executorul? Shandy simţi un sloi de gheaţă în stomac. El a... Sebastian Chandagnac 
a murit? 

— Nu stiati? Îmi pare rău. Da, s-a sinucis miercuri noaptea. Menaj... 

— Miercurea trecută? îl intrerupse Shandy, făcând eforturi ca să nu tipe. Acum trei zile? 

— Da. Menajera l-a găsit mort joi dimineață. Funcţionarul ridică din umeri. Afacerile 
mergeau prost, din câte s-ar părea. Se spune că ar fi trebuit să-şi vândă întreaga avere şi tot 
ar mai fi rămas cu datorii. 

Shandy îşi simțea fata amortita, de parcă ar fi băut prea mult. 

— Am... am auzit că era un... speculant. 

— Intocmai, m’sieu. 

— Acest executor testamentar. Unde il gasesc? 

— La ora asta bea probabil brandy pe terasa de sub Vigneron's. E un bărbat maruntel, cu 
dinti ca de iepure. Se numeste Lapin. Georges Lapin. 

Shandy îl găsi pe domnul Lapin la o masă cu vedere către portul aglomerat şi, dupa 
numărul de farfurioare de pe masă, deduse că se afla acolo de ceva vreme. 

Bărbatul scund tresări violent la vederea lui, apoi îşi ceru scuze şi acceptă când Shandy se 
oferi să-i facă cinste cu un brandy. 

— Am înţeles că sunteți executorul testamentar al domnului Chandagnac, începu Shandy, 
trăgându-şi un scaun si aşezându-se. Aa, două brandy, vă rog, îi spuse chelnerului, care-l 
urmase, pe jumătate bănuitor, până la masa lui Lapin. 

— Sunteţi rudă cu Sebastian, spuse acesta din urmă, cu siguranţă în glas. 

— ... Da, recunoscu Shandy. 

— Există o asemănare - pentru o clipă v-am confundat cu el. Oftă. Executor testamentar, 
da, asta sunt. Cu toate că se-ntâmplă să nu fie nimic de-mpartit — eh? — şi nu fac altceva 
decât să trimit diverşi creditori unii la alții, ca să se poată certa între ei. Sebastian s-a ruinat 
fără ca vreunul dintre noi, prietenii lui, să fi avut habar. 

Îşi luă paharul cu brandy imediat ce îl lăsă din mână chelnerul şi îl goli dintr-o sorbitură, 
ca şi cum ar fi vrut să ilustreze risipa făcută de Sebastian Chandagnac. 

— Încă unul pentru domnul Lapin, vă rog, îi spuse Shandy chelnerului. Şi e mort? Sigur? 

— Am văzut cadavrul cu ochii mei, m'sieur Chandagnac. E atât de ciudat să-i spun 
altcuiva astfel! Ştiţi, aici nu mai avea nici o rudă în viata. Da, a încărcat o espingola cu tot 
aurul şi cu toate bijuteriile care-i mai rămăseseră. Lapin îşi apropie mâinile, cu palmele 
făcute caus. O avere modestă, dar o încărcătură regeasca pentru un sigur foc de pistol. Apoi 
şi-a ridicat arma cu ţeava la treizeci de centimetri distanță de propria fata şi putem 
presupune c-a aruncat o ultimă privire la ultima rămăşiţă din averea lui, apoi şi-a trimis-o in 
creieri! Ah, a fost, într-un fel, un gest poetic. Deşi, în sens pragmatic, a rezultat, fireşte, o 
mizerie înfiorătoare — realmente întregul său cap a sfârşit prin a ajunge în grădina de sub 
dormitor. Sărmanul Sebastian!... Sunt sigur că jandarmeria locală a plecat de la fața locului 
cu cea mai mare parte a... muniției. 

Pe urmă Shandy îşi aduse aminte unde mai auzise numele Lapin — Skank îi spusese că, în 

Haiti, piraţii făceau afaceri în stil mare cu Lapin şi „Shander-knack”. Şi ai avut dreptate, 
Skank, se gândi el acum —- seamănă într-adevăr cu un iepure. 

— Cred că-mi dau seama de ce-au avut grijă să pară o sinucidere, spuse, cu un aer 
meditativ. 

— Îmi cer scuze, zise Lapin, dar... să pară? Nu există nici un dubiu... 

— Nu, nu, se grăbi Shandy să adauge, nu vă schimbaţi convingerea, bineînțeles că nu 
vreau să vă spun ceva pe care nu e necesar să-l ştiţi. Dumneavoastră nu sunteți în pericol. 
Sunt sigur că n-aţi făcut niciodată vreo înțelegere cu... — se aplecă şi rosti cuvântul cu voce 
scăzută, pe deasupra celor două pahare cu brandy - pirații. 

Fata durdulie a lui Lapin păli realmente în lumina înserării. 

— Cu piraţii? 

Shandy dădu din cap. 

— Pe insula Noua Providenta, care e sălaşul piraților, a fost trimis un guvernator englez. 
lar pirații ucid acum toți negustorii respectabili cu care-au făcut vreodată afaceri — ca să nu 
mai existe nimeni care-ar putea - aici îi făcu cu ochiul — depune mărturie. 

Aproape că-l pufni râsul la gândul că piraţii de pe Noua Providenta ar fi fost în stare de 
ceva metodic, dar îşi impuse să-şi păstreze expresia sumbră. 

Lapin înghiți în sec. 

— Ucid negustorii? 

— Întocmai. Piraţii aşteaptă pur şi simplu restabilirea contactului cu fiecare negustor în 
parte. Imediat ce unul dintre vechii lor clienți reia legătura, sau acceptă să-i întâlnească 
dacă-l caută ei, ridică Shandy din umeri, nefericitul e la fel de mort ca Sebastian. 

— Mon Dieu! 

Lapin sari grabit in picioare, varsandu-si paharul cu brandy. Arunca o privire tematoare 
catre port, de parca s-ar fi asteptat ca briganzii sa dea navala pe tarm chiar in clipa aceea. 

— E... mai târziu decât credeam. A fost o plăcere să discut cu dumneavoastră, domnule 
Chandagnac, dar mă tem că acum trebuie să-mi iau rămas bun. 

Shandy nu se ridică de pe scaun, dar îşi inalta paharul. 

— În sănătatea dumneavoastră, de care sper să vă bucurati vreme îndelungată, domnule 
Lapin. 

Dar, după ce acesta se îndepărtă clatinandu-se, Shandy simți cum i se risipea buna 
dispoziție de moment. Unchiul lui era mort şi sărac lipit. Nici vorbă de răzbunare sau de 
corabie. Închirie o cameră pentru noapte, iar în dimineața următoare găsi pe cineva care să-l 
ducă înapoi, la L'Arcahaye şi la Jenny, care îl aştepta. 

În următoarele două săptămâni, conduse slupul într-un tur frenetic al Caraibelor, dar, cu 
toate că verifică registrele din toate porturile, chiar şi din cele engleze, unde era căutat, nu 
dădu de absolut nici o urmă a Guralivului Carmichael, sau măcar a lui Charlotte Bailey; nu 
fuseseră văzute nicăieri după întâi august, ziua în care, imediat ce-l săltase pe Shandy în aer 
printr-o vrajă şi-l aruncase peste bord, Benjamin Hurwood îşi pusese la treabă echipajul de 
cadavre şi se pierduse în zare. 

La sfârşitul celor două săptămâni de cercetări fără folos, oamenii lui erau la un pas de 
revoltă şi până la termenul limită al acceptării lertării Regale nu mai rămăseseră decât două 
zile, aşa că Shandy ordonă ca vechiul slup să se îndrepte spre Noua Providenta. 

Sosiră la destinaţie pe la jumătatea după-amiezei zilei de marti, cinci septembrie, şi 
Shandy cobori de pe Jenny fără să se uite înapoi; Venner n-avea decât să-i fie căpitan de 
atunci înainte şi s-o ducă unde poftea, în Iad sau în Împărăţia Cerurilor, fiindcă lui oricum îi 
era totuna. Odată ajuns pe țărm, reuşi să se ducă în fort şi să fie amnistiat oficial de către 
guvernatorul Rogers, întorcându-se apoi pe plajă la timpul potrivit pentru pregătirea unei 
cine bogate. Şi, inaugurând ceea ce avea să devină o tradiție în următoarele trei luni, el însuşi 
nu mâncă mai nimic, multumindu-se să înghită cantități imense de alcool. 

Capitolul douăzeci si trei 


n încercarea de a ridica mai sus verga lui Jenny, da, n-aveam astâmpăr în zilele 
alea. Atunci aveam mai multe lucruri de făcut; acum nu mi-a mai rămas decât unul 
singur, şi dla e... las-o baltă. 

Se întinse pe nisip într-o poziție mai confortabilă şi-şi învârti în cană, cu afecțiune, romul 
încălzit de soare. 

Un tânăr în uniformă de sublocotenent de marină se apropie de el şovăind. 

— Scuzati-ma... sunteți Jack Shandy? 

Îşi goli cana, apoi se holbă la tânăr ca o bufnita, peste marginea ei. 

— Intocmai, răspunse, lăsând-o în sfârşit jos. 

— Dumneavoastră sunteți — scuzati-ma — cel care-a scufundat-o pe Whitney, nu-i asa? 

— Nu cred. Ce era Whitney? 

— Un vas de război care-a explodat şi s-a scufundat, anul ăsta, în iunie. L-au prins pe 
Philip Davies şi... 

— Oh. Shandy observă că i se golise cana şi se ridică în picioare. Aşa e. Până acum n-am 
ştiu niciodată cum se numea. De fapt, Davies a aruncat corabia în aer — eu n-am făcut decât 
să-l ajut. 

Îşi puse cana pe masă, în faţă cortului cu băuturi alcoolice, şi dădu din cap către 
proprietar. 

— $i dumneavoastră l-aţi împuşcat pe căpitan? continuă tânărul sublocotenent. 

Shandy îşi luă cana reumplută. 

— E mult de-atunci. Nu-mi aduc aminte. 

Sublocotenentul păru dezamăgit. 

— Am venit aici pe Delicia, cu guvernatorul Rogers, îi explică el. Cred... ăă... cred că înainte 
a fost un loc destul de sălbatic, nu-i aşa? Dueluri cu sabia, impuscáturi, comori... 

Shandy râse încetişor şi se gândi să nu distrugă băiatului himera romantică. 

— Oh, da, toate astea. 

Încurajat, tânărul insistă. 

— $i ati navigat împreună cu Barbă Neagră însuşi, aşa cum am auzit, ati făcut împreună 
călătoria aceea misterioasă, în Florida? Cum a fost? 

Shandy făcu un gest larg. 

— Oh... infernal, infernal. Trădare, dueluri cu sabia, oameni siliți să se arunce în apă, 
lupte pe mare... mlaştini fără nici un drum, accese groaznice de febră, indieni canibali din 
Caraibe pe urmele noastre... 

Se opri, fiindcă tânărul se împurpurase şi se încruntase. 

— Nu e nevoie să vă bateti joc de mine, se răsti el. 

Shandy clipi nedumerit, neamintindu-şi exact tot ce spusese. 

— Cum adică? 

— Dacă sunt nou aici, nu-nseamnă că nu ştiu absolut nimic. Ştiu că spaniolii i-au şters de 
pe fata pământului pe toți indienii din Caraibe, acum două sute de ani. 

— Oh. 

Shandy se încruntă, concentrându-se. Unde auzise el vorbindu-se de indienii caraibieni? 

— Asta n-o ştiam. Uite, lasă-mă să-ţi fac cinste cu nişte rom. N-am vrut să... să... 

— Nu pot să beau când sunt în uniformă, spuse sublocotenentul, dar păru să se fi liniştit. 

— Atunci o să beau eu romul tău. 

Îşi goli cana şi o aşeză din nou pe masă. Omul din partea cealaltă a acesteia o umplu şi 
adăugă încă un semn pe foaia lui de credit. 

— Se pare ca am ratat zilele marete ale pirateriei, ofta sublocotenentul. Davies, Bonnett, 


D: Skank, se gândi din nou Shandy, uitându-se la cineva din port care se incapatana 

Barbă Neagră, morți cu toţii, iar Hornigold şi Shandy au acceptat condiţiile amnistiei — desi 
există unul nou. Îl cunoaşteţi pe Ulise Segundo? 

— Nu, răspunse Shandy, ridicându-şi cu atenţie cana. Numele e elegant. 

— Păi, da, sigur. Are o corabie mare, cu trei catarge, numită Înălțarea lui Orfeu, şi în 
ultimele două luni a capturat zeci de vase. Se presupune că e cel mai însetat de sânge dintre 
toți; oamenii sunt atât de speriați de el încât unii au sărit în apă şi s-au înecat când au fost 
siguri c-o să le captureze corabia! 

— E într-adevăr înspăimântător, incuviinta Shandy, dând din cap. 

— Se spun o mulțime de poveşti despre el, continuă înflăcărat sublocotenentul, apoi se 
opri. Eu nu le cred pe toate, bineînțeles, însă o mulțime de oameni par să le creadă. Se spune 
că poate fluiera ca să te lase fără vânt în pânze şi să-l aducă-ntr-ale lui, că poate să 
navigheze si sá te-ajungă din urmă chiar si pe cea mai deasă ceață şi că, atunci cand 
capturează o navă, nu ia doar tot aurul şi toate bijuteriile, ci şi leşurile tuturor marinarilor 
ucişi în luptă! Nu se oboseşte să ia lucruri cum sunt cerealele, sau pielea, sau armele - ia 
numai comorile veritabile, deşi se spune că pune cel mai mare pret pe sângele proaspăt, şi de 
vreo câteva ori a secat de sânge echipaje întregi. Un căpitan care-a supraviețuit după ce i-a 
capturat corabia a povestit că pe greementul lui Orfeu erau cadavre, leşuri în toată puterea 
cuvântului, intrate în putrefacție — şi unul dintre ele vorbea! 

Shandy zâmbi. 

— Ce-avea de spus? 

— Păi... eu nu cred aşa ceva, fireşte... dar căpitanul jură că leşul ăla spunea într-una, fără 
oprire, „nu sunt câine”... hei, atenţie! adăugă furios tânărul, pentru că Shandy îşi scăpase 
cana din mână si romul îi improscase pantalonii de uniformă. 

— Unde-a fost văzut ultima oară, întrebă grăbit Shandy, şi când? 

Sublocotenentul clipi surprins de interesul subit şi intens, atât de neobişnuit pentru 
bărbatul acela relaxat, cu ochi somnorosi, care părea să nu aibă alt tel în viata în afară de a fi 
betivul aşezării. 

— De ce, nu ştiu, eu... 

— Gándeste-te! Shandy îl prinse de gulerul uniformei şi-l zgaltai. Unde şi cand? 

— Aa... lângă Jamaica, în largul golfului — cu mai putin de o săptămână în urmă! 

Shandy îi făcu vânt într-o parte, se rásuci pe călcâie si o rupse la fugă spre țărm. 

— Skank! zbieră el. Skank, dar-ar naiba, unde... acolo erai. Vino-ncoace! 

Tânărul fost-pirat alergă spre el cu paşi mărunți, nesigur. 

— Ce s-a-ntâmplat, Jack? 

— Jenny pleacă azi, în după-amiaza asta. Aduna toți oamenii pe care-i găseşti — şi toate 
proviziile — şi imbarca-i. 

— Dar... Jack, Venner are de gând s-aştepte până-n ianuarie, să facă legătura cu Charles 
Vane... 

— La dracu” cu Venner. Am spus eu vreodată că nu mai sunt căpitanul lui Jenny? 

— Pai, nu, Jack, dar noi am presupus, cu toții... 

— La dracu” cu presupunerile voastre. Aduna-i şi imbarcati-va. 

Încruntarea şi uimirea lui Skank se risipiră, înlocuite de un zâmbet. 

Se răsuci şi se îndepărtă în grabă, cu picioarele lui goale azvârlind în aer jeturi de nisip alb. 

Shandy alergă spre o barcă cu vâsle trasă pe plajă şi, când începu s-o târască spre apă, îşi 
aminti brusc unde auzise de indienii caraibieni. Bătrânul guvernator nebun Sawney îi vorbise 
despre ei, în noaptea dinaintea plecării lui Carmichael şi a lui Jenny spre Florida, la întâlnirea 
cu Barbă Neagră. Ce spusese bătrânul? Ceva despre faptul că, în ziua aia, îi ucisese pe cei 
care cădeau în sarcina lui. 

Se opri ca s-arunce o privire meditativă în susul pantei, către acel colt al aşezării unde-si 
instalase micul cort bătrânul bizar. Nu, îşi spuse, reluându-şi lupta cu barca grea — Sawney e 
batran, dar n-are două sute de ani. 

Însă peste o clipă se opri din nou, fiindcă-şi mai amintise ceva. Bătrânul vorbise despre 
momentul „când ajungi la gheizerul ăla”. Fântâna tinereţii fusese un soi de gheizer. Şi, când îi 

intrerupsese, cu aiurelile lui, primul spectacol cu păpuşi, oare nu spusese Sawney „fețele 
dintre stropi... almas de los perdidos...” Fete printre stropi, sufletele celor osanditi... 

Oare bătrânul fusese cândva acolo? 

Dacă e aşa, ar putea să aibă mai mult de două sute de ani. N-ar trebui să fie surprinzător, 
nu cu adevărat. Deşi e surprinzător c-a ajuns atât de prăpădit. Mă întreb, se gândi, reincepand 
să târască barca, ce greşeală o fi făcut. 

Se opri iarăşi. Ei, si dacă totuşi există ceva, îşi continuă el gândul, ceva care-l poate 
transforma într-un idiot bâlbâit pe un vrăjitor destul de puternic ca sá pătrundă-n Ereb şi să-şi 
cumpere un secol sau două de viață în plus, atunci e a-l naibii de bine să ştiu despre ce e vorba 
— daca de data asta vreau să fiu în stare ceva mai mult decât să mă las pur şi simplu ridicat în 
aer şi aruncat în ocean. 

Făcu cale-ntoarsă, urcând panta către corturi mai întâi încet, apoi din ce în ce mai repede, 
pe măsură ce-şi aducea aminte alte lucruri uimitoare despre bătrânul Sawney - spaniola lui 
fără cusur, dar arhaică, iscusinta cu care-şi făcea vrăjile... 

— L-ai văzut pe guvernator azi? îl întrebă pe un fost pirat, bătrân şi uscativ. Adică pe 
Sawney, nu pe Rogers. 

Zâmbea şi încerca să vorbească cu nepăsare, dar celălalt văzuse sfârşitul discuţiei lui cu 
tânărul sublocotenent, aşa că se retrase cu un pas şi răspunse ridicându-şi împăciuitor 
mâinile. 

— Sigur, Jack, e în cortul ăla al lui, sus, către golf. la-o usurel, eh? 

Fără să observe murmurele şi clătinările capetelor din urma lui, Shandy traversă nisipul în 
fugă, trecu dintr-un salt peste groapa rece în care se făcea focul pentru gătit şi se îndreptă cu 
trudă către golful unde ajutase la repararea lui Carmichael, cu o jumătate de an în urmă; şi 
se opri să zâmbească şi să-şi tragă răsuflarea când îl văzu pe bătrânul Sawney ghemuit în 
fața cortului din pânză de vele în care locuia în zilele acelea şi alternând sorbiturile dintr-o 
sticlă de rom pe jumătate plină cu privirile concentrate pe care i le arunca. 

Bătrânul purta pantaloni largi, de un verde strălucitor, o haină brodată, de mătase, şi, 
dacă avea cumva la gât vreun soi de esarfá, aceasta era ascunsă de barba lui încâlcită, de 
culoarea oaselor vechi, albite. 

Shandy cobori cu greu râpa şi se aşeză alături de el. 

— Aş vrea să stăm de vorbă, guvernatorule. 

— Ah? Sawney îl privi cu ochi ingustati. N-ai febră din nou, nu-i aşa? Fereşte-te de puii 
ăia. 

— Nu, guvernatorule. Vreau să aflu mai multe... despre bocor-i, despre vrăjitori. Mai ales 
despre cei care-au fost la... Fântâna Tineretii. 

Sawney luă încă o inghititura din sticla căreia îi aruncă apoi încă o privire. 

— Pe-aci îs o grămadă de bocor-i. Eu nu-s de-al lor. 

— Dar ştii ce vreau să spun când iti vorbesc despre Fântâna Tineretii? Despre... gheizer? 

În loc de răspuns, bătrânul învârti romul în sticlă şi începu să cânte cu voce subțire, 
spartă. 

Mas molera si Dios quisiere — Cuenta u pasa, que buen viaje faza. 

Shandy făcu, în gând, o traducere aproximativă — Tot mai multă o să curgă dacă Domnul da 
poruncă — Numără şi las” să se petreacă, şi s-o sfârşi călătoria-ndată — şi decise că nu-i era de 
nici un folos. 

— Bine, spuse, controlându-şi nerăbdarea. Ti-aduci aminte de indienii caraibieni? 

— Da, canibalii. I-am şters de pe fata pământului. l-am omorât pe toţi în expediția Cordoba 
din '17 şi '18, i-am omorât sau i-am dus ca sclavi în Cuba, ceea ce e totuna. Stăpâneau toate 
vrăjile; aveau tarcuri cu indieni arawak, îi țineau cum ținem noi vitele. Ca să-i mănânce, 
desigur — dar ştii ce era mai important decât asta? Sângele, sângele proaspăt. Caraibieni îi 
țineau pe arawak în viata aşa cum tii praful de puşcă uscat. 

— Ştiau despre locul ăla din jungla din Florida? Despre Fântâna din ţinutul unde 
pământul pare... prea solid? 

— Ah, Dios... si, şopti Sawney, aruncând o privire grăbită către portul scăldat în razele 

soarelui, ca şi cum ceva de pe mare ar fi putut trage cu urechea. Am auzit că, înainte de a 
veni ei, acolo nu era atât de întuneric... gaură blestemată din iad... 

Shandy se aplecă uşor înainte şi vorbi cu glas scăzut. 

— Când ai fost acolo? 

— În 1521, răspunse Sawney, cu voce clară. Si luă o inghititurá zdravănă de rom. Pe- 
atunci ştiam unde trebuie să fie — puteam să citesc semnele, în ciuda preoţilor, cu agheasma 
şi cu rugăciunile lor... am intrat, şi am ţinut roiurile de stafii la distanță până când am găsit- 
o; oţetul tine păduchii la distanţă de tine, dar ca să gonesti stafiile ai nevoie de tutun negru... 
şi mi-am vărsat sângele acolo, lângă Fântână... am făcut să incolteasca planta aia. Şi am 
făcut-o exact la timp — imediat ce-am ieşit din mlastini, a-nceput o-ncăierare cu indienii, şi 
m-a nimerit o săgeată, şi rana s-a umplut de puroi... m-am asigurat că o parte din sângele 
meu ajunge în mare. Sânge şi apă de mare, şi-o să trăiesc la nesfârşit, iarăşi şi iarăşi, atâta 
vreme cât e planta acolo... 

Shandy îşi aminti brusc de tufa veştejită, uscată, pe care-o văzuse-n Ereb, şi înțelese că 
Sawney îşi trăia, probabil, ultima viaţă. 

— Cum e posibil, întrebă el, cu blandete, ca un om destul de puternic ca să-şi planteze 
sângele acolo şi ca să folosească vraja sângelui şi a apei de mare pentru a-şi dobândi mai 
multe vieți, să ajungă să-şi piardă vlaga? E posibil să uite cum se fac marile vrăji, să se... 
prostească? 

Sawney zâmbi şi inalta dintr-o spranceana albită. 

— Adică aşa ca mine, eh? Fier. 

Desi stânjenit fiindcă bătrânul îl intelesese atât de bine, Shandy insistă. 

— Fier? Ce vrei să spui? 

— Trebuie să fi simțit mirosul. Vrăjile miros, ştiai? Ca o tigaie uitată pe-un foc puternic. Si 
sângele proaspăt miroase la fel, iar vrăjile au nevoie de sânge proaspăt, aşa că in el e evident 
fier. Ai auzit vreodată legenda care spune că zei au coborât aici din cer şi au turnat fier încins 
la roşu? Nu? Ei, păi scriitorii din vechime au pretins că în chestia aia se aflau sufletele 
stelelor, fiindcă sufletul e ultimul lucru pe care-l emană o stea înainte de a începe să moară. 

Shandy se temu că bătrânul îşi pierduse din nou luciditatea, fiindcă în stele nu era, 
evident, nici fier, nici sânge, dar se hotări să mai pună încă o întrebare despre acelaşi 
subiect. 

— Şi cum micşorează fierul încins puterea vrăjitorilor? 

— Hm? Sawney suflă peste gura sticlei, făcând-o să scoată un vuiet gros. Oh, n-o 
micşorează. 

Shandy lovi cu pumnul în nisip. 

— La naiba, guvernatorule. Trebuie să aflu... 

— Fierul rece le vine de hac - fierul solid. E terminat, înţelegi, nu poti face vrăji în preajma 
lui, fiindcă şi vrăjile se termină, toate, înainte de a începe. Ai făcut vreodată vin? 

Shandy îşi rostogoli ochii. 

— Nu, dar ştiu cum e cu oţetul şi cu păduchii, mulțumesc. Vreau... 

— Ai auzit de vino de Jerez? Adică de sherry, cum îi spun englezii? Sau de cel de porto? 

— Bineînţeles, guvernatorule, răspunse obosit Shandy, întrebându-se dacă bătrânul avea 
de gând să-i ceară să-i aducă o sticlă. 

— Ei, ştii cum sunt făcute? Ştii de ce unele sunt atât de dulci? 

— Aa... sunt întărite. Se pune brandy in vin, ca să-i oprească fermentația, aşa că o parte 
din zahăr rămâne în el, nu se mai transformă în alcool. 

— Bravo. Da, brandy-ul opreşte fermentația. Aşa că, da, încă mai ai zahăr, dar acum 
zahărul ăsta nu se mai poate transforma în alcool. Şi ce anume din chestia asta, din acest 
brandy, opreşte astfel totul? 

— Păi, vinul distilat, zise nedumerit Shandy. 

— Verdad. Un produs al fermentatiei împiedică fermentația să continue; înţelegi? 

Inima lui Shandy bătea mai repede, fiindcă se gândea că aproape intelesese. 

— Fierul rece, fierul solid, lucrează asupra magiei aşa cum lucrează brandy-ul asupra 

fermentatiei, zise, nesigur. Asta vrei să spui? 

— Seguro! Un cuţit de fier rece e foarte bun ca să scapi de-o stafie. Sunt sigur c-ai auzit 
astfel de poveşti. Cu o mulțime de fier în jur, fier solid şi rece, ai în continuare sângele, dar 
nu poate fi folosit pentru nici o vrajă. Bocor-ii nu poată fier asupra lor, şi fac vrăji, şi duc lipsă 
de sânge. Le-ai văzut gingiile? Iar în jurul caselor celor mai puternici e un praf roşu, fin, de... 
— se aplecă mai aproape si sopti: fier. 

Shandy îşi simţi pielea braţelor făcându-se ca de găină. 

— Iar în Lumea Veche, şopti el încet, magia a încetat să mai fie o parte importantă a vieții 
în momentul când toată lumea a început să folosească fierul pentru unelte şi pentru arme. 

Sawney dădu din cap şi zambi strâmb prin barba lui albă, neingrijita. 

— Nu e... o coincidență. Sufla din nou peste gâtul sticlei: huu. Si orice conştiinţă readusă la 
viata prin magie e vătămată în apropierea fierului rece. (Huu.) Putin câte putin. (Huu.) Cand 
am aflat asta, pentru mine era prea târziu. S-a dovedit că, după ce am ieşit din gaura aia 
blestemată din Florida, ar fi trebuit să mă tin la distanţă de fier — să nu port nimic din fier, să 
nu-l ating, şi nici măcar să nu mănânc ceva care-a fost pregătit într-o oală de fier! (Huu.) Aşa 
obişnuiau să trăiască marii regi din Lumea Veche, înainte ca magia să fi dispărut de-acolo cu 
desăvârşire. La naiba. Salatele şi legumele crude şi alte chestii de-astea sunt tot ce trebuie să 
mănânci dacă vrei s-o practici. 

— Fără carne? întrebă Shandy, căruia îi venise ceva în gând. 

— Oh, ba da, o grămadă de carne, ca să ai putere magică şi putere obişnuită, fiindcă 
vrăjitorii au tendința să devină atât de palizi, de ametiti şi de vlaguiti. Dar fireşte că trebuie 
să fie carne care n-a fost ucisă, sau curățată, sau pregătită folosind obiecte de fier. (Huu.) 
Dar, ştii, nu-mi pare rău. Am avut parte de două sute de ani în plus, în care-am trăit ca un 
om normal, făcând ce mi-a plăcut. Aş fi într-adevăr nebun dac-aş fi trăit tot timpul ca un 
afurisit de bocor, făcându-mi griji pentru fiecare îmbucătură şi fiindu-mi frică să bat un cui 
într-o scândură. 

— Atunci, guvernatorule, ştii cum aş putea folosi fierul rece ca să-nfrâng un vrăjitor care s- 
a-ntors de la Fântână de atât de puţină vreme încât mai are încă praf din Ereb în incretiturile 
cizmelor? 

Sawney se holbă la el pret de o clipă îndelungată, apoi lăsă sticla jos. 

— Poate. Ce vrăjitor? 

Shandy se hotări să fie sincer. 

— Benjamin Hurwood. Sau Ulise Segundo, după cum s-ar părea că-şi spune acum. Este... 

— Yo conozco, ciungul. Cel care dichiseşte trupul fiicei lui pentru stafia nevestei. Biata 
copilă — ai observat că e hrănită numai cu legume verzi şi cu biscuiţi ținuți în cutii de lemn? 
Vor să fie receptiva pentru vrăji, dar lipsită de putere si de voință, aşa că nu primeşte nici un 
fel de carne. 

Shandy dădu din cap, fiindcă intelesese, cu doar câteva clipe în urmă, semnificația 
regimului bizar ținut de Beth Hurwood. 

— Sigur, o să-ți spun cum poti să-l înfrângi. Înjunghie-l cu o sabie. 

— Guvernatorule, spuse Shandy, într-o agonie a nerăbdării. Am nevoie de ceva mai mult 
decât atât. El... 

— Crezi că sunt prost? Nu m-ai ascultat? Leaga-ti sângele de fierul rece al sabiei. Fă atomii 
sângelui tău şi ai fierului să se alinieze, aşa cum se aşează acul unei busole pe direcția 
nordului. Sau viceversa. Totul e relativ. O forță magică activă o să-i dea mai multă energie, 
ducând la autoanulare. Sau, altminteri, forța se anulează fiindcă sistemul are o energie atât 
de mare, înţelegi? Dacă nu-ţi place ideea unei monede ce cade spre pământ, priveşte lucrurile 
ca şi cum pământul s-ar repezi spre moneda neclintită, corect. (Huu.) 

— Grozav, dar cum fac asta? 

— (Huu-huu.) 

— Guvernatorule, cum fac atomii sa se alinieze? 

Sawney goli sticla, apoi o lasa jos si incepu sa cante. 

Bendita sea el alma, 

Y el Senor que nos la manda; 
Bendita sea el did 

Y el Senor que nos lo envid. 


Shandy traduse din nou in gand: 


Binecuvântat să fie sufletul 

Si Dumnezeu, ce-l apără-ntrutotul; 

Şi fie ziua binecuvântată, 

Şi Dumnezeu, ce spre-alte zori ne poartă. 


Încercă, timp de cel puţin încă un minut, să obţină un răspuns coerent la întrebarea lui, 
dar romul stinsese scurta scânteie de luciditate din ochii bătrânului, aşa că în cele din urmă 
renunță şi se ridică în picioare. 

— Rămâi cu bine, guvernatorule. 

— Ai grijă de tine, flăcăule. Fără pui. 

— Fără. 

Shandy începu să se îndepărteze, apoi se opri şi se întoarse spre bătrân. 

— Spune-mi, guvernatorule... cum te cheamă? 

— Juan. 

Shandy aflase mai multe versiuni ale numelui pe care şi-l atribuia guvernatorul, dar 
întotdeauna fusese ceva gen Sawney, sau Ponsea, sau Gawnsey —- de Juan nu mai auzise 
până atunci. 

— Care e numele tău întreg, guvernatorule? 

Bătrânul chicoti şi mâzgăli ceva pe nisip pentru scurtă vreme, apoi îşi ridică privirea spre 
Shandy şi spuse încet, dar foarte clar: 

— Juan Ponce de Leon. 

Shandy rămase pur şi simplu locului pret de mai multe secunde, simțind fiori reci în ciuda 
soarelui tropical ce se înălța fluturând miraje în aerul încins de deasupra nisipului alb. In 
cele din urmă dădu din cap, se întoarse şi se îndepărtă înaintând cu trudă în vreme ce 
şuierăturile reîncepeau în spatele lui. 

Abia după ce ajunse pe culmea movilei, când cobora şerpuind către încâlceala de corturi şi 
colibe, îi trecu prin minte că epava pe care-o lăsase suflând într-o sticlă de rom goală era, sau 
cel putin fusese, guvernatorul acelei insule — precum şi al tuturor celorlalte, de acolo până în 
Florida. 

Mergea cu paşi mari printre corturi, calculând în gând cât mai rămăsese din banii lui 
Davies după trei luni în care-i cheltuise pe rom fără să se zgârcească şi întrebându-se cât de 
mult îşi putea permite să călătorească bazându-se pe ei — fireşte că nu putea fi o călătorie 
foarte lungă, fiindcă până la Crăciun mai rămăseseră mai putin de două săptămâni, si 
Hurwood spusese că avea să treacă la alungarea lui Beth din trupul ei „de Sărbători” — cand 
cineva i se aşeză în drum. Îşi ridică ochii şi o recunoscu pe Ann Bonny. Îşi aduse aminte că 
ea începuse o idilă cu un alt pirat amnistiat, Calico Jack Rackam, la scurt timp după 
plecarea lui spre Haiti şi că amândoi incercasera, fără succes, să obțină pentru ea un divort- 
prin-vânzare. 

— Buna, Ann, spuse, oprindu-se, fiindcă se simțea dator să-i ofere ocazia să-l injure. 

— Ei, ei, exclamă ea, zău dacă ăsta nu-i bucătarul! Ai reuşit să te târăşti măcar o dată 
afară din butoiul cu rom, eh? 

Părea deopotrivă mai slabă si mai vârstnică — ceea ce nu era surprinzător, pentru ca 
guvernatorul Rogers prefera să vada în obiceiul divortului-prin-vanzare, stabilit de dreptul 
comun şi respectat de multă vreme, o culme a depravării şi îi promise că avea s-o despoaie şi 
s-o biciuiască în public dacă mai deschidea vreodată subiectul, iar cele două cântecele, 
monstruos de vulgare, despre pedeapsa imaginată se răspândiseră, devenind foarte populare 
— dar poziția ei şi din felul în care îşi înclina capul continuau să-i ofere aura fierbinte de 
sexualitate. 

Shandy îi zâmbi cu prudenţă. 

— Aşa e. 

— Cât timp crezi c-o să treacă pana când o să te-ntorci târâş înapoi? 

— Sunt sigur că vor fi cel puţin două săptămâni. 

— Eu nu. Îţi dau... o jumătate de oră. O sá mori aici, Jack Shandy, după ce-o să fii câţiva 
ani ucenicul guvernatorului Sawney. Ei bine, mie n-o să mi se-ntample aşa ceva — plec din 
locul ăsta, cu Jack, al naibii de curând. Am găsit în sfârşit un bărbat căruia nu-i e frică de 
femei. 

— Mă bucur. Trebuie să recunosc că pe mine mă sperie adesea. Sper că tu şi Rackam veți 
fi fericiți. 

Ann păru derutată şi se retrase cu un pas. 

— Eh. Şi unde te duci? 

— Undeva, la nord de Jamaica. Acolo a fost văzută o corabie care cred că e Guralivul 
Carmichael. 

Ea zambi şi păru sa se destinda, deşi clátina în acelaşi timp cu tristețe din cap. 

— Dumnezeule, e tot fata aia, încă, nu-i aşa? Hurley? 

— Hurwood. El ridică din umeri. Dă, aşa e. 

— Prin urmare, călătoria asta o să-ncalce condițiile amnistierii tale? 

— Nu ştiu. A lui Rackam presupune încălcarea amnistierii lui? 

Ea îi adresă un zâmbet afectat. 

— Între noi fie vorba, Shandy - bineînţeles c-o s-o încalce. Dar Jack al meu şi-a găsit o fata 
pe care n-o deranjează să trăiască alături de un proscris. Tu poti spune acelaşi lucru? 

— Încă un răspuns pe care nu-l ştiu. 

Ea şovăi, apoi se înclină şi-l sărută — foarte uşor. 

— Pentru ce-a fost asta? întrebă el, uluit. 

Ochii ei străluceau cu putere. 

— Pentru ce? Pentru noroc, omule. 

Ea îi întoarse spatele şi se indeparta, iar el o porni cu paşi mari către țărm. Nişte copii se 
jucau cu două păpuşi făcute cândva de el şi, când se grăbiră să se ferească din calea lui, 
observa că acum se foloseau de sfori ca să mişte micile figurine articulate. Invdtati o meserie, 
copii, se gândi. Nu cred că generaţia voastră o să-l mai aibă pe Insotitorul Veghetor ca să-i 
poate de grijă. 

Cineva călca apăsat în spatele lui. Se opri şi se întoarse, şi tresări dând cu ochii de 
Grăsanul Sumbru care-l fixa uitându-se în jos, la el, cu o desăvârşită lipsă de curiozitate. 
Amintindu-şi măcar de data asta că omul era surd, Shandy se mulțumi să dea din cap. 

— Vor merge mai departe fără el, tună bocor-ul uriaş. Toate ținuturile continuă să existe şi 
după ce trec vremurile în care funcționează magia. Locul unde ne aflăm se apropie de 
sfârşitul acestor vremuri. O să navighez cu tine. 

— Oh? Shandy era surprins, fiindcă încercase, fără nici un succes, să-l convingă pe bocor- 
ul lui Davies să-l însoțească în Haiti. Păi, minunat, sigur, s-ar părea că-n călătoria asta o s- 
avem cu siguranță nevoie de un bocor, şi pur şi simplu îmi irosesc timpul vorbindu-ti, nu-i 
aşa? 

Dadea tot timpul din cap cu vehementa. 

— Vă duceti în Jamaica. 

— Pai, nu, de fapt —- adică, s-ar putea, mergem în apropiere de... 

— Eu m-am născut in Jamaica, deşi m-au adus în Virginia, cu o corabie, când aveam cinci 
ani. Şi acum ma-ntorc — să mor acolo. 

— Aaa... 

Shandy încă se mai străduia să găsească un răspuns şi gesturile potrivite prin care să-l 
facă înțeles, cand bocor-ul îşi continuă greoi drumul, îndreptându-se spre țărm, aşa că se 
văzu nevoit să alerge ca să-l ajungă din urmă. Mai multi bărbaţi se certau in jurul bărcii pe 
care-o trăsese spre apă mai devreme şi doi se îndreptară către el imediat ce-l văzură 
apropiindu-se, fluturându-şi brațele şi tipand. Unul era Skank, iar celălalt era Venner, în 

clipa aceea cu fata atât de roşie încât nu i se mai zareau pistruii. 

— Vorbiti pe rând, le ceru Shandy. 

Venner il amuti pe Skank c-o lovitura furioasa in falca. 

— Jenny nu pleacă nicăieri pana n-ajunge Vane aici, declară el. 

— Pleaca spre Jamaica in dupa-amiaza asta, spuse Shandy. 

Cu toate că-şi păstra pe chip un zâmbet blând, măsura cu coada ochiului metrii si 
centimetrii, întrebându-se cat de repede putea înşfăca sabia de abordaj a lui Skank. 

— Nu mai eşti căpitanul ei, continuă Venner cu voce aspră, întunecându-se şi mai tare la 
fata. 

— Încă mai sunt căpitanul ei, zise Shandy. 

Bărbaţii din jur se foiră şi murmurară, evident nefiind siguri de partea cui îşi doreau să 
treacă. 

Shandy prinse o frântură de frază: 

— ... al naibii de beat pentru un căpitan... 

Pe urmă Grăsanul Sumbru făcu un pas înainte. 

— Jenny pleacă-n Jamaica, declară, pe tonul profeților din Vechiul Testament. Pleacă 
acum. 

Bărbaţii din jur tresăriră, fiindcă nici măcar Skank nu-şi dăduse seama că bocor-ul lui 
Davies era aliatul lui Shandy în privinţa asta; şi, cu toate că nu-şi desprinse nici măcar o 
clipă privirea de fata lui Venner, Shandy simți că începeau să-i acorde lui încrederea lor. 

El şi Venner se tintuira din priviri pret de mai multe secunde, dupa care Skank îşi scoase 
sabia şi-o aruncă, iar el o prinse de mâner fără să-l slăbească din ochi pe Venner. În cele din 
urmă, acesta se uită la lama din mâna lui Shandy, care ştiu că adversarul lui hotărâse că el 
nu era suficient de beat ca să fie uşor de învins. Venner se uită apoi în jur, la ceilalți bărbați, 
şi gura îi deveni o linie dreaptă, amară, când înțelese, fără nici o îndoială, că fluxul emoțional 
se întorsese împotriva lui după ce vorbise Grăsanul Sumbru. 

— Păi, mormăi, mi-aş dori să... ne fi dat mai multe informaţii despre lucrurile astea, 
căpitane... N-am... 

Tăcu, apoi reîncepu să vorbească, strangulându-şi cuvintele de parcă l-ar fi durut dinţii de 
câte ori îi trecea câte unul dincolo de ei. 

— N-am vrut... să te presez, asta e sigur. 

Shandy zâmbi şi-l bătu cu palma pe umăr. 

— Nici o problemă! 

Se întoarse să-şi treacă in revistă oamenii — şi-şi ascunse cu grijă dezamăgirea si 
neliniştea. Echipajul ăsta, se gândi el, e o mărturie a eficienţei tacticilor lui Woodes Rogers — 
singurii care mai pleacă acum într-o expediţie piraterească sunt cei prea proşti, prea insetati de 
sânge sau prea leneşi ca să se poată descurca respectând legea. Şi, dacă nu-l vom găsi pe 
Carmichael, expediția s-ar putea să fie piraterească — bátáust si idiotii ăştia vor pretinde să 
mergem după pradă. 

Şi aşa s-a zis cu amnistierea mea, cugetă. Dar e mai bine să fii un proscris care are un scop 
decât un cetățean care n-are nici unul. 

— Skank, spuse, hotărând că tânărul era cel mai demn de încredere dintre toți, esti 
secund. 

Observă scurta încruntare a sprâncenelor lui Venner, dar nu lăsă să se vadă că o 
remarcase. 

— Du-i pe toți la bord, ca să plecăm înainte de-a pricepe flăcăii ăştia din Marina Militară 
ce-avem de gând. 

— Am înțeles, cap’tane. 

Şi, douăzeci de minute mai târziu, fără surle şi trambite, dar urmărită de incertitudinea din 
privirile ofițerilor de la bordul vasului H.M.S. Delicia, Jenny ieşi pentru ultima oară din portul 
Noua Providenta. 


Va urma... 

